
Dedic această lucrare mamei melc, care mi-a pus în mină 
Biblia în traducerea lui Cornilescu, înaintea oricărei alte cărţi 
de religie, de literatură sau de ştiinţă. 

Respectul nemăsurat pe care ea mi 1-a inspirat lată de 
principiile de viaţă cuprinse în Biblie mi-a călăuzit paşii în anii 
buni, ca şi în cei de grele încercări, aşa cum nimic altceva nu 
putea s-o facă. 

Mulţumesc pe această cale tuturor celor care au contribuit 
într-un fel sau altul la apariţia acestei cărţi. Mai întîi 
mulţumesc Doamnei Anna Cornilescu pentru timpul pe care 
mi l-a pus la dispoziţie pentru a răspunde întrebărilor mele. 
Apoi celor care au citit manuscrisul şi mi-au făcut 
recomandări şi propuneri de îmbunătăţire. Intre ei citez în 
mod deosebit pc Horia Azimioară, Dr. Peter Trutza, 
Marioara şi Dănilă Pascu. In sfîrşit, mulţumesc anticipat 
tuturor acelora care îmi vor transmite date inedite şi 
comentariile lor, precum şi copii după vreunele din scrisorile 
lui Dumitru Cornilescu, pentru alcătuirea unei viitoare ediţii 
mai complete. 

Prefaţă 


S-au împlinit de curînd 60 de ani de cînd Dumnezeu a făcut 
românilor din ţara şi de pretutindeni un mare dar - Biblia, într- 
o traducere..românească autentică, în graiul limpede şi 
melodios care ne-a înaripat mintea şi inima citind pe Creangă, 
Emineşcu, Coşbuc. .Traducătorul Bibliei, despre care este 
vorba, a făcut pentru starea spirituală a poporului român, mai 
■mult decît oricare altul dintre înaintaşii iui. El a introdus în 
casele românilor Cuvîntul lui Dumnezeu, hrănindu-i cu hrana 
spirituală pe care nici un scriitor laic nu le-o putea da. Şi acest 
om, spre deosebire de scriitorii amintiţi mai sus, a rămas toată 
viata un necunoscut publicului,român, deşi a trăit pînă în 
zilele noastre, fiind activ de-a lungul primelor trei sferturi ale 
veacului nostru. In anul 1975, la yîrsta de 85 de ani, a trecut în 
împărăţia fduminilor, cel ...care a propovăduit lumina lui 
Dumnezeu fără întrerupere o .viaţă de octogenar, atît în 
româneşte, cît şi în principalele limbi moderne. > z-.:c 


Deşi a’ fost nevoit să trăiască ultimii 50 de ani ai vieţii între 
străini, departe de vatra strămoşească, el nu a uitat niciodată 
România. Am avut privilegiul ca în ultimii ani ai vieţii sale să- 
mi scrie şi să-i aud glasul. Vorbea cea mai autentică limbă 
românească, limba pe care a iubit-o, şi în care a gîndit pînă în 
ultima oră a vieţii sale, deşi 50 de ani nu a vorbit-o nici măcar 
în casă, soţia neştiind româneşte. : ' ’ i 

- ■ ir f; r ' |; > ■ ■ ■ „ j _ r f rr ' * ‘ r ‘ \ î Ţ . ; • 

Rîndurile care urmează sînt un prinos foarte modest adus 
memoriei lui Dumitru Cornilescu, la scurt timp după ce ne-a 
părăsit. Dar chiar dacă el nu mai este printre noi, el a rămas cu 
noi şi va fi cu noi atît timp cît se va vorbi româneşte, prin cele 
5.000.000 de Biblii, în traducerea sa, care s-au răspîndit pînă în 
prezent în casele celor care vorbesc româneşte pe toate 
continentele. Şi Biblia tradusă de el continuă să se 
răspîndească în cel puţin 100.000 de exemplare, în fiecare an. 


Dacă alte cărţi de valoare ale culturii şi spiritualităţii 

româneşti au fost înlocuite între timp cu altele mai noi, curînd 
după apariţia lor. Biblia în traducerea Iui Cornilescu este încă 
pentru cei ce vorbesc româneşte, aceeaşi ca şi acum 60 de ani. 
Şi aceasta, pentrucă traducătorul ei foloseşte cel mai autentic 
limbaj românesc, care se adresează atît cărturarului şi 
cercetătorului, cît şi fiecăruia din popor, dintre care trebuie 
menţionată mulţimea celor care au învăţat să citească folosind 
ca abecedar, chiar Biblia tradusă de Cornilescu. ■■ : , o 
Fiind de o modestie impresionantă, caracteristică marilor 
personalităţi, şi ascunzînd cu grijă de urechile marelui public 
orice ar fi putut constitui un prilej de mîndrie pentru el, se 
cunosc foarte puţine amănunte despre viaţa lui intimă. 
Luptele de mare intensitate spirituală pe care le-a dus cu sine 
însuşi, cu Dumnezeu şi cu lumea, ne vor rămîne necunoscute 
pentru totdeauna. Nu ştim mult mai mult decît ceea ce el însuşi 
ne-a lăsat scris, într-o formă foarte simplă, într-una din cele 
mai modeste (şi în acelaş timp pline de putere) broşuri creştine 
care s-a publicat în limba română: Cum m-am întors la 
Dumnezeu şi cum am spus şi altora. Am citit-o de mai multe ori: 
cînd eram numai un copil, mai tîrziu, ca şi acum, cînd scriu 
aceste rînduri. De mai multe ori, citind-o, am avut de gînd să 
scriu ceva despre autorul ei, despre concepţia Iui asupra 
creştinismului, aşa cum i-a fost descoperită de Dumnezeu. 
Dar de fiecare dată am abandonat intenţia aceasta pînă acum. 
Am abandonat-o, convins Fiind că nu voi putea adăuga nimic 
de fond la expunerea autorului însuşi, mai mult decît clară, 
completă şi revelatoare. Mi s-a părut că aş comite un 
sacrilegiu. Dar acum, după ce am avut ocazia să comunic 
personal cu autorul prin scris, şi apoi să iau cunoştinţă 
personal cu moştenirea spirituală pe care a lăsat-o în dar 
viitorimii, după ce m-am inspirat din atmosfera de har de pe 
meleagurile unde a trăit, în casa în care a trecut la Domnul său, 
îndrăznesc să rup vălul care i-a acoperit viaţa şi să fac cunoscut 
românilor pe acela care a făcut mai mult bine spiritual 
neamului său decît mulţi alţii. Căci prin el, şi pentru noi 
românii, „Cuvîntul S-a făcut trup, şi a locuit printre noi, plin 
de har şi de adevărî, . .1 

Scriind aceste rînduri am încercat să redau nu numai 
lucrarea lui, ci şi simplitatea, modestia care l-a caracterizat pe 
Dumitru Cornilescu. Am încercat s-o fac pentru a continua iar 
nu a întrerupe, ceea ce a constituit pentru creştinii din ţara 
noastră, din Elveţia, din America şi din alte ţări, o minune a 
vremurilor noastre: un om mare, într-un înveliş fără 
strălucire; un mare lucrător al lui Dumnezeu, într-un trup de 
lut, plin de toate slăbiciunile oamenilor, dar în acelaşi timp 
întărit de harul lui Dumnezeu. 

D. Cornilescu a trecut de curînd la Domnul său, pe care L-a 
iubit. L-a înţeles, L-a ascultat şi L-a introdus în casele multora 
din poporul'său, în forma cea mai reală posibilă, prin Cuvîntul 
scris. In acest fel lucrarea lui a fost şi continuă ^să Fie o 
binecuvîntare pentru toţi cei ce citesc româneşte şi însetează 
după Cuvîntul lui Dumnezeu. 

Ca şi lucrarea sa, viaţa lui Dumitru Cornilescu a^fost o 
binecuvîntare pentru mulţi. Cunoaşterea vieţii lui de către cei 
care L-au descoperit pe Mîntuitorul citind Biblia tradusă de el, 
ascultînd predicile lui în direct şi prin radio, sau citind cărţile 
scrise de el, nu poate Fi decît de un real folos. Rîndurile care 
urmează sînt o mărturie a puterii Fizice, sufleteşti şi spirituale 
care l-a însufleţit de-a lungul întregii sale călătorii pe acest 
pămînt. Fie ca ea să dea un nou imbold vieţii de credinţă a 
celor răscumpăraţi din felul deşert de vieţuire, prin citirea 
Bibliei. Iar pentru cei care nu au citit-o încă şi nu au descoperit 
izvoarele de apă vie care curg din ea, Fie ca mărturia vieţii şi 
lucrării lui Dumitru Cornilescu, cuprinse în rîndurile care 
urmează, să constituie un imbold pentru citirea ei, spre 
spiritualitate. 

Lucrarea de faţă se adresează de asemenea preoţilor 
ortodoxi români. In ea ei vor reîntîlni un remarcabil coleg de 
breaslă, care, prin traducerea Bibliei şi prin propovăduita 
principiilor descoperite în ea, a adus o contribuţie deosebită ia 
realizarea menirii de preot, care este luminarea oamenilor prin 
Evanghelie. 

Public aceste nnduri cu ocazia unei duble aniversări; 60 de 
ani de Ia tipărirea primei ediţii a Bibliei în traducerea lui 
Dumitru Cornilescu, şi 90 de ani de la naşterea Iui, la 4 aprilie 
I89L ' •• ■■ ■*'.■ jiiiîiJînoj s sa - q . ■ t 

„Niciodată o fiinţă umană nu a strigat către 
Dumnezeu fără să primească răspuns ." 

D. Cornilescu. 

„Dumnezeul Domnului nostru Isus Hristos, 
Tatăl slavei să vă dea un duh de înţelepciune şi de 
1 descoperire în cunoaşterea Lui." ■ Efes. 1:17 

PRIMII PAŞI 


„ au făcut din mîntuirea aceasta ţinta 

cercetărilor şi căutării lor stăruitoare ." 

J Petru 1:10 


„Alaltăieri, la casa părinţilor săi din comuna Slasoma 
judeţul Mehedinţi, plasa Câmpul Blahniţa, s-a născut 
Dimitrie, de sex bărbătesc, fiul lui Ion Cornilescu, de profesie 
învăţător, şi Eufimia I. Cornilescu, de profesie menajeră 

casr ” ca ; • “ A ? a stă scris în Extractul după registrul de stare 
civila, dataM aprilie 1891. Martori Ia declararea naşterii lui 
au fost doi ţărani de 40 şi 50 de ani, care nu ştiau carte'. Atunci 
nu exista încă o Biblie - Cornilescu, pe care au învăţat mai 
tirziu atîfia ţărani să citească! Zece zile mai tîrziu, copilul a 
tost botezat în^ biserica ortodoxă din Turnu Severin, 
„Grecescu“, deşi în comuna de naştere exista biserica „Sfinţii 
miparaţ 1 Constantin şi Elena* 1 , în care tatăl său fusese botezat 
cu 25 de ani mai devreme. 

„ Dacâ } at v ăl său . era învăţător, iar mama casnică, asta nu 
înseamnă că familia nu avea de-a face cu religia ortodoxă decît 
prin primirea botezului de obşte. Dimpotrivă! Bunicii lui din 
partea ambilor părinţi au fost preoţi ortodoxi în două comune 
de vaza din partea Mehedinţilor. Bunicul dinspre tată a fost 
preotul Constantin Cornelie, născut tot în comuna Slasoma 
iar bunicul dinspre mamă a fost preotul Andrei Vasilescu, din 
comuna vecină Dobra. Soţiile lor, bunicele copilului Dimitrie 
erau amîndouă fice de preoţi. însuşi Cornelie, numele care a 
devenit mai tîrziu Cornilescu, aminteşte de mînăstire, 
probabil de Sfîntul Munte, de Ierusalim. Religia ortodoxă era 
toata mmdria familiilor de preoţi din neamul cărora s-a ridicat 
cel care avea să zdruncine mai tîrziu multe din tradiţiile adînc 
înrădăcinate ale bisericii ortodoxe române. Şi aceasta numai 
prin redescoperirea rîurilor de apă vie care izvorăsc din Biblie. 

, Era o tradiţie nestrămutată atunci, ca fiul unui preot să se 
facă preot, sau cel puţin învăţător: pentru a da sătenilor săi 
apa vieţii de la altar, sau măcar apa limpede a izvorului de 
limbă şi tradiţie românească, de Ia catedră. Dacă tatăl său a 
fost mai puţin atras de chemarea moşilor şi strămoşilor săi, 
Dimitrie nu numai că a urmat-o, dar mai mult, după cum vom 
.vedea mai departe, el a readus în familie, în timpurile 
moderne, atracţia pe care probabil unii dintre înaintaşii lui au 
avut-o pentru ascetism, pentru călugărie, pentru preocupările 
exclusiv duhovniceşti. A făcut-o însă cu o putere nemaiîntîlni- 
tă pînă atunci nu numai în familie, dar în tot neamul 
românesc! 'V,. .... ' . ‘ . 

* - -■ ■ - - i - . tţ "ij riu iii -1 * ui ij'.l iii> **' i J i _j i 

Şcoala primară a făcut-o sub îngrijirea tatălui său, în 
comuna Slasoma; dar apoi nu a mers la liceul din Turnu 
Severin, ca tatăl său, ci a plecat la Bucureşti, unde a urmat 
Seminarul teologic ortodox. Pe elevul şi apoi seminaristul 
Dimitrie îl caracteriza o mare aviditate de a şti. Lucrul acesta 
era evident nu numai pentru dascălii şi colegii lui, ci şi pentru 
oricine altcineva care intra în legătură cu el. De altă parte, nu 
concepea să facă ceva pe jumătate:, era om dintr-o bucată. 

Mai mult decît oricare dintre cei 400 colegi de seminar, era 
un pasionat cititor, răscolind toate cărţile sfinte care-i cădeau 
Ia îndemînă: mai întîi din mica bibliotecă a tatălui său, din 
biblioteca seminarului şi din marile biblioteci bucureştene, iar 
apoi şi din străinătate. Căuta cu înverşunare ceva, despre care 
nimeni nu-i putea spune nimic era mesajul Evangheliei pe care 
nu-î aflase încă. ' 

Viaţa şi lucrarea lui nu pot fi înţelese dacă la aceste însuşiri 
ale lui nu o adăugăm pe a patra şi cea mai importantă din ele: 
iubea pe Domnul Isus Hristos dintr-o pornire lăuntrică, 
personală! Din păcate nu întîlnea pe nimeni care, avînd 
legătură personală cu Mîntuitorul, să-l iniţieze în tainele 
părtăşiei cu El! După cum spunea el însuşi în broşura citată 
mai sus „nu exista nici o persoană întoarsă la Dumnezeu în 
seminar, şi nu ştiam ce înseamnă să ai un Mîntuitor personal. 
Dar II iubeam fără să-L cunosc**. 

Trebuie menţionat faptul că tînărul Dimitrie nu şi-a ales să 
studieze seminarul numai ca să continue tradiţia moşilor şi 
strămoşilor. Mai mult decît orice simţea chemarea de a fi 
păstor de suflete şi ar fi dorit s-o facă cu toată cucernicia şi 
toate forţele spiritului său, cu voinţa sa nestăvilită. Incercînd 
să afle într-o parte şi alta'în ce va consta viitoarea'lui slujbă, a 
constatat însă că ,;nu putea afla cum va fi“. Această afirmaţie a 
lui pare cel puţin de neînţeles, dacă nu chiar stranie', ţinînd 
seama de faptul că trăise şi studia între preoţi: „Cum tinere 
Dimitrie, nu ştii ce înseamnă să fii preot ortodox? 11 O, da! Astă 
ştia el foarte bine, dar nu despre asta este vorba în mărturisirea 
lui! Pentru că el nu învăţa seminarul ca să-şi cîştige pîinea cu 
uşurinţă, făcînd slujbe religioase. Pe el îl preocupa mîntuirea 
sufletului său şi a sufletelor celordin neamul său. Şi pentru că 
îl caracteriza un fel de a,fi .cu totul neprefacut, directorul 
seminarului, o cunoscută faţă bisericească a vremii, ştia toate 
frămîntările prin care trecea tînărul seminarist. 1 Intr-o zi, 
pentru a răspunde întrebărilor insistente, cu care acesta îl 
asalta/directorul seminarului l-a chemat la el şi i-a dat un 
catalog cu cărţi religoase din alte ţări, pe care el însuşi nu le 
comandase, dar care, zicea el: „vor răspunde poate, la unele 
din întrebările tale 11 . . , ' 

; + I ■ :,• r n M ■ 

Dimitre a rămas uimit cînd a văzut că există aşa de multe 
cărţi creştine, din care, pe vremea aceea, la noi în ţară nu există 
aproape nici una. A început deci să comande personal unele 
din acele cărţi din străinătat|, şi să le citească cu nesaţ. Pe cînd 
le citea, a constatat că toate vorbeau de o viaţă creştină 
deosebită, cu totul diferită de viaţa religioasă pe care o vedea 
în ţara lui. Pe măsură ce trecea vremea se înflăcăra tot mai 
mult despre o astfel de viaţă şi îşi zicea; „Asta are să fie slujba 
mea cînd mă vot face preot: să fac cunoscută poporului nostru 
această viaţă 11 . ; - •• '■■■■' 

întrebarea era însă: Cum? 

. ■ . . : 'f 

Om de acţiune imediată, nu a aşteptat să devină mai întîi 
preot. A început încă din seminar să traducă capitole din 
aceste cărţi, iar uneori chiar cărţi întregi şi să le transmită spre 

jpublicare aproape la toate revistele religibase din ţară. Se 
aştepta să vadă viaţa despre care vorbeau aceste cărţi, dar, 
:după cum el însuşi mărturisea, “viaţa nu venea 11 . 

■ ::Cînd a terminat seminarul, înainte de a împlini 20 de ani, 
;&ra deja cunoscut în ţară ca unul care se interesa deaproape de 
menirea slujbei de preot. Dar-el nU numai că se interesa, ci o şi 
exercita într-un mod neciitioscut pînă atunci, deşi era numai 
elev. Cursurile pe care le-ă urmat apoi, ca unul dintre cei mai 
conştiincioşi studenţi ai Facultăţi de teblogie din Bucureşti, 
nu-1 împiedicau să-şi continue lucrarea începută ca elev, 
aducînd tot mai mult la cunoştinţa poporului roman şi în 
primul rînd a preoţilor, ce înseamnă să fii cu adevărat creştin, 
aşa cum înţelegea el atunci. Cele materiale de care avea nevoie 
ca student depăşeau resursele familiei. De aceea tînărul 
Dimitrie se întreţinea singur. [ A fost mai întîi pedagog la 
seminar. Nevoile materiale ale unui tînăr aşa de duhovnicesc 
erau însă limitate. Din economiile pe care le făcea a început să 
tipărească cîteva din capitolele şi chiar din cărţile traduse şi să 
Ie distribuie pe contul său în ţarăriDar cu toate acestea, viaţa 
pe care o aştepta, nu venea! îşi zicea atunci mirat: „Ciudat 
lucru! Sînt aceleaşi cărţi, aceleaşi gînduri; de ce nu vine această 
viaţă despre care vorbesc ele?“ Dar studentul Dimitrie era 
prea matur în gîndire şi avea o dorinţă după adevăr prea 
puternică, ba să abandoneze. 

T. i: -.j !.;&?'.> 

, , In căutările lui după adevăr a descoperit o mişcare 
religioasă care se asemăna oarecum cu dorinţele lui şi s-a 
simţit atras de ea imediat. Este vorba de o lucrare pe care un 
alt teolog, de mare renume mai tîrziu, o iniţiase ca şi 
Cornilescu, numai din dorinţa profundă de a ajunge el însuşi 
la adevăr, pentru a şti apoi cum să-l predice enoriaşilor săi. 
Mişcarea fusese începută de preotul Tudor Popescu de la 
Biserica Cuibul cu Barză, din Bucureşti, la scurt timp după ce 
ocupase acest post, în 1912. Datorită numelui bun de care se 
bucura, a predicilor de înaltă ţinută şi a darului de vorbitor, 
Tudor Popescu a atras repede în jurul său, la acestă biserică, 
nu numai mult popor, dar şi personalităţi de vază ale vremii 

preocupate de probleme religioase atît pentru ei personal,, cît 
şi pentru ţara lor. . r;. . .: •.r. 

Deşi nu ştia încă nimic despre planul de mîntuire al lui 
Dumnezeu, preotul Tudor Popescu era foarte iubit şi apreciat 
de enoriaşii săi. Cel mai activ intelectual dintre cei atraşi de 
lucrarea de la Biserica Cuibul cu Barză a fost tînărul Dimitrie 
Cornilescu. Intre cei doi s-a stabilit o legătură desigur rînduită 
de Dumnezeu, deşi erau firi foarte deosebite. De aceea, la 
început nu s-au simpatizat reciproc. Totuşi, Tudor Popescu 
l-a numit pe tînărul Dimitrie Cornilescu diacon la biserica sa. 
Tîrziu, la bătrîneţe, Tudor Popescu spunea: „Eu ţineam la 
personalitatea mea, ţineam-să nu mă iau după altul". Destul 
de repede, tînărul diacon i-a devenit prietenul cel mai 
apropiat, iar nu numai colaborator. In amintirile sale de mai 
tîrziu, Tudor Popescu spunea despre el: „Dumitru Cornilescu 
era foarte vioi şi producea înviorare în ceilalţi. El se ocupa cu 
tipăritul. Traducea, tipărea, şi plasa cărţile şi tratatele la noi în 
biserică. îmi plăcea ca lumea care vine la biserică să plece cu 
ceva în mînă, cu ceva scris..:: ■, Tu ' , 

Dumitru Cornilescu a fost patru ani diacon la Biserica 
Cuibul cu Barză. In acesta perioadă era, fără nici o îndoială, 
cel mai activ teolog pe care l-a avut România, fiind neobosit la 
orice activitate bisericească. Citea enorm, traducea cu o 
repeziciune uimitoare tot ceea ce-1 interesa şi voia să facă 
cunoscut şi altora. In acest fel s-a făcut cunoscut publicului 
român ca cel mai fecund traducător şi scriitor de literatură 
creştină al vremii. Prin acest vas ales al lui Dumnezeu, 
credincioşii din România au cunoscut pe unii din scriitorii 
creştini renumiţi: FrankThomas, F. Bettex, R.A. Torrey, S.D. 
Gordon, J.H.M. Conkey, G. Miiller, C.H. Machintosh şi alţii. 

, . ' ' - J ^ " 

Cărţile lor l-au pregătit pe neobositul cercetător în cele 
sfinte, să descopere importanţa Cărţi Cărţilor-BIBLIA; fără 
însă ca prin citirea lor să înţeleagă mare lucru despre mînuîrea 
prin jertfa de pe Gogota. Tradiţia ortodoxă era nefolositoare 
în acest scop, ba chiar mai mult, îl împiedica să înţeleagă ceva 

din cărţile citite, în acestă privinţă, şi nu avea încă temeiul 
puternic, pe care numai Biblia însăşi îl putea constitui. Mai 
tîrziu, cînd prin lucrarea celor doi preoţi, Dumnezeu şi-a 
adăugat la pooporul său de pe pămînt martori şi în ţara lor, 
aceste traduceri au constituit timp de peste o jumătate de veac! 
cărţile ^de căpătîi ale generaţiilor de credincioşi care s-au 
ridicat în România, pînă în zilele noastre. Reproduse din nou 
în ultimii 10 ani, ele reprezintă şi astăzi literatura creştină de 
căpetenie pentru credincioşii români care nu cunosc limbi 
străine. 'uv.iu.-y .vă >. :.>.••• 

Dumitru Cornilescu eră plin de o rîvnă nestăvilită pentru 
datinile ortodoxe strămoşeşti, pe care el însuşi Ie păzea cu 
sfinţenie. Dar în acelaşi timp, cu aceiaşi credincioşie, ducea o 
activitate neobosită de moralizare a poporului, în afara 
canoanelor bisericii. In acest sens considera că scrisul, cartea, 
au un rol foarte important. De aceea,, a contribuit la 
înfiinţarea unui cerc, condus de un comitet de preoţi, denumit 
„Ia şi citeşte , care avea drept scop susţinerea credinţei 
strămoşeşti, şi moralizarea poporului cu ajutorul tipăriturilor 
precum şi prin conferinţe religioase. Cele mai multe dintre ele 
au fost traduse, scrise şi ţinute de Dumitru Cornilescu. In acest 
fel, timp de peste patru ani (1912-1916), el a lucrat intens la 
traduceri, publicarea de cărţi religioase, şi vorbea în public de 
mai multe ori pe săptămînă. Vorbea în cadrul cercului amintit, 
la Biserica Cuibul cu Barză, oriunde era c-hemat să prezinte 
celor invitaţi probleme religoase. Dar nu ştia încă ce înseamnă 
mîntuirea, nu cunoştea încă pe Domnul Isus ca Mîntuitor 
personal. , Ei nu ştia încă ce înseamnă întoarcerea la 
Dumnezeu! - \- 

; O DESCOPERIRE CRUCIALĂ ; 

<r - . „Oricui va bea din apa pe care i-o voi da Eu, în 
,,:: veac nu-i va fi sete ; ba încă apa pe care i-o voi da 
Eu, se va preface în el într-un izvor de apa care va 
ţîşni în viaţa veşnică Io an 4:14 


La starea generală de nelinişte şi nesiguranţă care a cuprins 
poporul român la începutul veacului nostru din motive 
politice, naţionale şi culturale, poate că cel mai mult a 
contribuit nemulţumirea poporului şi a tinerei intelectualităţi 
cu privire la cele religioase. Ortodoxismul nemulţumea 
profund poporul, pe intelectuali şi pe înşişi preoţii conştienţi 
de importanţa sarcinii lor înaintea lui Dumnezeu şi a 
sufletelor oamenilor. Presa vremii exprima foarte clar aceasta 
nemulţumire. Dumitru Cornilescu făcea tot ce era posibil 
pentru a da răspunsul cerut mulţimii întrebărilor care se 
puneau, pentru a face rînduilală în confuzia generală'. Din. 
nenorocire, se lupta cu morile de vînt. Si ceea ce este mai 
important este că nu descoperise încă „sabia Duhului care este 
Cuvîntul Iui Dumnezeu". Amintindu-şi, cîţiva ani mai tîrziu^ 
despre acea vreme, el scria într-o. revistă: „Fusesem patru ani 
diacon sub Tudor Popescu Ia aceiaşi biserică şi nu rareori 
vorbeam despre starea de lucruri din lumea noastră creştină şi 
ne exprimam părerea de rău că nu se vede nicio înviorare 
nicăieri". De ce? Ei nu puteau să înţeleagă atunci, ceea ce au 
descoperit numai după aceea, ceea ce astăzi nu mai este nici un 
secret pentru noi: lipsea izvorul, lipsea Cuvîntul lui Dumnezeu 
dătător de viaţă! El nu era cunoscut, nu era preţuit, nici de cele 
mai cunoscute feţe bisericeşti ale vremii. Seminarul şi 
facultatea de teologie dădeau ţării specialişti în istoria 
ortodoxiei, cunoaşterea unui noian de tradiţii şi forme goale, 
care nu numai că nu duceau pe cei ce le învăţau la Dumnezeu, 
dar mai mult, îi împiedicau să fie cu adevărat păstori sufleteşti, 
care să conducă sufletele la Dumnezeu. Orbirea lor era nu 
numai totală, dar era şi poleită cu cunoştinţe şi practici care îi 

împiedicau să ajungă la Dumnezeu, ducînd astfel în rătăcire, 
odată cu ei, şi poporul, care îi considera păstorii lui spirituali. 

Deşi diplomat în teologie cu succes răsunător, Cornilescu 
îşi dădea seama că ceva de bază îi lipseşte, dar nu ştia încă ce. 
Puterea despre care citea în cărţile pe care le traducea fără 
încetare nu-şi făcea apariţia nici în viaţa lui şi nici a celor care 
lucrau cu el în acelaşi scop.. A început să se gîndeascămai 
temeinic asupra acestor lucruri şi să citească cărţile respective 
cu multă atenţie. In acest fel a făcut o mare descoperire. A 
observat că toate cărţile citite vorbesc despre o singură carte 
— Biblia! In ele se spunea că fiecare om trebuie să aibă Biblia, 

s-o citească zilnic si s-o trăiască.’ ' 

.. .iu jă-i-ma > J; ‘Ci una E! i /o; .. . ■ < ■, urtmq 

. IfriQBi.SÎ2S •i'ifJ'TOqart ÎSIfl Lo ■ C 

Ca şi alte idei din această broşură, şi aceasta poate fi stranie 
pentru tinerii de astăzi din ţară, dar mai ales pentru cei care 
trăiesc în ţările creştine. Cum era posibil ca poporul să nu 
poată citi Biblia? Dar mai ales cum era posibil ca un student în 
teologie să n-o fi citit încă? Ce mare descoperire este faptul că 
Biblia trebuie să fie în casa fiecăruri om şi să fie citită zilnic, să 
fie îndreptarul de viaţă al fiecărui om, cu atît mai mult al unui 

teolog? . iru,n ‘ 

: : rrfi : işcesas ?jms« ■ \':,urh . . . ;:;v 1 

Pentru ca cititorii să înţeleagă importanţa lucrării făcute de 

Dumitru Cornilescu, şi cît de mare este într-adevăr 
descoperirea pe care a făcut-o, este nevoie să cunoaşte nricî te va 
fapte din istorie. 

: *s U .i .ii - . 

r * ■ . - „ r , . . . 

Există date istorice care atestă existenţa unor forme 

organizate de manifestare religioasă ortodoxă la românii de la 
nord de Dunăre, încă din secolul al treisprezecelea. Pînă la 
unirea Principatelor, Biserica Ortodoxă Română a fost o 
parte a Bisericii Ortodoxe Ruse, slujbele religioase făcîndu-se 
în limba slavonă. De abia în anul 1885, patriarhul 
Constantinopolului a publicat recunoaşterea independenţei 
Bisericii Ortodoxe Române. Dar şi după introducerea limbii 
române ca limbă oficială a slujbelor religioase, datorită 
faptului că aceste slujbe sînt cîntate într-o limbă guturală, 
practic complet neînţeleasă, enoriaşul ortodox nu înţelege 

nimic din mesajul pe care aceste slujbe ÎI aduc. De fapt, şi dacă 
ar înţelege, ar constata câ întreaga slujbă este dedicată 
proslăvirii unei mulţimi de sfinţi şi datini ortodoxe adăugate 
an de an la Cuvîntul lui Dumnezeu, care a ajuns.să cuprindă, 
în cadrul unei slujbe de cîteva ore, numai cîteva minute. Mai 
mult, transmiterea acestui text biblic, de asemenea într-o 
forma cîntată, şi într-o limbă românească veche, din care cei 
tineri nici nu înţeleg multe cuvinte, face ca enoriaşul să 
participe numai fizic la slujbe. El intră de cele mai multe ori în 
biserică pentru cîteva minute, aprinde o luminare; şi iese la 
treburile lui zilnice, socotind că astfel şi-a făcut datoria; 
pentru că şi dacă ar zăbovi mai mult tot nu ar înţelege nimic. 
Dar ceea ce este cel mai important, este faptul ca despre 
mîntuirea păcătosului, despre scopul venirii Domnului Isus pe 
pămînt, despre moştenirea vieţii veşnice, nimeni nu ştie nimic, 
ca şi cei mai mulţi preoţi ortodoxi. Nu este curios deci că un 
seminarist şi apoi student proeminent la facultatea de teologie 
ortodoxă era nevoit la începutul acestui veac să-şi procure 
cîteva cărţi şi broşuri creştineşti din occident, ca să descopere 
importanţa Bibiei. Nimeni nu putea să-l ajute atunci în 
România. Şi din păcate, situaţia a rămas aceeaşi pînă astăzi, 
atît în ceea ce priveşte marele public, cît şi preoţii ortodoxi. 

Cine vrea să afle însă astăzi adevărul poate s-o facă, 
deoarece are la dispoziţie Biblia, în traducerea lui Cornilescu, 
şi broşurile pe care acesta, şi apoi alţii după el, le-au tradus şi 
scris, în intervalul dintre cele două războaie mondiale. De 
asemenea, vestea cea bună a mîntuirii prin har, prin jertfa de 
pe Goigota a Domnului Isus, este făcută cunoscută publicului 
român în cadrul serviciilor creştine ale celor patru culte 
neoprotesteante autorizate în prezent în România, şi anume: 
cultul baptist, cultul adventist, cultul penticostal şi cultul 
creştin după Evanghelie. 

Dar să revenim la viaţa Iui Dumitru Cornilescu. Văzînd cît 
preţ se punea în acele cărţi pe citirea Bibliei, tînărul Dumitru 
şi-a zis: „Iată un lucru pe are nici eu nu-1 fac. Asta trebuie să fie 
pricina pentru care viaţa nouă zăboveşte să vină“. Şi a început 

să citească Biblia în fiecare zi. O citea nu cu uşurătate, ci ca 
unul care caută în ea pe Dumnezeu şi secretul unei vieţi noi. 
Dar chiar de la început. Biblia nu i-a plăcut. Şi este expiicabil 
de ce! Avea în faţa lui o traducere aşa de proastă încît nu o 
putea înţelege. Se mira cum poate cineva să laude Biblia aşa de 
mult, cînd el nu găsea nimic de laudă în ea. 

Ajunşi Ia acest punct este necesară o privire înapoi, în 
istorie. Ea este utilă chiar şi pentru cei care cunosc personal 
istoria traducerii Bibliei de către Dumitru Cornilescu şi a 
influenţei bune aduse de ea în România, Ia începutul acestui 
veac. "' ' ' 1 ■- ■ ■ 

SCURTĂ RETROSPECTIVĂ ISTORICĂ 

. „Domnul zice: . -,v : ; ,;G 

„Cînd se apropie de Mine poporul acesta. Mă 
j - • cinsteşte cu gura şi cu buzele dar inima lui este 
departe de Mine şi frica pe care o are de Mine nu 
este decît o învăţătură de datină omenească 
- - ; ' r ' -' ■ - ■■■'" li "' ■'Isaia 29:13 

'p ■: ’i ■: ; • •, 

In România acum 100 de ani,Biblia tipărită era ceva 
cunoscut numai de cele mai înalte personalităţi bisericeşti 
ortodoxe. Societatea pentru Răspîndirea Bibliei în Anglia şi 
Străinătate care a tipărit mai tîrziu Biblia în traducerea lui 
Cornilescu, în 1855 a publicat 5.000 Noi Testamente în limba 
română veche şi cu caractere cirilice (slavone), necunoscute de 
public. Primul Nou Testament, de asemenea în limba română 
veche, dar cu caractere latine, a fost tipărit de aceiaşi societate 
în anul 1859. Datorită faptului că în bisericile ortodoxe 
întreaga slujbă se făcea în limba slavonă, autorităţile 
eclesiastice, atotputernice pe atunci în cele spirituale, nu 
vedeau cu ochi buni asemenea iniţiative. Pentru evitarea 
împotrivirii lor, traducătorii foloseau un limbaj foarte vechi, 
încărcat, adaptat cîntecului, iar nu cititului. De aceea aceste 
Noi Testamente nu erau practic de vreun folos celor care ar fi 
căutat în ele adevărul cu privire la mîntuire. Şi dacă aşa 
stăteau lucrurile în 1912-1914 cu limba folosită de traducătorii 
Bibliei, pentru o somitate în materie de talia lui Dumitru 
Cornilescu, este uşor de închipuit că pentru marele public, 
astfel de traduceri ale Bibliei erau cu atît mai nefolositoare. 
Acest lucru apărea evident de asemenea prin numărul extrem 
de mic de Biblii în aceste traduceri vechi, care se cereau pe 
piaţă: cel mult 500 - 1 000 pe an. Este evident că nimeni din 
publicul laic nu cumpăra astfel de traduceri, nefiindu-i 
folositoare. 

s Pentru a înţelege dificultăţile de a traduce Biblia într-o 

limbă înţeleasă de popor, înainte de începutul acestui secol, 
cărţile pe care le citea, în timp ce din lectura ei el nu avea nici 
un folos. 

este suficient de spus că pe atunci,: somităţile în materie se 
războiau încă între ele pentru definirea limbii române 
modeme, cît mai apropiată de cea vorbită de popor. Lupta 
principală se ducea, cel puţin în ceea ce priveşte Biblia, între 
feţele bisericeşti care susţineau: în continuare o puternică 
influenţă slavonă şi curentul latinist, venit mai ales din Ardeal. 
Datorită acestor greutăţi, prima .traducere a Bibliei într-o 
limbă mai mult sau mai puţin românească şi publicată cu litere 
latine, cum se învăţa în şcoli, a apărut de abia în anul 1871, sub 
numele de Santa Scriptură. La traducerea ei au colaborat 
peste 10 persoane, de cele mai diferite formaţii ceea ce se 
reflecta în limba pe care ei o foloseau..Cu toate acestea, primul 
pas s-a făcut, dacă nu pentru marele public, cel puţin pentru 
preoţi şi specialişti. , ryî ' r,- :;;P a. r.' 

O altă ediţie, revizuită de Gîrboviceanu, a apărut de abia în 
1911. Ea era cumpărată de asemenea numai de specialişti, 
înţr-un an vînzîndu-se numai 1 000 bucăţi, la o populaţie de 6 
milioane. Ca să putem aprecia cît de departe era traducerea 
acestei Biblii de limba românească cultă şi cea vorbită de 
popor, este suficient să amintim aci critica care i s-a adus chiar 
la Londra, de unul dintre redactorii şefi ai unei reviste de 
specialitate. El spunea: „Am încercat să învăţ româneşte; şi 
aşa cum am făcut şi cu alte limbi, am început folosind Biblia în 
limba română, publicată de Societatea pentru Răspîndirea 
Bibliei în Anglia şi Străinătate. Mergînd însă la Bucureşti, 
după un timp, am constatat că limba folosită în acestă Biblie 
nu are nimic de-a face cu limba reală, vorbită de popor. Mi-am 
dat seama că am pierdut un timp foarte preţios învăţînd o 
limbă care nu există, şi care în nici un caz nu poate fi folosită 
de aceia cărora societatea noastră vrea să li se adreseze.“ 
Făcînd cercetările necesare, împuternicitul societăţii a 
constatat că publicistul respectiv avea dreptate. Filologi 
proeminenţi, oameni de litere români şi însuşi primul ministru 
Dimitrie Sturza, i-au atras atenţia asupra inutilităţii acestei 
traduceri. Iată de ce, citind o astfel de traducere. Dumitru 
Cornilescu nu înţelegea de ce este Biblia aşa de lăudată în 

încercările de revizuire care se impuneau, începute de 
Scriban şi Nicodim, au eşuat. Dar undeva, în umbră, fără 
ştirea oficialităţilor ecleziastice, şi susţinute de persoane 
particulare bogate, două autorităţi ale scrisului românesc de 
mai tîrziu traduceau separat Biblia în limba română a 
timpului. Ambii traducători voiau ca lucrarea lor să constituie 
Biblia secolului 20. Cine va reuşi? Desigur, cel care va lucra 
mai mult sub călăuzirea lui Dumnezeu; cel care se va gîndi mai 
puţin la sine, la critica literară şi bisericească, şi mai mult la 
mîntuirea sufletelor. In paginile care urmează se va prezenta 
rezultatul acestei competiţii pasionante, efectele minunate ale 
succesului care a urmat nu numai pentru literatura religioasă, 
dar mai ales pentru slava lui Dumnezeu, pentru mîntuirea 
sufletelor din poporul român. 

, ... TRADUCEREA BIBLIEI 

1 „Lucrul acesta nu se va face nici prin putere, nici 
prin tărie, ci prin Duhul Meu" - zice Domnul ." 

i - Zaharia 4:6 

Alternînd între recomandarea insistentă din literatura 
creştină de a citi Biblia zilnic şi imposibilitatea de a o face, 
datorită traducerii imposibil de înţeles, tînărul Dumitru care 
nu era dintre aceia care să lase la jumătate o lucrare începută, a 
avut ideea să citească Biblia în alte limbi. Imediat a avut o 
adevărată revelaţie. O revelaţie pentru sine, dar care s-a 
răsfrînt curînd asupra tuturor celor din neamul nostru care 
aveau să facă aceeaşi descoperire ca şi el. 

„Ei“, şi-a zis el, „dacă este vorba ca poporul nostru să capete 
viaţa creştină din Biblie, trebuie să aibă o traducere pe care s-o 
înţeleagă. Daca eu nu înţeleg traducerea de faţă, cum vor 
putea s-o înţeleagă ei?“. Şi aşa a înceut să traducă Evanghelia 
după Matei pentru sine însuşi, pe cînd era încă student la 
teologie. Nu putea în niciun caz să-şi pună problema să 
publice Biblia cu economiile lui, fiindcă era prea mult. Dar a 
continuat să publice mici tractate, articole de revistă şi chiar 
broşuri. ■ .., ■ ■ ■ 

Intre timp a tipărit un calendar cu cugetări creştine pentru 
fiecare zi a anului. Cineva a trimis acest calendar unei prinţese 
din România, care se găsea în acel timp la Geneva. Este vorba 
de prinţesa Ra liu Callimachi, soţia preşedintelui Camerei 
Conservatoare a României din acea vreme - Cantacuzino 
Pascaru. Ei i-a plăcut calendarul, care era o noutate pentru 
ţara noastră, atunci. A scris în legătură cu el autorului în ţară. 
Cînd s-a întors în România, prinţesa a rugat pe Dumitru 
Cornilescu să-i facă o vizită. Au discutat împreună despre 
lucrarea lui şi între altele el i-a spus că are de gînd să facă o 
nouă traducere a Bibliei. „Tocmai acesta este şi gîndul mey“, 
i-a răspuns ea. Avea o sumă de bani moştenită de la mama sa, pe 
care o consacrase scopului de a răspîndi Biblia în poporul său. 

Dar nu începuse să facă acest lucru, pentrucă şi ea considera 
că traducerea existentă era complet nefolositoare în acest 
scop. De aceea, a fost foarte bucuroasă sa afle că o persoană 
cu autoritatea pe care deja şi-o cîşţigase Dumitru Cornilescu, 
are de gînd să aducă la îndeplinire gîndul pe care şi ea îl 
avusese, independent de el. 

Aşa lucrează Dumnezeu! El îşi alege unsul prin care să-şi 
facă lucrarea, şi tot El scoate la lumină posibilităţile materiale, 
pentru ca lucrarea Sa să poată fi dusă la bun sfîrşit. Şi 
înţelegerea celor doi, făcută înaintea Iui Dumnezeu, a fost 
binecuvîntată de EL In mai puţin de 5 ani a fost terminată una 
din cele mai minunate lucrări a lui Dumnezeu făcută pînă în 
prezent în ţara noastră: traducerea Bibliei într-o limbă 
modernă, limba vorbită de întreg poporul român,, actuală 
astăzi ca şi acum 60 de ani. Apărea într-un timp nemaipomenit 
de scurt, şi la urinivel care depăşea de departe orice se făcuse 
vreodată înainte şi toate încercările care s-au mai făcut după 
aceea... Alte traduceri similare "făcute în acelaşi timp, ca şi 
după aceea, vor trece practic neobservate. ... : ■ ". 1 

Cum se explică acesta minune? Traducerea lui Cornilescu a 
izvorît dintr-o necesitate spirituală adînc simiţită, din interes 
viu faţa de soarta spirituală a lui personal şi a celor din jurul lui 
şi dintr-o conştiinţă profesională neegalată. 

In_a_nul 1916, . Dumitru Cornilescu şi-a trecut cu succes 
strălucit licenţa, la Facultatea de teologie din .Bucureşti. 
Deoarece nu intenţiona să întrerupă activitatea literară şi 
religioasă pe care o începuse, ci dimpotrivă s-o continue şi s-o 
dezvolte, tînărul teolog a pus bisericii ortodoxe române o 
problemă grea. Conform normelor acestei biserici, licenţa îi 
dădea dreptul să ocupe un post de preot în capitală, ceea ce era 
cel mai de dorit pentru strălucitul teolog. Dar aceleaşi norme 
spuneau că nu poţi fi hirotonisit preot, dacă nu te căsătoreşti 
mai întîi. Dar cum s-ar fi putut împlini astfel marea chemare 
pe care neobositul traducător o avea de îndeplinit? El începuse 
să facă traducerea pentru sine şi ardea de nerăbdare să îşi 
continue activitatea, nestînjenit de o slujbă şi de greutăţi 

familiare. Cum ar fi mai făcut el, apucînd aceste căi obişnuite, 
descoperirile spirituale care'aveau să-l ducă la cunoaşterea 
personală a Domnului Isus ca Mîntuitor? -o ■" -■ n.; 

.‘"In toamna Aceluiaşi an, soluţia a fost găsită. Tînărul teolog 
a fost hirotonisit în cate drală din Huşi, de Prea"Sfinţia Sa 
Episcopul in icodim,.mai tîrziu mitropolit al Moldovei şi apoi 
patriarh al României. Pentru că nu urma să ia un post de 
preot, a fost'hirbtonisit pe seama Mînăstirii Dobrovăţ, 
aparţinînd de Episcopia Huşilor, devenind astfel călugăr. 
Socotea că în acest fel va ajunge Ia o mai mare sfinţenie, pe 
care de atîta timp o căuta cu înfrigurare. - : 

, 1 S , -y) 01) 'Ci V./!. -> r ^h *- •*? ţ'Fff t î,T 

Era un om cu totul deosebit! Deşi călugăr, cu toate că ştia ce 
înseamnă starea de totală lepădare de sine care însoţeşte 
totdeauna pe cei duhovniceşti, avea în acelaşi timp o ţinută 
ireproşabilă, foarte îngrijită. Studiul, departe de a-1 înstrăina 
de realitate, l-a condus la înnoiri pe toate planurile, aşa cum 
numai spiritele mari sint în stare să facă. In acelaşi timp era 
plin de o smerenie deosebită şi avea o totală lipsă de interes 
pentru starea sa materială. Ambele aceste însuşiri l-au însoţit 
toaţă viaţa, bucurîndu-se astfel de o nemărginită apreciere şi 
dragoste din partea tuturor, a susţinătorilor, a superiorilor 

săi, a enoriaşilor. ■ V " ’ *. dj' " ". 

- ■ ■ • ■ -v ..4ai uiqrria/.? eo .fiscal o onu v, ■. 

In iulie 1916 începuse deja să traducă Biblia,'imediat după 
trecerea licenţei. Intrucît prinţesa Callimachi şe obligase să 
îngrijească de micile lui nevoi materiale, a doua zi după 
hirotonisirea Iui ca preot-călugăr. Dumitru Cornilescu şi-a 
declinat oficial obligaţiile f aţă de biserica ortodoxă, pentru a- 
şi putea continua nestînjenit. marea lui chemare - traducerea 
Bibliei. - , j ...' . ... . . 

Pentru ca în acestă mare lucrare să nu fie împiedicat de nicio 
altă activitate, conştient de însemnătatea şi urgenţa traducerii, 
şi parcă presimţind efectele spirituale pe care acestă minunată 
operă avea să le aibă asupra sa însuşi şi asupra poporului 
român, Dumitru Cornilescu a părăsit aproape complet lumea 
pentru cinci ani. A plecat imediat la castelul pr inţesei Ral iu 

Călii mac hi de pe moşia St ănceşt ui, judeţul B otoş ani, unde a 
lucrat cu o înfrigurare nemaiîntâlnită. In acest fel, cel ce avea 
să devină una dintre cele mai luminoase personalităţi creştine 
a României nu avea să încaseze niciodată nici măcar un 
salariu, nici de la biserica ortodoxă română, şi nici de Ia statul 
român, deşi a tradus in limba poporului român Cartea care ne 
aduce cea mai mare lumină: Lumina care vine de sus! 

î . : ■ .. 1 j " . ^/ ‘ 11:. * ii - . '. 

Despre viaţa particulară a călugărului în aceşti cinci ani de 
activitate înfrigurată nu ştim aproape nimic. A lucrat fără 
întrerupere, într-o stare de înălţare spirituală şi adevărată 
euforie a muncii. Tot ceea ce urmaşii Iui au putut să afle de la el 
despre acest timp se reduce la descrierea, de către el însuşi, a 
marilor descoperiri spirituale pe care Dumnezeu i le-a făcut în 
acest timp, în legătură cu planul de mîntuire al omului prin 
jertfa de pe cruce a Domnului Isus Hristos. Numai soţiei sale 
i-a descris mai tîrziu, foarte pe scurt, aspecte din timpul 
activităţii sale de traducător, iar unul dintre cei dintîi care s-au 
întors la Dumnezeu prin el, a descris, în puţine cuvinte, 
impresia pe care i-a făcut-o, cînd l-a întîlnit prima dată, în 
timpul lucrului. Despre această perioadă, ca şi despre altele 
necunoscute sau puţin cunoscute din viata sa, soţia spunea: 
„Dintr-o smerenie extremă, vorbea foarte puţin despre sine. Şi 
chiar atunci cînd o făcea, de exemplu faţă de mine, nu repeta 
niciodată ceea ce deja îmi spusese.“ • ar v: :-; , r . 

îmbrăcat călugăr, cu tichia pe cap, stătea' adesea pe 
pardoseală, scriind pe un scaun mic, cu trei picioare. Avea 
întinse pe jos nenumărate ediţii ale Bibliei în greacă, ebraică şi 
aproape toate traducerile existente pe atunci în’ limbile 
moderne: engleză, franceză, germană. Pe lîngă acestea, multe 
dicţionare şi fişe cu traducerea paralelă a celor mai de seamă 
termeni din Biblie. Traducea nu numai cu grija şi precizia unui 
traducător înnăscut, dar şi cu responsabilitatea pe care i-o 
impunea dorinţa de a înţelege el însuşi şi de a transmite şi 
altora mesajul dumnezeiesc pe care îl căuta în Biblie. 

Un interes imens pentru marea lucrare arăta deopotrivă 
bătrîna doamnă. Renunţînd la comodităţile pe care i le oferea 

Elveţia, ea a rămas alături de protejatul său, apărîndu-1 de 
privirile celor indiscreţi, îngrijindu-se de trebuinţele sale 
materiale personale şi de cele ale lucrării. Dar ceea ce este tot 
atît de important este faptul că i-a fost în acelaşi timp un 
adevărat colaborator de specialitate. Cunoscînd limbile 
moderne mai importante, întocmea fişe de termeni creştineşti 
de bază, cuprinzînd înţelesul lor din cele mai vestite dicţionare 
şi traduceri ale Bibliei în alte limbi. Era astfel de un real folos 
traducătorului. De multe ori succesul savantului sau artistului 
se datorează pasiunii pentru munca lui a unei soţii 
credincioase sau a unei mame iubitoare. In cazul de faţă era 
vorba de ceva mai mult: de o mamă a poporului român, 
dornică de luminarea lui spirituală. Parcă grăbindu-se să nu 
moară înainte de a vedea terminată această lucrare care o 
interesa aşa de mult, bătrîna prinţesă Callimachi n-a 
precupeţit nimic din ce avea: nici timpul, nici munca, nici 
averea moştenită de la mama sa, pentru a-1 ajuta pe Dumitru 
Cornilescu să-şi poată face lucrarea Ia care fusese chemat de 
Dumnezeu/ ' r u • •' - • • • ' 

TIPĂRIREA BIBLIEI 


■' ; ''„Eu sfnt Alfa şi Omega, începutul şi 'sfîrşitul: 

•■ s Celui ce îi este sete, îi voi da să bea fără plată din 
- J -■ * * " ■ 1 ■'" [ izvorul apei vieţii. * ■ ■ ‘ : " '• • Apoc. 21:6 


In timp ce lucrarea şe făcea în umbră, la început numai cu 
posibilităţile unui student (1914-1916), iar apoi cu cele ale unei" 
prinţese (1916-1920), cerinţa .naţională pentru o nouă 
traducere a Bibliei într-o limbă română modernă, scrisă şi 


citită de toată lumea, devenea ţot rnai acută. Societatea pentru 
Răspîndirea Bibliei în Anglia şi Străinătate s-a adresat la 
începutul "anului 1 924: a rhimandritului Şcrjban pentru 
traducerea Noului Testament, iar acesta "a.recomandat pe 
mitropolitul Nicodim pentru traducerea Vechiului Testament. 
Cerinţa poporului şi intelectualităţii româneşti a fost întărită 
de Conferinţa baptistă română din Austro-Ungaria, care a 
avut loc în acest an. Doi ani. mai tîrziu,'Societatea Biblică 
Americană constata de asemenea nevoia' unei ‘ traduceri a 
Bibliei pentru comunităţile de credincioşi români din 
America. Dar începerea celui dintîi Război Mondial a făcut ca 
Scriban să-şi întrerupă revizuirea traducerii existente a Noului 
Testament, lucrare care nu a mai fost sfîrşită pînă în anul 1919. 


Intre timp însă, Societatea pentru Răspîndirea Bibliei în 
Anglia şi Străinătate a înregistrat o ofertă neaşteptată. 
Dumitru Cornilescu terminase traducerea Psalmilor, a Noului 
Testament şi anunţa terminarea traducerii Vechiului 
Testament către sfîrşitul anului 1920. Prinţesa şi traducătorul 
au oferit societăţii noua lor traducere şi efectuarea 
corecturilor fără a pretinde nici un drept de autor. Era pentru 
prima dată cînd se întîmpla aşa ceva. Mai mult, ei spuneau că 
dacă societatea refuză, prinţesa va publica noua Biblie pe 
seama sa. Ea prefera însă tipărirea Bibliei lui Cornilescu de 
către Societate, în care caz se obliga să cumpere un mare 
număr de exemplare. Avea pe inimă nu numai promovarea 
noii lucrări, dar şi răspîndirea ei pe gratis în masa poporului 
român. Reprezentantul societăţii a avut ideea ca lucrarea să se 

publice cu colaborarea lui Nicodim pentru Vechiul Testament 
şi k lui Scriban pentru Noul Testament. Dar tînărul şi 
neobositul traducător a refuzat colaborarea aceasta. Desigur 
ca atunci nimeni, în afară de autor, nu putea să înţeleagă un 
astfel de act de mîndrie profesională, la un călugăr cunoscut 
pentru modestia sa. Numai el şi Dumnezeul lui, pe care tl 
descoperise făcînd traducerea, ştiau care ar fi fost 
consencinţele dacă accepta. Intre timp se făcuse o minune: 
traducătorul se întorsese la Dumnezeu! Lumina nu mai putea 
să stea alături de întunerec! Biblia ţinută sub obrocul unei 
limbi neînţelese de popor şi a unei doctrine religioase abătute 
de la adevăr ar fi putut fi prezentată şi acum publicului în 
termeni care să ascundă încă pentru multă vreme o 
descoperire care se- făcuse şi fusese experiementată deja: 
întoarcerea la Dumnezeu! Acest lucru nu trebuia să se 
întîmple, şi nu s-a întîmplat! Prin grija lui Dumnezeu, în anul 
1920 apare la Bucureşti Cartea Psalmilor sau Psaltirea 
împăratului David, tîlmăcită de D. Cornilescu (Stănceşti - 
Botoşani), în Editura Societatea Evanghelică Română, 
Tipografia Gutenberg. Dintr-o greşală tipografică, menţiunea 
că traducerea apare la comanda Societăţii pentru Răspîndirea 
Bibliei în Anglia şi Străinătate a apărut numai pe spatele 
ultimei pagini. In anul 1921 a urmat tipărirea Noului 
Testament, şi în acelaşi an a Bibliei. 

O operă mare, într-o Românie mare, la sfîrşitul celui mai 
pustiitor război pe care l-a cunoscut vreodată lumea şi 
România pînă atunci! In timp ce războiul pustiia ţara noastră 
şi Europa întreagă, undeva, într-o chilie ca de mînăstire, se 
dădea o luptă spirituală. Nu era vorba de viitorul politic al 
ţării, ca în cazul războiului, ci cu mult mai mult: de destinul 
spiritual al întregului popor de limbă română de pretutindeni. 
Era lupta dintre Dumnezeu şi Satana, mai întîi pentru sufletul 
muncit de îndoieli al tînărului călugăr, şi apoi al tuturor celor 
iubiţi de el, de aceeaşi limbă cu el. Dumitru Cornilescu era 
hotărît însă să nu abandoneze lupta, oricît de aprigă ar fi fost 
ea. Era lupta cu sine, cu credinţele strămoşeşti, cu diavolul şi 

uneltirile lui, prezente uneori chiar şi prin feţele bisericeşti. 
Dar era decis să nu înceteze lupta decît odată cu victoria 
deplină asupra îndoielilor sale,..asupra nesiguranţei în care era 
el şi cei din jurul lui. Şi această luptă a fost victorioasă! 

ton »Mu uvew nevoie de toate bogăţiile dragostei şi 
înţelepciunii lui Dumnezeu, căci numai o viaţă 
din belşug exer cita^atr qc Xîe asup ra altora ." 

' : - ; D. Cornilescu 

„El ştie ce este în întunerec şi la Ei locuieşte 
lumina “ ■ . 

Daniei 2:22 

ÎNCEPE SĂ SE LUMINEZE DE ZIUĂ! 

... A . . . ’• Ai O' * . . • 

„Si Domnul va face să răsune glasul Lui 
. C măreţ..." Isaia 30:30 

Ceea ce împingea cu deosebire pe Dumitru Cornilescu la 
traducerea Bibliei era conştiinţa întunericului spiritual în care 
se găsea el însuşi, apoi feţele religioase din ţară şi împreună cu 
ele, întregul popor. Pentru a înţelege importanţa lucrării 
începute de Dumitru Cornilescu şi pentru a explica marea 
binecuvîntare pe care a adus-o poporului român de 
pretutindeni, trebuie amintit mai întîi spiritul în care s-a făcut 
această traducere. Nu era vorba nicidecum de o competiţie cu 
alte condeie de vază ale vremii, nici de o încercare laică de a 
umple un gol adînc simţit în literatura de specialitate 
românească, şi cu atît mai puţin nu era o afacere. Nu s-a făcut 
în prealabil nici un contract cu nici o socieatate de tipărire a 
Bibliei, nu au avut loc obişnuitele tîrguieli între agentul 
societăţii şi o impunătoare faţă bisericească asupra costului în 
valută forte pentru fiecare coală sau capitol, pentru fiecare 
corectură a şpaltului, cum era cazul la toate traducerile 
anterioare şi la cele care au urmat. Nimic din toate acestea! 
După cum se ştie foarte bine. Dumitru Cornilescu a început 
traducerea exclusiv pentru lămurirea sa personală asupra 
principiilor de bază ale Evangheliei. Lucrarea sa s-a 
transformat însă într-o operă social-religioasă, ca urmare a 
responsabilităţii pe care acest mare iniţiat o simţea apăsînd pe 
umerii săi, faţă de ignoranţa morală şi spirituală pe care o 
vedea îa toţi cei din jurul Iui. 

Nu este de mirare că roadele au fost cu totul excepţionale, 
atît imediat cît şi după aceea, pînă în zilele noastre! Si fără 
îndoială, ele vor continua cît timp se va vorbi româneşte. 

Greutăţile au fost imense! Numai cine a tradus măcar un 
capitol de cîteva pagini înţelege ce dificultăţi presupune 
această muncă, mai ales cînd este vorba de filozofie sau religie, 
unde sînt posibile mai multe greşeli de interpretare decît în 
orice alt domeniu. 

, Ca să înţelegem cît de cît imensitatea sarcinii pe care 
Dumitru Cornilescu şi-a asumat-o de bună voie şi fără niciun 
folos material, trebuie menţionate cîteva fapte. Mişcarea 
religioasă din România era dominată atunci exclusiv de 
biserica ortodoxă, în care spiritul tradiţional şi dependenţa de 
biserica răsăriteană, cel puţin în privinţa limbii, au dat naştere 
totdeauna şi mai ales în ultimii 70 de ani, unui ghem de 
contradicţii şi interese cu care nimeni nu cuteza să dea piept la 
scară naţională. Temeritatea iniţierii unei astfel de acţiuni şi 
consecinţele grave pe care le-ar fi putut avea asupra persoanei 
respective, nu puteau fi ignorate decît de un spirit ca cel al lui 
Dumitru Cornilescu. Consecinţele nu s-au lăsat aşteptate, 
schimbînd în mod dramatic sensul vieţii unuia dintre cei mai 

capabili români; care şi-a petrecut, de aceea, tot restul vieţii în 
exil. : - : :.iiX n 1 u ■../v 

Trebuie apoi să apreciem corect greutăţile de specialitate 
pentru efectuarea unei astfel de. opere, în România din vremea 
aceea. Mai multe decenii. Societatea pentru Răspîpdirea 
Bibliei în.Anglia şi Străinătate a căutat pe două continente niţ 
cadru de înaltă clasă, care să cunoască (în acelaşi timp şi în 
mod corespunzător realizării unei asemenea sarcini) limbile 
ebraică, greacă şi română. Dar nu I-a găsit. De aceea, 
împotriva concepţiei acestei societăţi, de a traduce Biblia 
numai pe baza textului ebraic, a trebuit să se facă excepţie în 
cazul României. Avem astfel o traducere a Bibliei bazată pe 
textul grecesc al Bibliei Septuaginta. Traducerea Bibliei după 
acest text, confruntată în punctele cheie cu textul ebraic şi cu 
cele mai cunoscute traduceri din limbile moderne, reprezenta 
însă o sarcină pe care nu o putea duce la capăt decît un 
specialist de înaltă ţinuă intelectuală şi spirituală.. 

In sfîrşit, în cazul traducătorului de faţă, mai mult de cît 
toate aceste greutăţi, pe umerii săi apăsa responsabilitatea 
tîlmăcirii Bibliei fără influenţe străine, fără idei preconcepute, 
în spiritul concepţiilor de bază pe care Mîntuitorul însuşi le-a 
propovăduit în timpul vieţii Sale pe pămînt. Dumitru 
Cornilescu şi-a dat seama de această responsabilitate. Grija 

faţă de soarta sufletului său şi a fiilor neamului său i-a dat 
posibilitatea să facă o lucrare de o ţinută nemaiatinsă pînă la 
el, înscriindu-se astfel în rîndul celor mai de seamă 
conducători spirituali ai poporului român. 

Dar cine ar putea să prezinte mai bine ca el însuşi gîndurile, 
sentimentele, umbrele de îndoială şi străfulgerările de lumină 
cerească care l-au inspirat în acestă perioadă de cinci ani? 
Acestea sînt prezentate în mod magistral şi în acelaşi timp cu o 
simplitate caracteristică numai marilor personalităţi şi 
descoperitori, în broşura scrisă de el, intitulată: „Cum m-am 
întors Ia Dumnezeu şi cum am spus şi altora . 11 

Desigur, cuvintele care urmează, extrase din acestă lucrare 
a lui, nu au nici pe departe semnificaţia corespunzătoare 
pentru credincioşii din zilele noastre, şi mai ales pentru cei din 
ţările creştine, dezvoltate. Cele ce urmează sînt pentru ei 
lucruri de la sine înţelese, deoarece ei s-au născut şi au trăit 
într-o ţară, într-o lume unde Cuvîntul Iui Dumnezeu este 
cunoscut, preţuit, publicat şi răspîndit fără nicio stavilă. 
Rîndurile de mai jos trebuie luate însă în contextul istoric, 
politic, social şi religios al vremii, descris în numai cîteva 
cuvinte în paginile precedente. Numai aşa Ie putem înţelege 
forţa lăuntrică, bogăţia de conţinut, măreţia spirituală pe care 
le cuprind. Pentru români însă, amintirea acestor idei simple 
ale creştinismului, aşa cum au fost ele descoperite de 
Cornilescu din Biblie numai prin călăuzirea Duhului Sfint, 
este revelatoare. Pentru ei, paginile care urmează sînt 
încărcate cu toată afectivitatea pe care Dumnezeu a dat-o unui 
popor de la extrema estică a Europei, strivit între influenţe 
istorice şi politice protivnice, pe de o parte, şi între prejudecăţi 
şi forme religioase moarte statornicite de secole prin tradiţia 
omenească, pe de altă parte. Ele se adresau de asemenea unor 
oameni care nu cunoşteau nici chiar cele mai elementare 
lucruri ale Cuvîntului lui Dumnezeu. In această lumină, 
înţelesul frazelor care vor urma, deşi arhicunoscut astăzi de 
credincioşii din toată lumea, poate căpăta şi în ochii lor, sensul 
unui simbol, sensul lor adevărat! Pentru că şi astăzi, ca şi în 

timpul lui Cornilescu, şi în timpul Mîntuitorului, marile 
adevăruri ale Evangheliei sînt descoperite de Dumnezeu direct 
slujitorilor Lui celor mai devotaţi, celor mai spirituali, fără 
participarea unei idei preconcepute, ci exclusiv prin Duhul 
Său cel Sfînt. Pildă stau marile ‘reforme protestante şi 
neoprotestante are au avut loc mâi ales în ultimii 400 de ani în 
ţările de limbă germanică şi anglo-saxonă. Pe drept cuvînt, un 
ziar european numea pe Dumitru Cornilescu la aniversarea a 
50 de ani de la traducerea Bibliei: Un Luther român. 

oi apoi cine ar putea vorbi mai bine despre întoarcerea la 
Dumnezeu, decît el însuşi? Să-l ascultăm: 

frică şi îmi ziceam mereu: „Nu vreau să mă duc acolo în ruptul 
capului. 1 ' .. . ; ' ■ > 

„Nu cunoşteam însă calea mîntuirii. Nu ştiam ce să fac ca să 
nu merg în iazul de foc. Am cercetat mai departe. Cînd am 
ajuns la stihul acela din epistola către Romani care spune că 
„toţi sînt socotiţi neprihăniţi fără plată", am zîmbit şi am zis: 
„Ce ciudat! Cartea aceasta este plină de lucruri care se bat cap 
în cap. Pînă acum am văzut că toţi sînt păcătoşi, osîndiţi să 
meargă în iazul de foc şi acum de odată, iată-i pe toţi „socotiţi 
neprihăniţi Iară plată. 11 Care este deosebirea?" Şi citind mai cu 
luare aminte stihul acesta am văzut că era o deosebire. 

fit, J - i * ' i - 1 ’ *' 

Da, „socotiţi neprihăniţi fără plată", dar prin credinţă în 
sîngele lui Isus Hristos, pe care Dumnezeu L-a dat ca o jertfă 
de ispăşire pentru păcate. „A“, mi-am zis eu, „adevărat? 
Pentru păcate a murit Hristos? învăţasem la şcoală că El a 
murit pentru păcatele întregii lumi (1 Ioan 2:2). Dar ce-mi 
foloseşte mie lucrul acesta, cînd eu sînt un păcătos şi păcatele 
mele nu sînt iertate? Da, dar dacă a murit pentru păcatele 
întregii lumi, mi-am zis eu, a murit şi pentru păcatele mele, 
fiindcă şi eu sînt unul din lume". „Oricum ar ti", mi-am zis eu, 
„văd din cartea aceasta că există o iertare a păcatelor, că 
Hristos a murit şi pentru mine, deci iertarea aceasta este şi 
pentru păcatele mele. Slavă Domnului! Dacă voi merge la 
judecată, voi zice lui Dumnezeu: „Doamne, nu cunosc decît 
Cartea aceasta. Tu ai zis că este Cuvîntul Tău. Eu am citit în ea 
că Hristos a murit pentru mine, am luat iertarea pentru mine şi 
dacă mă vei osîndi. nu-i vina mea, fiindcă am crezut ce spune 
Cuvîntul Tău.“ Şi aşa am luat pentru mine iertarea păcatelor. 

Acesta a fost cel dintîi pas. Al doilea pas a fost cînd am 
descoperit că n-aveam un Mîntuitor mort, ci un Mîntuitor viu, 
cu care puteam intra în legătură. El a murit pentru păcatele 
noastre, dar a şi înviat ca să ne facă neprihăniţi... Şi acum este 
un Mîntuitor viu. „Bun", mi-am zis eu, „tocmai asta este ce-mi 
trebuia. îmi place să am o persoană vie căreia să-i pot vorbi." 
Dar cea mai mare bucurie a mea a fost cînd am descoperit că 

El nu este numai un Prieten viu căruia Ii pot vorbi, ci că în 
Mîntuitorui cel viu am puterea sa biruiesc păcatul, fiindcă El a 
înfrînt puterea vrăjmaşului, prin învierea Lui. „Bine", mi-am 
zis eu, „dacă lucrul acesta este adevărat, — şi văd că este 
adevărat - vreau să-l iau pentru mine însumi, fiindcă nu vreau 
să mai trăiesc în păcatul care a omorît pe Mîntuitorui meu." 

„Eu îmi închipuiam că păcatul face parte din firea noastră, 
că nu putem altfel, că trebuie să păcătuim, aşa că înţelegeţi ce 
bucuros am fost cînd am descoperit că există o astfel de putere 

ca să biruiesti păcatul. : n. .. ou ' oo . ; ... 

„Astfel L-am luat pe Domnul Isus ca Mîntuitor viu al meu. 

Cel din urmă pas a fost cînd am descoperit că El este şi Domn. 
Domn înseamnă stăpîn.' El este stăpîn, iar noi sîntem robi. Noi 
nu mai sîntem ai noştri, ci sîntem ai Lui cu tot ce avem şi cu tot 
ce sîntem. Cînd am văzut că Pavel era un rob al lui Isus 
Hristos, am zis: „Dacă Pavel a fost rob şi eu trebuie să fiu rob." 
Şi aşa L-am luat ca Domn şi Stăpîn al meu, care n-are decît să 
poruncească, iar eu să ascult. Şi ce Domn şi Stăpîn minunat 
este El, căci te poţi încrede deplin în El! 

„Aşa m-am întors la Dumnezeu. Acum ştiam că eram 
născut din nou, un copil al lui Dumnezeu. Ştiam că de acum 
toate trebuiau să se înoiască în viaţa cea nouă. Şi cel dintîi 
lucru pe care a trebuit să-l înoiesc a fost traducerea Bibliei, Ia 
care lucram. Căci îmi ziceam: „Traducerea de pînă acum este 
făcută de omul cel vechi. Eu sînt un om nou şi trebuie să am o 
altă traducere făcută de omul cel nou." Am început traducerea 
din nou, dar acum nu mai citeam Biblia cu întrebările de mai 
înainte, cînd ziceam: Se poate? Să fie adevărat? ci cu alte 
întrebări şi anume: Am eu ce spune cartea aceasta? Sînt eu ce 
spune ea? Dacă nu, de ce nu sînt şi de ce nu am? Dacă da, slavă 
Domnului!" 

O ÎNTĂRIRE ŞI UN ÎNCEPUT 

■ ’ . -i.. ; ,]Sămtnţa căzută în pămînt bun este cel ce aude 

■■ <j. ' Cuvîntul şi-l înţelege; el aduce roadă; un grăunte 
dă o sută, altul sase zeci, altul treizeci ,". 

„Acum greutatea era că eram singura - persoană ; care 
începusem o viaţă nouă în felul acesta. Citisem şi alte cărţi care 
întăreau cele de mai sus. Dar erau.... cărţi. Aşa că am început 
să mă gîndesc: „Viaţa mea este foarte frumoasă, dar cine ştie 
dacă nu este numai o închipuire a mea, fiindcă am căpătat-o 
numai prin citirea şi cercetarea Bibliei." Dar acum fiecare stih 
mi se înfăţişa într-o lumină nouă. Şi stihul acesta din Filipeni 4 
mi-a venit îndată în minte: „In orice lucru aduceţi cererile 
voastre la cunoştinţa lui Dumnezeu, prin rugăciuni şi cereri." 
„Doamne", am zis eu, „nu pot să spun că sînt un necredincios. 
Cred orice lucru din Cuvîntul Tău. Dar nu ştiu dacă sînt pe 
calea cea bună. Insă, dacă îmi dai prilej să văd un alt suflet 
venind la Tine, în acelaşi fel, voi fi pe deplin încredinţat că sînt 
pe calea cea bună." - 

„M-am rugat. După trei luni, m-am pomenit într-o 
dimineaţă cu doi tineri de la şcoala militară din Bucureşti, care 
m-au întrebat cum pot' să fie pregătiţi de moarte. „Fiindcă," 
ziceau ei, „trebuie să plecăm în curînd pe front şi cine ştie dacă 
nu vom muri. Şi trebuie să spunem adevărul, că nu sîntem gata 
de moarte?" „Da," am zis eu, „bine că aţi venit acum, fiindcă 
dacă aţi fi venit acum trei'luni, n-aş fi putut să vă răspund la 
această întrebare. Hristos a murit pentru păcatele D-voâstră şi 
dacă credeţi lucrul acesta şi-l luaţi pentru D-voastră şi vă daţi 
viaţa şi inima în mîna Lui, aveţi iertarea păcatelor acum; 
sînteţi mîntuiţi. Iar dacă vă duceţi pe front şi muriţi, 
Mîntuitorul vă aşteaptă să vă primească la El. Dar dacă vă veţi 
întoarce, veţi avea ceva de făcut pentru El şi anume: să spuneţi 
şi altora cum pot fi pregătiţi pentru moarte." 

„S-au bucurat de această veste. Au primit-o îndată şi s-au 
întors la cazarmă spunînd celorlalţi că sînt mîntuiţi şi că 
păcatele le sînt iertate. Unii i-au luat în rîs, alţii doreau să mai 
audă despre aşa ceva. ■ o : ... ; ; fîon j . 

„Duminica viitoare au mai venit cu alţii şi le-am spus 
adevărul şi lor. Unii din ei s-au hotărît pentru Domnul şi după 
cîtăva vreme erau mai multe suflete hotărîte pentru Domnul şi 
petreceam fiecare duminică împreună, de la ceasurile două 
după masă'pînă la nouă seara, um ai -fin ' '; 

: „Era cam lung, aşa că simţeam nevoia de o oarecare 
schimbare. Fiindcă toţi eram tineri, ne-ar fi plăcut să cîntăm, 
dar nu ştiam ce să cîntăm. Cîntece din lume nu puteam cînta, 
iar cîntări creştineşti nu ştiam niciuna. Dar, printre cărţile pe 
care le comandasem la început aveam şi o carte de cîntări. M- 
am uitat prin ea şi am văzut că erau foarte frumoase într- 
adevăr, dar păcat că erau în altă limbă, nu în româneşte. 

„Acum însă mă obişnuisem să mă duc la Mîntuitorul cu 
toate greutăţile, şi I-am zis: „Mîntuitorule, vezi în ce greutate 
mă aflu. Eu nu sînt un mare muzicant, dar Tu eşti şi muzicant 
şi poţi să-mi dai putere să traduc cîteva cîntări." M-am rugat 
astfel mai multă vreme, apoi am încercat şi după multă trudă 
am tradus o cîntare şi apoi altele. ., • 

„In duminica următoare, cînd au venit băieţii la mine, le-am 
spus că toate trebuie să fie noi în viaţa cea nouă, chiar şi 
cîntarea. Ca urmare, am început să le cînt cîntarea pe care o 
tradusesem. Le-a plăcut foarte mult şi la strofa din urmă au 
început toţi să cînte. Am cîntat un ceas, au învăţat-o pe 
dinafară şi s-au întors la cazarmă şi au cîntat-o şi acolo. Mulţi 
din camarazii lor au început să le zică: „Asta-i frumos, ăştia se 
duc şi petrec duminica cu muzică. Trebuie să ne ducem şi noi 
la petrecere." Au venit să petreacă şi mulţi din ei s-au hotărît 
pentru Domnul. Aşa a fost începutul. 

„Cîteva fapte izbitoare au făcut să şe întindă mişcarea. 

„Unul dintre ele a fost întoarcerea la Dumnezeu 
a unui ateu. Era un tînăr foarte citit, dar care 
nu credea în nimic. Prietenii noştri doreau la început 
să-l faca şi pe el să vină să audă Evanghelia, dar el 
nu voia. Unul din cei dintîi hotărîţi pentru Dumnezeu 
s-a îmbolnăvit. Doctorul i-a spus să mănînce miere dar miere 
nu se găsea în oraş în timpul războiului. El şi-a adus aminte că 
ta mine mîncase miere la .ceai. A rugat pe prietenul lui 
necredincios să vină la mine şi să-i aducă puţină miere. 
Necredinciosul nu voia să vină. Căci zicea: „Omul acela îşi are 
părerile lui, eu le am pe ale mele, şi nu vreau să mă cert cu el.“ 
Dar prietenul Iui i-a zis: „Dacă tu nu aduci vorba de religie, el 
nu începe.“ „A, dacă este aşa,“ a zis el în cele din urmă, „am să 
mă duc.“ nr ... ,• ; n: : . --- -• fo - ' 

' „A venit. A mai luat un alt prieten cu el. „Fiindcă,“ zicea el, 
„cine ştie, poate că ajungem la ceartă asupra părerilor noastre 
deosebite şi măcar să fim noi doi, iar el unu." Cînd au venit, 
am început să vorbim despre toate: cum este vremea, cum 
merge războiul etc., dar nicîo vorbă despre credinţă. Prietenul 
lui, care nu ştia nimic despre hotărîrea camaradului său, şi-a 
zis: „Sîntem în casa unui preot. Vorbim despre toate celea, dar 
numai despre religie nu. Nu este frumos. Trebuie să vorbim 
puţin şi despre credinţă, chiar dacă nu credem.“ Şi a început să 
spună că acum lumea nu mai crede în nimic. Fără îndoială, m- 
am folosit de prilejul acesta şi am început să vorbesc despre 
Evanghelie. Necredinciosul s-a supărat foc. A început să-mi 
spună o mulţime de lucruri neplăcute. Eu am aşteptat pînă s-a 
liniştit şi apoi am început să-i vorbesc despre Mîntuitorul. 

„El a ascultat foarte liniştit şi la urmă a spus doar 
atît: „De ce nu ni se spun astfel de lucruri la şcoală?" 
„Pentru că“ am zis eu, „n-au trecut prin ele şi nu le 
au". Lui îi plăcea să citească. I-am dat o carte şi l-am 
rugat să vină duminica viitoare şi să-mi spună dacă 
i-a plăcut. 

„Duminica viitoare cînd a venit, l-am întrebat despre carte. 
A spus că i-a plăcut foarte mult şi că tot ce a găsit în ea era 

foarte adevărat. „Dacă este adevărat", i-am zis eu, „trebuie să 
iei o hotărîre". „Am şi luat-o“, a răspuns el. „Ce hotărîre?", am 
întrebat eu doritor. „M-am hotărît pentru Hristos". Ce 
bucurie pe noi, mai ales că el avea oarecare trecere printre 
tovarăşii lui, ca unul care era citit. El, prin pilda lui, a adus şi 
pe alţii. J'„ .U 

„Aveam şi un foarte bun muzicant, care a pregătit un cor. 
Intr-o zi, el era la carceră şi citea o carte despre rugăciune. Un 
prieten al Iui l-a văzut şi a început să rîdă de el. La urmă a zis: 
„Dacă este adevărat că prin rugăciune se poate face atît de 
mult, roagă-te ca diseară la 6 să-mi dea drumul din carceră şi 
să mă duc la Iaşi. Atunci am să mă întorc şi eu la Domnul. 11 
Muzicantul şi-a zis: „De ce n-ar face Dumnezeu lucrul acesta? 
Doar este spre slava Lui." Apoi a zis prietenului său: „Dorinţa 
ţi se va împlini". S-a retras pentru cîteva minute, s-a rugat într- 
un colţ şi a început să citească mai departe. 

„Spre marea mirare a celorlalţi, pe la. 6 seara a venit un 
soldat şi a zis: „L... este slobod şi are ordin să plece îndată la 
Iaşi." Ce răsunet a avut această întîmplare în cazarmă! Fiecare 
a ştiut de ea. Duminica viitoare şi mai mulţi au venit să audă 
vestea Evangheliei. Aşa a început mişcarea, 

„Cînd s-a isprăvit războiul, doi din cei întorşi la Dumnezeu 
au trebuit să se ducă la şcoala normală de la Bucureşti să-şi 
sfîrşească studiile, ca să se facă învăţători. Simţeau că trebuie 
să facă şi acolo ceva pentru Domnul, dar nu vedeau ce. Nu 
puteau nici să predice, nici să vorbească prea mult cu colegii 
lor despre Isus. Erau într-o mare încurcătură. 

Puteau însă să se roage. S-au hotărît să se ducă pe malul 
rîului, în pădure, şi să se roage. Au spus Domnului cam aşa: 
“Doamne, Tu ştii că noi nu putem să predicăm şi nu putem 
vorbi prea mult colegilor despre Tine. DarTu cunoşti sufletele 
din şcoala aceasta şi nevoia lor de un Mîntuitor. Te rugăm să 
faci pe cei ce sînt frămîntaţi de gîndul mîntuirii să vină la 
adunarea noastră. Noi nu vrem să vorbim nimănui şi nu 
chemăm pe nimeni." Aşa au şi făcut. După patru zile a venit la 

ei un coleg şi le-a zis: „Am băgat de seamă că în fiecare seară 
voi vă duceţi regulat în pădure. Puteţi să-mi spuneţi şi mie ce 
faceţi acolo?" Cei doi au rămas cam încurcaţi, dar au spus: „Ce 
facem noi, poate nu ţi-o plăcea." „Ce anume?", a întrebat el. 
„Ei; ne rugăm şi noi".. „Tocmai de asta aveam nevoie şi eu", a 
zis el. „Cam bănuiam eu ceva. Vreţi să mă lăsaţi să vin şi eu cu 
voi?“. „Mai încape vorbă?, a fost răspunsul celorlalţi, 
înţelegeţi ce bucurie a fost pe ei cînd au văzut că rugăciunea le 
fusese ascultată aşa de curînd. Acesta a fost începutul. Apoi au 
venit şi alţii, aşa că după o vreme erau un număr bun, care se 
duceau regulat şi se rugau... ... 

„Mulţi din ei s-au întors la Dumnezeu numai venind la 
această adunare de rugăciune. Fără îndoială, n-au mai putut 
rămîne ascunşi. Colegii lor au auzit. Se înţelege că nu prea le 
plăcea să se lase de păcat. Aşa că a început, ca de obicei, o mică 
prigonire. -t.-: j 

„Cîţiva colegi neîntorşi la Dumnezeu s-au hotărît într~o 
seară să se ducă după ei la adunarea de rugăciune şi să arunce 
cu pietre în ei. Creştinii noştri au auzit, dar s-au hotărît să se 
ducă fără teamă, ca de obicei. S-au dus şi au început să se 
roage. Apoi au venit cei neîntorşi la Domnul, cu pietrele în 
mîini. Cel care se ruga i-a văzut venind şi a început să spună în 
rugăciunea lui: „Şi acum. Doamne, ai milă de eei care vin cu 
gînduri rele împotriva noastră şi atinge-Ie inima." De odată, 
cel care era în fruntea cetei a aruncat şapca şi pietrele jos şi a 
îngenunchiat şi el, mişcat de cuvintele rugăciunii pe care o 
auzise. Toţi ceilalţi au făcut la fel. Astfel i-a izbăvit Domnul şi 
au făcut împreună adunare de rugăciune în seara aceea. După 
două luni au isprăvit şcoala şi trebuiau să plece. S-au despărţit 
la gară, după o adunare de rugăciune de neuitat, pe care au 
avut-o pe marginea rîului, pe o lună frumoasă, înainte de 
venirea trenului care avea să-i împrăştie în lungul şi în latul 
ţării." 

t „Rodul celui neprihănit este un pom de viaţă, şi 
cel înţelept cfştigă suflete.'' , r 

.. , ■ roi - Prov. 11:30 


De multe ori în istorie, opere celebre, nemuritoare au fost 
realizate prin cooperarea a două spirite mari, a căror chemare 
pentru înoiri revoluţionare ă corespuns întocmai cerinţelor 
celor mai profunde ale momentului istoric, social, filozofic, 
religios. Aşa a fost cazul şi cu cei doi credincioşi aleşi ai 
Bisericii ortodoxe române, în anii dinaintea începerii primului 
Război Mondial. In timp ce spiritele laice se îndreptau 
exclusiv spre rezolvarea marilor probleme politice, sociale şi 
economice cu care era confruntată ţara noastră, undeva, într- 
o chilie din îndepărtata Moldovă şi într-o biserică fără 
importanţă din Bucureşti, doi aleşi ai lui Dumnezeu, fără 
strălucire omenească deosebită, dar dedicaţi cu tot sufletul şi 
cu toată fiinţa lor ridicării spirituale a lor şi a poporului 
român, se luptau o altă luptă,.o luptă spirituală poate de 
proporţii şi mai mari. Oricum, cu urmări veşnice. 


■Preotul Tudor Popescu continua să predice Evanghelia la 
biserica „Cuibul cu Barză", fără însă ca el însuşi să fie mîntuit. 
încetul cu încetul el şi-a dat seama de inutilitatea marilor lui 
eforturi, prin aceea că nici unul din enoriaşi nu căpăta o viaţă 
nouă, aşa după cum el însuşi îşi dădea seama că nu este 
schimbat. Scrisorile pe care le primea de la prietenul său 
Dumitru Corniîescu, din Moldova, i se păreau bizare. In ele se 
vorbea despre lucruri care îi erau cu totul străine. Nu putea să 
accepte, ca şi prietenul său la început, că este un păcătos ca toţi 
ceilalţi oameni şi că are nevoie de mîntuire, ca fiecare din ei. 


Pentru a putea înţelege adevărul, Dumnezeu trebuia să-l 
smerească, pe de o parte prin a constata inutilitatea eforturilor 

sale, iar în al doilea rînd, în mod direct, în propria sa familie. 
Astfel, în faţa mormântului deschis al fratelui său preferat a 
început pentru prima dată să-şi dea seama în mod nemijlocit 
de nimicnicia omului şi să caute cu tot dinadinsul răspuns la 
întrebările care îl preocupau. Dar aceasta era încă prea puţin. 
Mîndria lui nu putea fi înfrîntă decît dacă avea să fie lovit mai 
puternic, mai direct. In mod fulgerător î-a murit soţia, la care 
ţinea foarte mult, lăsîndu-1 singur cu trei copii mici. Aceasta s- 
a întîmplat în 1918. Zdrobit prin suferinţă, Tudor Popescu a 
început să se întrebe: „Sînt eu aşa cum vrea Dumnezeu să fiu? 
Nu cumva din această pricină nu pot să arăt nici un suflet pe 
care să-l fi adus la adevăr, la Dumnezeu? 11 . * 

Dar iată că în 1919, Dumitru Cornilescu a trebuit să vina Ia 
Bucureşti pentru a duce tratativele necesare în vederea 
tipăririi Psalmilor şi apoi a NouluiTestament şi a Bibliei. Ziua 
ducea tratative cu editurile şi tipografiile, iar seara, uneori 
toată noaptea, discuta cu Tudor Popescu despre subiectele 
care îi preocupau. . /'■ 

Discuţiile lor se învîrteau tot în jurul „întoarcerii Ia 
Dumnezeu 11 , pentru că unul o experimentase şi ştia că aceasta 
constituie începutul pentru fiecare păcătos înaintea lui 
Dumnezeu şi cu atît mai mult pentru un lucrător în via 
Domnului. Fără să ajungă la vreun rezultat, Tudor Popescu a 
fost totuşi de acord ca Dumitru Cornilescu să vorbească în 
biserica lui despre „întoarcerea la Dumnezeu 11 , şi dacă şi în alţi 
oameni se va produce schimbarea de care vorbea Dumitru 
Cornilescu, „va vedea ce este de făcut 11 . 

După ce Dumitru Cornilescu a predicat de cîteva ori, Tudor 
Popescu a încercat şi el să predice despre acelaşi subiect. 
Avertizat că acest lucru nu se poate face dacă nu eşti mai întîi 
tu însuţi întors la Dumnezeu, Tudor Popescu a răspuns: „Nu 
are a face; am să predic mai întîi altora. 11 

Intr-o duminică, pe cînd zugrăvea cu mult talent în predica 
sa grozăvia păcatului, a sfîrşit prin a-şi da seama de gravitatea 

propriior sale păcate, şi s-a întors astfel la Dumnezeu prin 
propria sa predică. De atunci a început să predice prin Duhul 
lui Dumnezeu, r, - ' •>* 

„ Cine rămîne în Mine şi în cine rămîn Eu, aduce 
multă roadă". 

loan 15:5 


Ca şi Dumitru Cornilescu, Tudor Popescu nu s-a mulţumit 
cu starea de linişte sufletească pe care o căpătase el însuşi. 
Dimpotrivă, el era preocupat ca şi prietenul său, de obţinerea 
unor confirmări publice din partea lui Dumnezeu, iar pe de 
altă parte era dornic să dea poporului vestea cea bună pe care 
nu o cunoscuse în activitatea anterioară. De aceea, Tudor l-a 
întrebat într-o zi pe Dumitru Cornilescu: „Ce va să zică asta? 
Sînt întors la Dumnezeu, predic Evanghelia şi nimeni nu se 
întoarce la Dumnezeu? 1 ' Dumitru Cornilescu, care experimentase 
mai înainte efectul discuţiilor de la om la om, i-a făcut lui 
Tudor Popescu următoarea propunere: „Vezi că unii din 
ascultători urmăresc cu mare băgare de seamă predica. 
Cheamă pe cîţiva din ei la tine acasă, marţi seara, să vorbim cu 
ei despre sufletele lor.“ Ideia a prins viaţă pe loc şi în marţea 
următoare cinci persoane discutau despre întoarcerea la 
Dumnezeu în biroul particular al Iui Tudor Popescu. Treierau 
încă nemîntuiţi, dar dornici să afle adevărul. Primul suflet a 
fost cîştigat din prima seară. In săptămîntile următoare au 
venit din ce în ce mai mulţi, astfel încît curînd, biroul preotului 
Popescu era plin. La predicile ţinute în biserică, el împărtăşea 
enoriaşilor nu litera moartă, ci experienţele personale ale unui 
suflet mîntuit; iar în întîlnirile de marţi seara discuta cu fiecare 
în parte problemele lor spirituale. Rezultatul acestui mod de a 
lucra cu sufletele nu s-a lăsat mult aşteptat. Curînd, numărul 
celor întorşi la Dumnezeu a devenit tot mai mare. 

După terminarea traducerii Bibliei, în 1920, Dumitru 
Cornilescu a venit definitiv la Bucureşti, pentru a se îngriji 
singur de editarea şi tipărirea valoroaselor manuscrise. De la o 

lucrare de o intensitate nemaiîntîlnită, dar oarecum statică - 
traducerea Bibliei, într-un sat din nordul ţării. Dumitru 
Cornilescu a revenit deodată la o activitate publică foarte 
intensă. Din nou mai multe predici pe săptămînă. traduceri de 
cărţi creştineşti, tipărituri, traduceri de eîntări creştineşti, 
îngrijirea tipăririi Bibliei şi a unor părţi din Biblie etc. Nici o 
personalitate religioasă din ţara noastră, atunci şi după aceea, 
nu a dus o activitate atît de intensă, într-o perioadă aşa de 
scurtă, ca acest om ales al lui Dumnezeu. ri 

. ip - \ r , . Ţ 

Imboldul era acum însă altul. înainte de 1916 căuta, şi chiar 
atunci cînd dădea altora lucruri de primă calitate, el însuşi nu 
era deplin convins de ele. Acum, teologul de renume naţional 
impunea tuturor cu o putere nemaiîntîlnită. Scopul principal 
al activităţii lui, ca şi al prietenului lui nedespărţit Tudor 
Popescu, era acum perfect precizat: cîştigarea sufletelor 
pentru Dumnezeu. Restul era numai un mijloc sau ceva 
auxiliar. 

Predicile erau ţinute de obicei de Tudor Popescu, dar şi 
Dumitru Cornilescu predica adesea, mai ales înlocuindu-1 pe 
Tudor Popescu atunci cînd era obosit. La discuţiile de marţi 
seara, care cu timpul s-au transformat în adevărate adunări de 
lămurire a sufletelor şi de cîştigare a lor pentru Dumnezeu, 
Cornilescu avea un rol deosebit. 

Lucrarea făcută de Dumitru Cornilescu în timpul predicilor 
şi după predici şi mai ales în discuţiile cu sufletele de marţi 
seara, era aşa de puternică şi hotărîtă, încît toţi cei ce l-au auzit 
nu pot uita răscolirea pe care a produs-o în sufletele lor. 
Astfel, unul dintre primii credincioşi cîştigaţi pentru 
Dumnezeu în acea vreme, scria acum cîţiva ani lui Dumitru 
Cornilescu: „îmi aduc aminte de seara aceea neuitată... Era 
într-o marţi seara, după duminica Floriilor din anul 1921, cînd 
v-am cunoscut prima dată, în cancelaria părintelui Popescu, 
unde mai erau cîteva persoane. După ce părintele Popescu a 
citit ceva din Cuvîntul lui Dumnezeu şi a dat o scurtă 
explicaţie, eu am cerut voie să spun ceva. Mi s-a dat voie şi am 

povestit pe scurt viaţa mea din copilărie pînă în ziua aceea 
arătînd că sînt un păcătos, care am crezut că Domnul Isus'm-a 
spălat cu sîngele Său. Dar am mărturisit că am mai rămas cu 
un mare cusur: minţeam. Minciunii îi ziceam cusur, nu o 
socoteam păcat, fiindcă eram obligat de director să mint; deci, 
ziceam eu, directorul răspunde! Dumneavoastră aţi ascultat 
cu răbdare povestea vieţii mele pînă aici. Aici m-aţi oprit şi mi- 
aţi pus întrebarea: c j'fîs 

„Directorul îţi spune să spui minciuni, dar Cuvîntul lui 
Dumnezeu ce zice?" 

„Cuvîntul lui Dumnezeu arată să spun adevărul," am 
răspuns eu. L 

„Fă aşa şi gata," aţi spus Dv. foarte hotărît. 

„Da, dar dacă spun adevărul mă dă afară din serviciu şi am 
greutăţi, am copii," am zis eu. 

„Ce vrei atunci, aţi zis Dv., să te dea directorul afară din 
serviciu, sau Domnul Isus afară din cer?" 

Aceste cuvinte m-au lovit adîncîp inimă, am plecat capul şi 
am tăcut. La despărţirea noastră mi-aţi arătat multă 
înţelegere, m-aţi mîngîiat, dar eu eram încă îngrijorat. 
Domnul nostru a lucrat însă aşa de minunat că a doua zi s-a 
făcut mare zarvă cu minciuna pe care am spus-o încît a aflat şi 
directorul care m-a chemat la el. Am avut astfel ocazia să-i 
mărturisesc credinţa în Domnul Isus. Acest fapt m-a smerit 
foarte mult. îngrijorarea mea s-a transformat în mare 
bucurie." ■ - f : * 

... ■ ■ ■ '*i . .. ' 1 1 i. ' . ” .J i ' î ’ j, ' ' 

In legăttură cu lucrarea minunată pe care Dumnezeu o făcea 
în acele vremuri cu sufletele, Dumitru Cornilescu scria: 
„Numărul celor ce venea marţi seara creştea mereu şi mica 
odaie, care era biroul lui Tudor Popescu, devenise tot mai 
neîncăpătoare. Cu timpul, lucrul acesta făcîndu-se regulat şi 
metoda s-a mai schimbat. După multe întîlniri cu simple 
discuţii, am început să citim din Evanghelia după Ioan, fiecare 
din noi cîte un paragraf şi să-l explicăm, în legătură cu viaţa de 
toate zilele. Aşa a mers pînă la sflrşitul anului (1921). La 

început veneau numai bărbaţi, căci socoteam că discuţiile pe 
care Ie aveam cu bărbaţii nu sînt potrivite şi pentru femei, 
fiecare sex avînd greutăţile şi particularităţile lui. Dar parcă 
femeile nu aflau de la bărbaţii lor'ce se făcea acolo? Şi de aici, 
dorinţa lor fierbinte era: cînd se vor face asemenea adunări şi 
pentru ele? Ele ziceau: „Părinte, dar pe noi cînd ne adunaţi? 
Nouă cînd o să ne vorbiţi?" Răspunsul cu care scăpăm din 
încurcătură era: „La toamnă, la toamnă!", căci dacă pentru 
bărbaţi nu aveam loc, ce'avea să fie cînd am fi dat drumul şi la 
femei?" •• - - ~ ■ ’ : '- 

Prin experienţă, adunările lor laolaltă s-au perfecţionat 
necontenit. Dumitru Cornilescu, totdeauna plin de iniţiativă, 
a continuat să facă lucrarea începută la Dorohoi, să traducă 
cîntece creştineşti, să compună altele şi să le adapteze la 
melodiile pe care le găsea în cărţile comandate din străinătate. 
Una cîte una, mica ceată de credincioşi a început să cunoască 
pe de rost aceste cîntări, pe care le intonau la biserică, acasă şi 
chiar la lucru. La scurt timp. Dumitru Cornilescu a tipărit 
prima cărticică cu 47 cîntări creştineşti. 

„Toamna", îşi spuse Dumitru Cornilescu, „nu mai merge în 
biroul părintelui Popescu, căci este prea mic. Am cerut atunci 
autorizaţie la Ministerul Instrucţiunii şi ni s-a îngăduit să 
ţinem aceste adunări la Şcoala „Cuibul cu Barză", o şcoală 
primară din apropiere." u . 

„Femeile, exasperate de atîta amînare, au venit într-o seară 
nepoftite, şi nu le-am putut da afară... La şcoală nu mai era 
ca acasă. Aici fiecare venea, se aşeza în bancă, iar noi soseam 
oficial, la ora fixă şi făceam aşa: cîntam o cîntare creştinească 
din cele noi. apoi Tudor Popescu citea un psalm, citea 
paragraful din Evanghelia după Ioan care venea la rînd şi îl 
explica o oră. Urma o pauză în care cîntam multe cîntări, apoi 
eu citeam paragraful următor şi-l explicam." 

„Tema era mai totdeauna aceeşi, dar pusă în cadrul 
paragrafului citit şi ţintea totdeauna Ia luarea unei hotărîri 
personale: Ce faci tu cu păcatele tale? Iţi sînt ele iertate? Eşti 

un copil al lui Dumnezeu? Ai tu pace? Eşti tu mulţumit? Unde 
vei merge după ce mori? 11 

Predicile lui Dumitru Cornilescu înfăţişau mai ales păcatul 
şi pedeapsa care aşteaptă pe păcătos. Tuna şi fulgera 
împotriva păcatului! Avea un dar de vorbire excepţional, 
putea să vorbească ore în şir despre un subiect, fără ca cineva 
să se plictisească. j :, ; : T -r : 

'. . ' ■ A'. . . 

Curînd, adunările de dumincă dimineaţa şi seara de la 
biserică şi cele de marţi seara de la şcoală au devenit 
insuficiente. S-au început adunări de evanghelizare şi joia 
seara. Un credincios, întors de curînd la Dumnezeu într-una 
din adunările de joia seara din acea vreme, scria lui Dumitru 
Cornilescu cu puţin timp înainte ca amîndoi să treacă la 
Domnul: 

„De atunci, din februarie 1923, eu v-am socotit, atît pe Dv., 
cît şi pe fratele T. Popescu, părinţii mei spirituali în Domnul. 
V-am iubit şi vă voi iubi mereu, pentru că Dumnezeu s-a 
folosit de Dv, amîndoi ca să ajung un copil al Iui 
Dumnezeu ... Mi-aduc aminte (pe atunci aveam numai 24 de 
ani) cum vă ascultam împreună cu soţia mea, joia seara ia 
şcoala primară Cuibul cu Barză, stînd pe pervazul ferestrei, 
pentru că în bănci nu mai erau locuri. Cum conduceaţi micul 
cor, acompaniat tot de Dv. la mica orgă portativă şi cum apoi, 
ca un vulcan în plină erupţie, împrăştiaţi în jurul Dv. nu lavă, 
ci apa vie a Cuvîntului lui Dumnezeu, pentru sufletele noastre 
uscate de păcat, dar însetate după o viaţă nouă. 11 

„Nu rareori 11 , spunea Dumitru Cornilescu, „la sfirşitul 
predicilor de la şcoală sau de la biserică te pomeneai cu cîte un 
suflet care voia să-ţi vorbească între patru ochi şi cu prilejul 
acesta se hotăra pentru Domnul Isus. Cîţi nu se hotărau şi fără 
să mai spună! Trăind adevărurile Evangheliei, cei întorşi la 
jc Dumnezeu aveau să-mi spună lucruri minunate! Ce biruinţe 

împotriva ispitei şi a păcatului! Ce împlinire întocmai a celor 
spuse în Evanghelie! Toate acestea măreau depozitul meu de 

cunoştinţe şi nu puţine din ele îşi găseau locul în predici, ca 
ilustrare a unor adevăruri ale Evangheliei 11 . 

Setea după Cuvîntul Iui Dumnezeu creştea mereu. Au 
început să se ţină adunări şi prin case şi Dumnezeu 
binecuvînta pe oameni prin vestirea Evangheliei de către 
Dumitru Cornilescu. .. r. •. . .A. 

Traducerile şi experienţele pe care le făcea Dumitru 
Cornilescu depăşeau posibilităţile de publicaţie ale unor 
reviste ocazionale. De aceea, la 1 noiembrie 1921, el a început 
să scoâiă revista „Adevărul creştin, 1 * Concepţia clară şi scopul 
precis al iniţiatorului ei se văd lămurit din însăşi articolul 
introductiv din primul număr al revistei: „Revista noastră are 
o ţintă foarte lămurită: ea porneşte de la încredinţarea că ceea 
ce îi trebuie poporului nostru îndeosebi şi înainte de orice este 
lumina Evangheliei şi viaţa pe care o dă această lumină. Ea ştie 
că omul din fire nu are această viaţă, care este un dar al lui 
Dumnezeu şi se capătă prin credinţa într-un Mîntuitor 
personal... In a doilea rînd, ea se îndreaptă către copiii lui 
Dumnezeu care trăiesc în strînsa legătură cu Mîntuitorul lor 
personal. Şi pe ei vrea să-i ducă pe căile sfinţeniei, arătîndu-le 
cum pot fi din ce în ce mai asemenea chipului Mîntuitorului 
lor. 11 ■ ■ • ■ ■■ ‘ urn-ru ■ . ; m - :■ - h" 1! ■ ■ 

In iulie 1922, arhimandritul Scriban scria în Noua Revistă 
Bisericească: „Altă tipăritură mult mai nouă, dar foarte bună, 
este „Adevărul creştin, 11 scoasă de două ori pe lună, în 
Bucureşti, de părintele ierodiacon Dumitru Cornilescu, cel 
mai harnic dintre teologii tineri pe ogorul scrisului creştinesc. 
Materialul publicat de sfinţia sa este foarte potrivit scopului, 
este numai creştinesc şi este la înălţimea publicaţiilor similare 
din apus. 11 Intr-adevăr, prin această revistă bilunară. 
Dumnezeu a dat multă binecuvîntare poporului Său, 
întărindu-i credinţa şi făcînd să crească ceata Lui. 

De mare folos pentru cei credincioşi au fost şi traducerile lui 
Cornilescu din C.H. Machintosh, G. Miiller, J.H.M. Conkey, 
S,D. Gordon, R.A. Torrey, F. Bettex, care au ajutat mult la 
punerea bazelor unei doctrine cît mai apropiate de adevăr. 


55 








ADEVĂRUL SE RĂSPÎNDEŞTE 

" ; J J iii i Ui - - »- 4 - i 

„Luaţi seama... .:;r ,: .OA . 

să păstoriţi Biserica , Domnului, pe care a 
, cfstigat-o cu fnsusi sîngele Său." 

• ■ ' :i . : ■ F.A.20:28 

Ceea ce Dumnezeu a pus mai întîi în inima şi sufletul lui 
Dumitru Cornilescu şi a puţinilor lui urmaşi din Moldova, în 
timpul războiului, şi a înmulţit apoi şi a statornicit prin 
colaborarea dintre el şi Tudor Popescu, încetase să mai fie o 
lucrare care să poată fi ţinută sub obroc. Pe nesimţite ea s-a 
transformat într-o lucrare de răspîndire a Evangheliei cum nu 
mai fusese înainte. Sufletele veneau la Mîntuitorul în număr 
tot mai mare şi printre ele nu erau numai oameni de rînd ci şi 
intelectuali, mai ales tineret cult, dornic de o viaţă nouă. 
Astfel, la Biserica Cuibul cu Barză au început să vină tot mai 
mulţi seminarişti, studenţi în teologie şi de la alte facultăţi, 
ofiţeri, scriitori, politicieni, şi chiar feţe bisericeşti de prima 
mînă. Unii dintre aceştia din urmă susţineau prin scris 
lucrarea rodnică pe care Dumnezeu o făcea la această biserică. 

Faima pe care o căpătase ca traducător al Bibliei, 
traducător al unor cărţi de mare circulaţie, autor creştin şi 
publicist în marile reviste ale vremii, precum şi ca vestit 
predicator, au făcut ca Dumitru Cornilescu să fie invitat să 
predice Evanghelia în cele mai înalte cercuri ale societăţii 
bucureştene, în casele unor oameni de stat, oameni politici şi 
figuri cunoscute vieţii sociale şi intelectuale a vremii. A vestit 
Evanghelia pînă şi în casa primului ministru din acea vreme şi 
în cercuri patronate de familia regală. Dumnezeu a îngăduit 
astfel ca vestea bună a Evangheliei să pătrundă în toate 
păturile sociale ale capitalei ţării, astfel ca Dumnezeu să aibă 
martorii Lui pretutindeni. 

A fost solicitat de asemenea să predice şi să dea lecţii la 
Societatea Acoperămîntul Maicii Domnului; în seminarul 
monahal pentru călugăriţe. Ca pretudindeni unde lucra, 
scopul activităţii sale rămînea acelaşi: cîştigarea sufletelor 
pentru Mîntuitorul, întoarcerea lor la Dumnezeu. Aici erau 
multe fete de la ţară, cu un nivel foarte scăzut, aşa că la început 
nu a vrut să primească oferta, pentru a nu-şi pierde timpul 
degeaba. Mai apoi a primit. In cele dintîi luni sarcina lui aici a 
fost foarte grea. După cum spunea singur: 

. - A i ' f k t 'h ' 1 f - ■ 

„... bietele fete nu aveau nici o ideie despre Cuvîntul lui 
Dumnezeu şi pe deasupra erau pline de credinţe deşarte. Am 
dat fiecăreia un Nou Testament şi le-am rugat să citească în 
fiecare zi. Apoi am început să citesc şi eu cu ele, căutînd să le 
lămuresc un stih, odată pe săptămînă, prin întrebări şi 
răspunsuri. Se înţelege că în toate aceste lecţii căutam să le pun 
înainte calea mîntuirii, cît se poate de lămurit. Timp de cîteva 
luni, totul a părut în zadar. Dar la urmă a început să se vadă 
ceva rod şi multe din ele s-au hotărît pentru Isus. Clipele mele 
cele mai frumoase au fost la examenul de la sfîrşitul anului. 
Nu-mi plăcea să fac un examen, dar regula şcoalei îî cerea. Ele 
trebuiau să înveţe în fiecare săptămînă stihul pe care ii-1 
lămuream cînd făceam lecţia. Aşa că acum ştiau multe stihuri 
pe dinafară... Pentru examen le-am spus să înveţe fiecare cîte 
un stih şi că am să văd ce au înţeles din el. 

„In ziua examenului am rămas mirat cînd am văzut cît de 
mult ştiau aceste fete simple despre calea mîntuirii. De 
exemplu una din ele mi-a spus stihul 28 din Matei 11: „Veniţi la 
Mine toţi cei trudiţi şi împovăraţi şi Eu vă voi da odihnă." - 
„Ce înseamnă asta?" am întrebat-o eu. „Ce înseamnă „Veniţi 
la Mine?" - „Ei", a răspuns ea, „înseamnă ce spune. D-voastră 
staţi acolo şi eu aici. Dacă-mi spuneţi să vin la D-voastră, 
pornesc îndată şi vin la D-voastră." - „Bine, dar cum poţi să vii 
la Isus în felul acesta?" - „La fel, Isus este aici, chiar dacă nu-L 
vedem cu ochii trupului. Aşa că n-avem nevoie să mergem cu 
picioarele ca să venim la EI, fiindcă El este aici. Doar îi pot 
spune că vin la El acum". - „Dar ce înseamnă să fii 

împovărat?" - „Vedeţi D-voastră, noi de multe ori lucrăm din 
greu aici. Şi cîteodată avem de purtat lucruri cam grele. Am 
vrea atunci aşa de mult să ne odihnim puţin. La fel şi cu 
păcatele. Noi sîntem împovăraţi din pricina păcatului. Vina 
păcatului este foarte grea. Aşa că, venind la Isus cu păcatele 
noastre. El ni le iartă şi ne dă odihnă". - „Dar D-ta ai venit la 
Isus?" - „Da!" - „Cînd şi cum?" - „In cutare zi, cînd vorbeaţi 
despre stihul acesta, eu am făcut întocmai cum ne-aţi spus. 
Am văzut că eram vinovată din pricina păcatului. Şi am zis 
Domnului: „Acum Doamne sînt împovărată. Vin laTineşiTe 
rog să-mi ierţi păcatele. Şi mi le-a iertat." - „De unde ştii?" - 
„Aşa a spus El". - „A fost vreo schimbare în viaţa D-tale de 
atunci?" - „Da. Cam spuneam minciuni înainte. Acum nu mai 
mint. Mă mîniam. Acum nu mă mai supăr etc." - „Cum poţi să 
faci aşa ceva?" - „Cer putere de la El. El mi-o dă. Eu o iau şi aşa 
biruiesc." - „Adevărat?", am întrebat eu pe directoare care era 
de faţă la examen. - „Da, da", a răspuns dînsa cu lacrimi în 
ochi. „Eu am băgat de seamă că de la o vreme fetele mele sînt 
cu totul schimbate, dar n-am ştiut pînă azi că această 
schimbare s-a făcut prin lecţia de religie." 

„Ce bucurie a fost cînd am văzut că vreo 20 de eleve dintr-o 
clasă de 30 erau hotărîte pentru Hristos! Intr-adevăr, 
„Evanghelia este vestită săracilor", şi este „puterea lui 
Dumnezeu pentru oricine crede." 

Dumitru Cornilescu nu a activat nici o zi ca preot ortodox, 
nu a încasat niciodată salariu de la Biserica Ortodoxă sau de la 
Statul Român, pentru activitatea neasemuit de intensă şi 
rodnică pe care a dus-o. Spiritul de independenţă 
duhovnicească care-1 caracteriza s-a arătat şi în cele materiale 
din plin, folosind lucrurile materiale ca şi cum nu le-ar fi avut, 
exclusiv în slujba lui Dumnezeu. Şi Dumnezeu l-a 
binecuvîntat în mod minunat! 

ÎMPOTRIVIRI 

^ r v „In ziua aceea s-a pornit o mare 'prigonire 

'j C ii; împotriva Bisericii.. 

,; !■ . - ' F.A. 8:1 

Cînd Dumnezeu binecuvintează lucrarea făcută prin unşii 
Săi, totdeauna apare împotrivirea Celui Rău. Aşa s-a 
întîmplat şi în cazul lucrării începute de Dumitru Cornilescu şi 
Tudor Popescu. ; - ' j: 

. j |! l i ■ » ■ * - - - 

După cum s-a arătat mai înainte, cele mai cunoscute feţe 
bisericeşti şi teologi de frunte au privit Ia început cu simpatie şi 
chiar au făcut publicitate lucrării, prin scrierile lor. 

Ciuda aprecierilor care erau însuşite de toată lumea, a 
venit pe nesimţite vremea ca spiritul să se confrunte cu tipicul, 
credinţa vie cu formele închistate, viaţa cu tradiţia moartă. 

Lucrînd pentru Dumnezeu, cei doi s-au izbit din ce în ce mai 
mult de dezacordul între ceea ce propovăduiau - o credinţă vie 
- şi formele tradiţionale ale ortodoxiei. Pe măsură ce timpul 
trecea, ei observau tot mai mult prăpastia dintre doctrina 
Scripturii, care li se contura din mers şi balastul tradiţiei 
ortodoxe, vădit netestamentală. 

Cea mai izbitoare problemă s^a ridicat cu privire la 
închinarea la sfinţi şi la Maica Domnului. In timp ce în predici 
cei doi vorbeau despre o mîntuire numai prin Hristos, în 
slujbele religioase Tudor Popescu era nevoit să urmeze tipicul 
ortodox. Convingerile personale erau însă mai puternice decît 
tradiţiile de veacuri, despre care cei doi au ajuns la 
convingerea că nu se potrivesc cu Biblia. Şî au început să 
elimine pas cu pas ceea ce trecea peste încredinţarea lor. 
Aceasta a declanşat o reacţie din ce în ce mai îndîrjită, cu atît 
mai mult cu cît preotul Tudor Popescu intenţiona să rămînă în 
biserica ortodoxă, dar sâ lucreze conform convingerilor sale. 

In lupta care a început cu apărătorii tradiţiei, cei doi şi-au 
dat seama din ce în ce mai bine de inutilitatea acestor forme, 
ba mai mult, de faptul că ele constituie o piedică pentru 
aducerea sufletelor la Hristos. 

Lupta a devenit foarte îndîrjită. De fapt, la această luptă 
Dumitru Cornilescu şi prietenul său au participat mai ales ca 
implicaţi în sufletele lor, pentru că nu duceau această luptă cu 
arme ascuţite, ci îşi expuneau numai deschis convingerile la 
care ajungeau pe măsură ce trecea timpul. Clerul însuşi s-a 
divizat atunci în două: o ceată care apăra sălbatec şi fără 
abatere datinile strămoşeşti şi altă ceată, care fără să accepte 
în totul ideile înoitoare ale celor doi, atrăgeau totuşi atenţia 
asupra stării deplorabile în care se găsea biserica oficială. 
Astfel, despre starea gravă a acesteia, arhimandritul Scriban 
scria atunci în revistea „Neamul românesc 14 : „Pretutindeni este 
lipsă de viaţă... O astfel de biserică (biserica ortodoxă) devine 
o anexă politică, iar de viaţă religioasă nu mai poate fii vorba. 
Ha duce o existenţă egală cu moartea... Aceasta a fost 
biserica bizantină, lăcaş decorativ, din care spiritul .se 
stingea... Moştenirea acesta au căpătat-o toate bisericile 
ortodoxe; toate au caracterele sterilităţii ca un viciu de 
naştere.“ 

In aceeaşi vreme, scriitorul român Gala Galaction scria: 
„Nişte oameni care nu dau pe Ia biserică decît în zile de 
sărbătoare, odată pe an, care nu ştiu nici decalogul, nici 
simbolul credinţei, care nu se spovedesc şi nu se împărtăşesc 
niciodată, care nu cred nici în Tatăl, nici în Fiul, nici în Duhul 
Sfînt, aceşti oameni fac şi desfac, totul în biserica 
românească 

Cele scrise şi publicate de Dumitru Cornilescu şi Tudor 
Popescu nu semănau deloc cu aceste anateme aruncate la 
adresa bisericii, din care înşişi autorii lor făceau parte. Poetul 
Dimitrie Nanu arăta atunci că prin contrast cu aceştia „Tudor 
Popescu s-a mulţumit să împlînte în sufletele credincioşilor 
calea mîntuirii indicată de Hristos, fără să se răzbioască 

nicidecum cu rătăcirile trecutului. Ştia că, primenindu-Ie 
sufletele, cojile au să cadă de le sine.“ 

Convinşi de adevărul cuprins în mişcarea de la „Cuibul cu 
Barză", de curăţia spirituală a promotorilor ei, scriitorii citaţi, 
care nu îndrăzneau însă să părăsească biserica oficială, în 
ciuda stării deplorabile în care se găsea, prevedeau un exod al 
sufletelor dinspre biserica oficială către noua mişcare. Astfel, 
arhimandritul Scriban continuă: „Dacă starea noastră 
bisericească nu se schimbă şi fabricile oficiale urmează mai 
departe să confecţioneze preoţi, dascăli şi episcopi, toată 
lumea iubitoare de Hristos se va duce după Tudor Popescu, 
după Cornilescu şi după alţi revoluţionari, care se pregătesc în 
umbră.“ 

In revista „Crucea", un preot modest din comuna Băleşti, 
judeţul Gorj, scria: „Sărmani apostoli Petru, Pavel şi toţi 
ceilalţi, voi care nu aţi avut fericirea să luaţi lecţii de ortodoxie 
de la noi cei de azi, voi care nu aţi ştiut că a fi apostoli ai 
Domnului înseamnă numai a oficia liturghii pompoase, 
împodobiţi cu stofe strălucitoare; dacă activitatea voastră s-ar 
desfăşura azi, noi, cerberii ortodoxismului n-am putea să vă 
privim decît ca „alunecaţi pe povîrnişul diferitelor secte". 

Lupta publică şi mai ales cea de dedesubt, a devenit tot mai 
acerbă. Obiectivul ei era ca preotul Tudor Popescu să fie 
eliminat din biserica ortodoxă. Totodată, Dumitru Cornilescu, 
deşi nu avea o poziţie oficială ca să poată fi judecat, constituia 
un spirit prea ascuţit în coasta feţelor bisericeşti care se erijau 
în apărătorii ortodoxiei. Iar spiritul lui ascuţit, convingerile 
lui puternice şi poziţia pe care o căpătase în toate cercurile 
religioase şi laice din ţară, făceau din el unul dintre obiectivele 
principale ale loviturilor lor. 

„Experimentarea personală şi intimă a harului 
lui Dumnezeu este singura temelie a vieţii 
creştine 

D, Cornilescu 

„Eu zic Domnului meu: „Tu eşti Domnul meu, Tu 
eşti singura mea fericire!“ 

■,-.■■■ . Ps. 16:2 

PEREGRINĂRI 


„Ascultaţi Cuvîntut Domnului neamuri şi vesti¬ 
ţi- /..." Ieremia 31:10 

Divergenţele doctrinale foarte ascuţite declanşate între 
Dumitru Cornilescu şi apărătorii ortodoxiei ajunseseră la un 
nivel aşa de ridicat, încît unii chiar se temeau pentru viaţa lui. 
S-a ajuns astfel la ideia câ ar fi bine ca el să plece pentru un 
timp din ţară, pentru a permite spiritelor să se liniştească. De 
aceea, în iulie 1923, în urma unei convorbiri avute cu 
Patriarhul Miron Cristea care preţuia pe Dumitru Cornilescu, 
acesta a fost sfătuit să plece din ţară pentru o perioadă mai 
lungă. In acelaşi an Dumitru Cornilescu avusese un conflict cu 
generalul Rusescu, a cărui sora frecventa adunările creştine. 
Generalul Rusescu s-a considerat insultat de Cornilescu, 
deoarece îi spusese că este păcătos, că nu este credincios şi de 
aceea l-a provocat la duel. 

La 1 iulie 1923 Dumitru Cornilescu a plecat împreună cu 
Tudor Popescu în concediu, în Germania. Cu această ocazie, 
s-au oprit mai întîi la o casă de odihnă pentru credincioşi de la 
Blankenburg, a cărei adresă D. Cornilescu o găsise cînd era 
student, pe revista cu care era învelită una din cărţile pe care 
directorul seminarului i le-a dat să Ie citească. în timpul 
călătoriilor făcute la Londra pentru tipărirea Bibliei, Dumitru 
Cornilescu mai fusese în acest loc, unde făcuse cunoştinţă cu 
un pastor credincios Ernest Modersohn, In fiecare vară acesta 
ţinea un studiu biblic. HI făcea parte din cultul protestant, dar 
nu s-a despărţit niciodată de această biserică, deşi participa 
activ la o mişcare neoprotestantă numită Geminschaft. 
Datorită situaţiei oarecum comune pe care o aveau, precum şi 
s concepţiilor asemănătoare, între cei doi preoţi români şi 

pastorul Modersohn «-a realizat o prietenie strînsă. In unele 
publicaţii ale sale, pastorul Modersohn recunoştea că el însuşi 

a fost binecuvîntat prin legătura cu aceşti doi credincioşi 
români. 

Modersohn a prezentat pe cei doi preoţi tinerilor pastori 
adunaţi la cursul de vară şi i-a invitat să vorbească. Dumitru 
Cornilescu a făcut-o cu mare reţinere, deoarece considera că 
nu ştie destul de bine limba germană. Dar toţi cei de faţă s-au 
arătat interesaţi de lucrarea celor doi români. In timp ce, plin 
de transpiraţie, Cornilescu se plimba apoi pe aleile parcului 
înconjurător, o domnişoară care participase la discuţie, s-a 
oprit lîngă el şi I-a încurajat, spunîndu-i ce mult bine au făcut 
sufletului ei cele auzite din partea Iui. Modersohn însuşi a fost 
profund impresionat de cele spuse de Cornilescu, care 
reprezentau experienţe de viaţă trăită. A colectat pentru el o 
mare sumă de bani şi i-a oferit-o. Dar el nu a primit-o. Se găsea 
în străinătate susţinut tot de subvenţiile prinţesei Callimachi. 

Cornilescu a vizitat mai multe case de odihnă pentru 
credincioşi, şi chiar a stat cîtva timp într-o casă de odihnă de Ia 
Erholungheim, condusă de ^diaconese. Aici a. întîlnit pe 
superioara sanatoriului şi şcolii de diaconese din Lăndîi, 
Elveţia. Ea l-a invitat zicîndu-i: „Vino să te odihneşti un timp 
în Elveţia şi să vorbeşti musafirilor sanatoriului nostru. 14 
Dumitru Cornilescu a acceptat invitaţia pe timpul vacanţei, 
dar nu a rămas pentru totdeauna acolo, cum a fost rugat! 
Astfel, a început o perioadă lungă de peregrinări prin mai 
multe case de odihnă, case particulare şi hoteluri din diferite 
ţări europene, înainte să dea curs chemării care avea să-şi pună 
pecetea pe cea mai lungă perioadă din viaţa lui. 

In septembrie 1923 pleacă în Elveţia şi locuieşte la Iverdon, 
la nişte prieteni. Intre octombrie 1923 şi iulie 1924 este invitat 
de un avocat la Londra să predice Evanghelia în această ţară. 
Acest timp l-a folosit totodată să ducă tratativele necesare cu 
Societatea pentru Răspîndirea Bibliei în Anglia şi Străinătate, 
pentru ca aceasta să ia complet asupra ei sarcina tipăririi 
Bibliei traduse de el, ca să nu mai aibă grija bănească a 
publicării ei. Cu această ocazie s-a întîlnit la Londra cu 

Patriarhul Bisericii Ortodoxe Române - Miron Cristea, care 
ducea în acelaşi timp tratative pentru ca societatea respectivă 
să publice traducerea bisericească a Bibliei. După multe 
tratative, societatea a acceptat numai traducerea efectuată de 
Cornilescu. I-a dat chiar însărcinarea pregătirii unei ediţii noi, 
pe care a început pe loc să o pregătească, lucrînd ia ea mai întîi 
la Londră şi apoi în Elveţia. 

In august şi septembrie 1924 a studiat în Franţa, la Bologne, 
iar apoi la o staţiune din Savoia - Mornex, la o casă de odihnă 
pentru credincioşi, unde de asemenea a fost invitat să predice. 
A făcut acest lucru împreună cu preotul G. Criveanu, mai 
tîrziu episcop al Huşilor. v. . ■ 

S-a întors apoi în Elveţia unde a locuit mai întîi la Lausanne 
şi apoi la St. Gallen, vestitele staţiuni de odihnă. In acest timp 
a lucrat la noua ediţie a Bibliei, a predicat unde era invitat şi a 
pregătit pentru publicare unele din predicile sale în limbile 
germană, engleză şi franceză. In mai-iunie 1925 îl regăsim în 
Franţa, probabil pentru a-şi căuta sănătatea, care era din ce în 
ce mai şubredă. In iulie-august acelaşi an călătoreşte din nou 
în Anglia pentru întîlniri cu agenţii Societăţii Biblice 
Britanice, fiind totodată invitat să se odihnească în casa unui 
credincios bogat, la Illford. ■ : . ■ . 

înainte de a se stabili definitiv în Elveţia, dînd curs invitaţiei 
mai vechi primită în Germania cu patru ani în urmă, stă la 
Cannes, în Franţa, unde lucrează, scrie, şi pregăteşte pentru 
publicat materialele acumulate pînă atunci. 

„Neamurile se frămîntă, împărăţiile se clatină, 
dar glasul Lui răsună ... , : alhesubi' -i 

Ps. 46:6 


bra un barbat bine făcut şi deşi avea talia-potrivită, dădea 
impresia unui om de statură înaltă. Ascendentul pe*care-l avea 
asupra altora era evident, chiar înainte de a începe să 
vorbească. După aceea, captiva irezistibil! : ■ ... \ 

Avea faţa ovală, fruntea lată şi pârul castaniu. Impresiile 
contradictoriija. prima vedere, de nespusă bunătate şi cea de o 
hotărîre nestrămutată, erau date de zîmbetul abea perceptibil 
care îi flutura permanent pe faţă şi de ochii căprui, profunzi, 
care priveau parcă dincolo de suprafaţa lucrurilor şi făpturii 

- .CiVJH l ; i> IU - :■ ' i -.ru 


De abia depăşise 35 de ani şi părintele Cornilescu avea în 
spate o viaţă extrem de zbuciumată. Cîteva cute adînci i se 
imprimaseră pe.faţă. Erau un rezultat al luptelor permanente 
pe care le dusese şi al sănătăţii din ce în ce mai şubrede. 
Uneori, ele dădeau impresia că vijeliosul de altădată se 
apropia de sfîrşitul călătoriei. f p;.. 


Intr-adevăr, neobositul luptător pentru Hristos, omul 
totdeauna nemulţumit de ceea ce ştia şi avid de locuri noi, 
oameni noi, experienţe noi, pare ajuns la sfîrşitul slujbei sale. 
O boală cruntă îl obligă să se gîndească la viitorul trupului 
său, iar nu numai al sufletului. Se îmbolnăvise grav de 
tuberculoză. Boala se localizase la cotul drept, oprind mina 
neobosită să scrie, potolind dorinţa aprinsă de a cunoaşte 
lumea. . ' 

Şi-a reamintit astfel de Casa de convalescenţă ţinută de 
diaconese la Lăndli, Oberăgeri, cantonul Zug, la o jumătate de 
oră distanţă de Ziirich. S-a întors aici să se odihnească. Putea 

însă să se odihnească un om făcut pentru activitate? Putea să 
rămînă inactiv un lucrător cu o asemenea energie? Avea în 
urma sa 20 de ani de activitate, călătorise prin toată Europa, 
vorbea 5 limbi, scrisese multe cărţi şi articole de revistă. Dar 
mai ales cunoştea perfect Cartea Cărţilor, pe care o tradusese 
cuvînt cu cuvînt, confruntînd-o cu religia ortodoxă şi cu toate 
traducerile importante ale vremii. 1 

La scurt timp după internareaîn acest sanatoriu, superioara 
diaconeselor l-a inviţat să predice celor internaţi. Aceştia au 
fost mişcaţi de profunzimea ideilor sale, de simplitatea 
expunerii, au fost atraşi de farmecul personal al experimentatului 
şi în acelaşi timp ireproşabilului predicator. L-au rugat apoi să 
vorbească o săptămînă enoriaşilor şi fetelor care se instruiau 
pentru funcţia de diaconese în şcoala pendinte de casa de 
convelescenţâ. Nu făcuse niciodată slujbe religioase. Nu 
predicase niciodată vreo confesiune. Predicase, scrisese şi 
luptase 20 de ani pentru răspîndirea adevărului curat al lui 
Dumnezeu, în propria sa ţară şi în multe ţări europene. Ceea 
ce propovăduia el era deopotrivă bun pentru ortodoxi, 
catolici, protestanţi, neoprotestanţi. Mesajul său de seamă era 
dragostea lui Dumnezeu pentru sufletele oamenilor, arătată în 
jertfa Domnului Isus. 

, O* ■" ~ ; . -- i 

Spiritu-i viu, inteligenţa sclipitoare, convingerile nestrămutate 
pe care le avea, darul de predicator şi farmecul personal erau 
tot atîtea calităţi care făceau pe tînărul de altădată, acum 
matur şi greu încercat, să-aibă acelaşi succes oriunde începea 
să facă ceva. 

A fost rugat să se stabilească acolo, devenind pastorul 
bolnavilor, profesorul şi duhovnicul elevelor. Casa avea deja 
un pastor, dar în vremea aceea el era în Germania, în vacanţă. 
Nu a acceptat însă, din pricina colegului lui care trebuia să se 
întoarcă curînd. In ziua cînd pastorul trebuia să sosească la 
ora trei după amiază, Cornilescu părăsise Lăndli la ora 11 
dimineaţa, plecînd la Ziirich. 

Chemarea Iui era însă făcută. La insistenţele superioarei a 
acceptat să lucreze la o altă casă de odihnă, la Iselwald, lîngă 
Interlaken. Acolo i-a plăcut. S-a simţit bine, lucra cu plăcere, 
era mai liber, nu avea permanent lîngă el superioara care îl 
stînjenea. A trebuit să primească să se angajeze aici. Boala ÎI 
obliga să se stabilească într-un climat de munte, într-un loc 
iniştit. Lipsurile materiale au constituit şi ele un motiv; 
prinţesa nu mai avea resurse şi oricum, nu mai putea primi 
devize din ţară. ■' ’ n - v. '"•* f 

• ,i ’ v., . 1 ■: n.t^v !■>.■' . / a'.i '• 

Vorbea oamenilor din casa de odihnă de două ori pe zi, cîte 
o jumătate de oră, pregătea două reviste săptămînal, predica 
oriunde era invitat. Era tot mai apreciat şi iubit de toţi cu care 
venea în legătură, . .... .. . .. . .... .. 

.Curînd s-a întors la Lăndli. Pe lîngă activitatea de pastor a 
primit sarcina să facă educaţia laică şi mai ales religioasă a 
diaconeselor. Curînd a devenit un element nelipsit atît la casa 
de convalescenţă cît şi la şcoala de fete. A început ca pastor; a 
devenit apoi şi profesor şi în sfîrşit, în anul 1934 a fost numit 
directorul casei de convalescenţă şi al şcolii de diaconese din 
cadrul acesteia. .j ţ. 

Timp de aproape un sfert de veac (1927-1951) a educat 400 
de diaconese, care au răspîndit Cuvîntul curat al Evangheliei, 
aşa cum l-au primit de la iubitul lor pastor şi profesor, în 
nenumărate case de odihnă, case de convalescenţă, sanatorii şi 
spitale din Elveţia, precum şi alte ţări. Astfel, 58 dintre ele s-au 
dus misionare în China, 22 în Brazilia, 19 în Statele Unite şi în 
multe alte locuri. O lucrare binecuvîntată de Dumnezeu 
pentru mîntuirea şi mîngîierea sufletelor celor bolnavi! 

Se ocupa nu numai de educaţia lor religioasă, ci şi de cea 
laică, făcînd cu ele lecţii cîte 2-3 ore zilnic. Erau pregătite în 
primul rînd pentru a duce Evanghelia bătrînelor bolnave, 
femeilor, tinerelor şi copiilor. învăţau să facă cercuri biblice 
cu copiii şi tineretul, să mîngîie pe bolnavi şi să-i îngrijească 
din punct de vedere medical şi sufletesc. . ■ 


* 

In acelaşi timp era ocupat permanent cu îndrumarea 
spirituală a circa 150-200 de bolnavi în cursul verii - din aprilie 
pînă în octombrie.-■ şi 60-70 în cursul iernii. 

Totodată mergea să vorbească la o casă de bătrim din 
Ziirich, care funcţionează şi astăzi. , 

■ . "Ti - ;. fT 21 l’î ii ;, f “ a- ,fS 'j'-.ii ‘ 1 cxi? îi"; 1 

Rezultatele erau, desigur, pe măsura lucrătorului. Pe lîngă 
pensionarii caselor de odihnă şi sănătate pe care le patrona, 
veneau oameni de la mari distanţe ca să-l audă vorbind. Unii 
bolnavi reveneau Ia odihnă pentru a Ie fi de folos mai ales din 
punct de Vedere spiritual, decît trupesc. Cei ce-1 auziseră, 
povesteau despre'el cînd se întorceau acasă şi astfel casele de 
convalescenţă-de Pare se ocupa erau totdeauna pline. 

In afara programului era tot timpul ocupat cu îndrumarea 
individuală, a sufletelor. Cele experimentate în România l-au 
învăţat că cea mai sigură întoarcere la Dumnezeu are loc în 
urma unor discuţii individuale, de la om la om. Era un 
adevărat doctor sufletesc. înţelegea aşa de bine pe bolnavi şi-i 
îngrijea cu pasiune pentru că-i iubea, simţea cu ei. Era el însuşi 
bolnav., : . . 

Venise aici să se odihnească, dar lucra mai mult ca oricînd. 
Pe lîngă cele menţionate mai sus, avea nenumărate probleme 
cu administraţia celor două locaşuri, cu îndrumarea 
diaconeselor trimise isă lucreze în’afara casei, şi pe lîngă toate 
acestea, întreţinea o vastă corespondenţă cu elevele lui pe tot 
pămîntul, precum şi cu mulţi din enoriaşii care îi cereau 
îndrumări, îi trimiteau prieteni sau rude să-i îndrume din 
punct de vedere spiritual. 

Şi a ca totdeauna cînd se face o lucrare deosebită avea de 
multe ori piedici din partea superioarei care nu înţelegea 
întotdeauna marea chemare a acestui om, care lucra sub 
îndrumarea directă a lui Dumnezeu. ; 

1 j r . * - i* “ l % ‘ 1 p J 1 ■ 

Imanul 19-35, boala şi oboseala l-au doborît. A început la 
braţul drept şi apoi s-a întins. A trebuit să-şi facă operaţie la 
braţ, rămînînd astfel infirm pentru toată viaţa. Braţul care 

scria cu atîta repeziciune, un scris mărunt, .regulat, elegant, 
avea să fie inutilizabil pentru totdeauna? Mare încercare 
pentru un maestru al condeiului! Asta era însă voia lui 
Dumnezeu, şi el a luat totul din mîna I.ui. De fapt boala, 
operaţia, limitele impuse de Dumnezeu în acest fel i-au decis 
soarta viitoare. Avea nevoie de control medical continuu şi să 
stea necontenit în climatul blînd al Alpilor. Nicio altă tară nu 
i-ar fi putut oferi condiţii mai bune ca Elveţia. Şi apoi se 
obişnuise deja cu spiritul acestei ţări a libertăţii, â îngăduinţei 
creştine, după atîta hăituiala pe meleaguri mai dragi, dar 
neasemuit mai vitrege . 7 . 


Necazurile care trebuiau să-t încerce şi să-l călească nu se 
puteau însă opri aici. Era făcut dintr-un material slab din 
punct de vedere fizic, dar avea o tărie nemăsurată din punct de 
vedere sufletesc şi spiritual. Era de fapt străin în această ţară, 
iar ţara lui îl hărţuia necontenit datorită faptului că locuia în 
Elveţia ca cetăţean român. Pe vremea aceea obţinerea 
cetăţeniei elveţiene era foarte grea. De altă parte, Cornilescu 
nu ar fi dorit să renunţe la cetăţenia română. De aceea , în 
fiecare an trebuia să obţină o prelungire a paşaportului. Cu 
această ocazie era mereu obligat să-şi reînoi’ască actele de 
situaţie militară, ceea ce i-a creiat de multe ori mari necazuri. 


Conform legii româneşti, fusese deblocat din armată 
imediat după hirotonişirea lui ca preot, în 1916. Avea asupra 
lui actul oficial de ştergere din efectivul armatei, dar nu putea 
aduce nicio dovadă că ar fi fost măcar o zi preot undeva, nici în 
ţară, nici în străinătate. Regulile omeneşti nu au ţinut 
niciodată seama de importanţa lucrului făcut, de lucrul în 
sine, de rezultatele obţinute! Nu avea hîrtîe şi pace! De aici 
multe memorii, reconstituirea unor acte vechi cărora nu le 
dăduse niciodată importanţă; o corespondenţă necontenită cu 
cercurile militare, cu ambasadele şi cu marii lui susţinători. 
Timpul trecea. Peste toată Europa se acumulau nori negri, 
începuse războiul, iar el avea cetăţenia unei ţări care nu-1 
dorea, lucra semilegal într-o ţară care-i cerea să intre în 

legalitate şi nimeni nu ţinea seama de imensul profit spiritual 
pe care îl aducea. m ■ 

Incepînd cu anul 1938, relaţiile cu România au devenit din 
ce în ce mai oficiale, reînnoirea paşaportului se făcea din ce în 
ce mai greu, aşa că în 1940 s-a hotărît să ceară naturalizarea şi 
cetăţenia elveţiană. Alte memorii, alte acte, alte necazuri! I-au 
trebuit aproape 10 ani de peregrinări, dificultăţi, intervenţii, 
pentru ca abia în 1948 să devină cetăţean elveţian. L-au ajutat 
editorii, foştii lui enoriaşi. Aceste necazuri au avut însă pentru 
noi cei de astăzi, un avantaj nepreţuit... Cornilescu nu voia 
niciodată să vorbească despre sine; cu atît mai puţin să scrie 
despre sine. Obligat să îşi scrie biografia în vederea obţinerii 
cetăţeniei elveţiene, şi pentru a explica peregrinările sale care 
nu se reflectau în niciun act legal, a trebuit să-şi calce pe inimă 
şi să înşire pe două pagini de hîrtie locurile pe unde a trecut, 
mobilurile care l-au mînat, să se explice unei lumi care nu 
înţelegea faptele neobişnuite, ci numai pe cele ale oamenilor 
de duzină. Fără aceste memorii, firul vieţii acestui credincios 
ar fi rămas necunoscut pentru totdeauna. 


s 

... C ? U . V. ■: 

„Domnul Dumnezeu a zis: . 

j „Nu este bine ca omul să fie singur; 

-■ - - - ■ „ : r - Genesa2:18 

. ,. w . . , . ...... .. » .... 

Deşi Cornilescu iubea aşa de mult sufletele oamenilor, prin 
structura lui sufletească era un singuratec. Avea nevoie de 
momente prelungite să se retragă departe de oameni, de lume, 
pentru a se regăsi pe sine, pentru a-şi pune în ordine 
observaţiile făcute asupra oamenilor ... Fără singurătate nu 
există reculegere, cugetare, creaţie, spiritualitate! Era un 
singuratec aici jos între oameni, dar se regăsea pe sine 
totdeauna cînd urca în sferele cereşti. De acolo îşi trăgea seva, 
avutul nemărginit de spiritualitate pe care îl revărsa zilnic 
asupra celor din jurul lui. Cu cît lucra mai mult, cu atît trebuia 
să aibă o perioadă mai lungă de retragere. Chiar după ce s-a 
căsătorit, petrecea uneori 2-3 zile fără să stea de vorbă cu 
cineva. j . 

Sărac, bolnav, departe de ţară, împlineşte vîrsta de 50 de 
ani. Dumnezeu însă mai avea nevoie de el 35 de ani şi pentru 
aceasta îi trebuia un sprijin material şi moral care să-l 
îngrijească, să-l iubească, să-l ajute în lucrarea pe care o făcea 
şi în alte lucrări Ia care Dumnezeu avea să-l cheme. 

Pe viitoarea soţie a cunoscut-o la Lăndli, în anul 1936, dar 
mult mai tîrziu s-a gîndît că i-ar putea fi tovarăşă de viaţă. 
Venise acolo ca asistentă particulară a unui medic bogat, care 
îşi căuta sănătatea. In fiecare vară, Dumitru Cornilescu 
trebuia să meargă la Montreux, staţiunea însorită de pe malul 
Lacului Geneva, să facă plajă şi să se odihnească. Cînd s-a 
făcut mai bine, mîna îi rămăsese mai subţire ca cealaltă şi o 
purta într-o cotieră. Aceasta a purtat-o neîntrerupt pînă la 
vîrsta de 70 de ani. Boala lui nu a împiedicat-o pe tînăra Anna 

să se simtă din ce în ce mai puternic atrasă de pastorul casei de 
odihnă la care a adus-o bolnavul ei. 

Cînd lua masa în aceiaşi încăpere cu el, ea considera aceasta 
o favoare. IOG : 

II întîlnea de asemenea cînd îi asculta predicile, cînd venea 
să dea îngrijirea spirituală pacientului ei. Intre timp acesta a 
murit, iar ea a fost solicitată să rămînă ca asistentă în casa de 
odihnă respectivă. Dar nu a acceptat şi s-a întors ia şcoala de 

asistente medicale de cruce roşie pe care o absolvise. 

- .u .mnatmic ; -. '.u; . : un ■ ■. ;; «• .. .. - ■ tzem 

Cîţiva ani mai tîrziu, în 1940, s-au căsătorit. El avea 50 de 
ani şi ea 26. Superioara casei de odihnă, care avea în multe 
privinţe vederi deosebite de ale lui Dumitru Cornilescu, a fost 
la început împotriva acestei căsătorii. ,., -S ^ : 

După căsătorie, tînăra Anna a rămas alături de soţ, la casa 
de convalescenţă Ia care Dumitru Cornilescu era director. 
Fără să ocupe o funcţie oficială, ea era ajutorul lui în toate 
privinţele. Avea de fapt mare nevoie de aşa ceva, de cineva 
care sa facă pentru el muncile care ÎI depăşeau fiziceşte, dar pe 
care nu acepta să Ie lase nefăcute. Ea îl ajuta din dragoste, nu 
din obligaţie şi el niciodată nu ar fi putut găsi pe cineva mai 
potrivit. Intre cei doi s-a relizat o comuniune aşa de strînsă, 
încît, curînd, toţi au binecuvîntat unirea lor, care fusese 
binecuvîntată de Dumnezeu de la început. .. ;S - : . - , \ 

L-a îngrijit cu dragoste şi cu devotament, pentru felul lui de 
a fi, pentru dragostea pe care o avea pentru slujba Iui sfîntă. 

Căsătoria l-a întinerit pe Dumitru Cornilescu şi 
i-a dat forţe de lucru. ' Cînd alţii se gîndeau deja la 
pensionare (mai ales că era aşa de bolnav), Dumitru 
Cornilescu începe o nouă etapa în viaţa lui de lucrare pentru 
Dumnezeu. 

încă 11 ani lucrează la Lăndli. Predici, publicaţii, păstorirea 
sufletelor, administraţia casei de convalescenţă şi a şcolii, 
lecţiile zilnice, dar cu forţe noi, cu un spirit înviorat. 

Legătura lor a devenit aşa de strînsă, încît tînăra Anna era 

supranumită „jumătatea" pastorului Cornilescu. Ea îl însoţea 
absolut pretutindeni. Douăzeci şi cinci de ani ea nu a avut 
niciodată paşaport separat, ci era trecută pe paşaportul lui. 
Spunea: „Draga mea, unde m-aş putea duce fără tine?“ 

Cînd a devenit octogenar, deseori spunea: „Fără tine, draga 
mea, nu aş fi trăit eu nicidecum atît de mult!“ 

; Ii spunea tot ce gîndea, tot ce întreprindea, de la cele mai 
însemnate lucruri pînă la cele mai neînsemnate. Nu a 
considerat-o niciodată inferioară cu ceva. Ii cerea părerea 
asupra celor mai importante lucruri, ca şi asupra celor mai 
neînsemnate. Dacă ceva o depăşea, discuta cu răbdare cu ea 
pînă ce ajungeau Ia aceeaşi cunoştinţă. 

Nu aveau prea mulţi prieteni. Şi-au petrecut viaţa mai mult 
singuri, dar erau fericiţi! Şi el o spunea adesea... . 

Cînd ea trebuia să plece de acasă pentru o periodă oricît de 
scurtă, el nu putea lucra singur, o aştepta să se întoarcă. De 
aceea prefera să plece împreună cu ea. Practic vecinii, oamenii 
din localităţile unde au trăit, nu i-au văzut singuri niciodată. 

, ; _ ' r ;. i ‘ t 'î • ^ n r ; r -; ■ 

Aşa au trăit 35 de ani, care li s-au,părut foarte scurţi. 
Cornilescu spunea adesea că el a fost cu adevărat fericit de 
abea după 1940. , or , ; 

' - ' L • ' " ■ * ■ 1 ' * \ J J • ■ ■ . H J ' 

PE CONT PROPRIU 

„ .. .ti voi aduce înapoi în locul acesta şi-i voi face 
să locuiască în linişte acolo." 

Ieremia 32:37 

Fără îndoială că cei 23 de ani petrecuţi la casa de odihnă de 
la Lăndli au reprezentat una din cele mai importante perioade 
din viaţa lui Cornilescu. Marele singuratec, care aproape toată 
viaţa lucrase pe cont propriu, fiind pensionat în 1951, s-a 
întors acasă la el. Au urmat 25 de ani, cei mai fericiţi din viaţa 
lui! Nu avea nici o obligaţie faţă de nimeni, nici un program, 
nici o epitropie. 

împreună cu iubita lui soţie s-a stabilit lîngă Montreux, în 
oraşul însorit, plin de vegetaţie mediteraneană, de pe malul 
Lacului Geneva, la poalele munţilor Mont Blanc. 

Nu putea să facă o alegere mai bună. Bărbatul care a 
suportat aşa de greu să lucreze în acelaşi loc o perioadă aşa de 
lungă, 23 de ani la Lăndli, dar care avea totuşi nevoie de 
odihnă cît mai multă, şi-a găsit locul potrivit pentru o odihnă 
activă. Aici, la Montreux, totul este într-o continuă 
schimbare. Nu trebuie să faci nici un pas pentru ca an de an, 
lună de lună, zi de zi, oră de oră să fii în acelaşi loc şi parcă 
altundeva. Lumina, culoarea cerului şi a apei lacului, verdeaţa 
munţilor, totul se schimbă necontenit şi nu arată niciodată ca 
mai înainte. O zi ţi se pare ca un an şi un an ca o zi. Scurgerea 
timpului este aici imperceptibilă pentru cel inactiv, dar foarte 
rapidă pentru cel sensibil, perspicace şi vrednic. Fericita 
familie s-a bucurat în acelaşi timp de ambele stări de lucruri. 

Şi-au cumpărat o vilă pe Riviera elveţiană la Montreux, 
localitatea Brent. Era pentru prima dată în propria sa casă, 
după 60 de ani de peregrinări. Ca însuşi Stăpînul său, nu a avut 
unde să-şi odihnească capul, în propria lui casă. Cîtă 

deosebire de oamenii obişnuţi! Şi nimeni nu ş-a îndoit 
vreodată că el nu este unui dintre ei! 

Aici a început pentru el cea mai liniştită şi fericită parte a 
vieţii. Dumnezeu a îngăduit slujitorului său ca această 
perioadă să nu fie deloc scurtă, în termeni omeneşti. Deşi 
doctorii au crezut totdeauna că viaţa lui va fi scurtă. 
Dumnezeu, dătătorul vieţii, a vrut altfel. Aşa răsplăteşte El pe 
cei. consacraţi Lui din toată inima. Cel slab, bolnav, 
neputincios în termeni omeneşti, a fost situat de Dumnezeu 
peste limita celor „mai tari“. De fapt, puţini au trăit aşa de 
deplin ca Dumitru Cornilescu, Psalmul 90. 

Aici, viaţa lui s-a împărţit între lucrarea pentru Dumnezeu, 
îngrijirea sănătăţii şi odihnă. Dar înainte de toate, ca şi pînă 
acum, - lucrarea lui Dumnezeu. 

Pentru că proteza pe care o avea la mina dreaptă nu-i 
permitea să scrie prea mult, în această perioadă a propovăduit 
Evanghelia ori de-icîte ori i se ivea prilejul, folosind notiţe 
scurte, scrise pe un sfert de coală de hîrtie, în nemţeşte. 
Participa astfel la adunări creştineşti, la întîlniri între adunări, 
la cursuri de vară organizate pentru creştini de toate vîrstele: 
cînd pentru tineri, cînd pentru oameni maturi, cînd pentru 
bătrîni. Era solicitat peste puterile sale, dar nu refuza decît 
atunci cînd ar fi trebuit să se deplaseze prea mult. A fost astfel 
o binecuvîntare pentru mulţi. 

Suferea însă mult că nu putea să scrie cum ar fi vrut. 
Supărarea pe care i-o producea această infirmitate l-a făcut să 
capete tensiune arterială. De aceea a trebuit să evite mai mult 
eforturile, mîncarea copioasă, călătoriile. înţelegea că aşa 
îngăduie Dumnezeu, dar suporta cu greu imobilitatea la care 
era supus. 

Cînd scriu aceste rînduri mă gîndesc la modul necugetat 
cum eu însumi şi mulţi alţii ca mine din ţară şi din străinătate 
condamnam imobilitatea unui lucrător ai Domnului despre 
care ştiam cum fusese la 20 de ani, dar despre care nu ştiam 

cum arăta după 70 şi apoi după 80 de ani. Puneam viaţa lui 
lungă pe seama unei presupuse forţe fizice deosebite. 
Lucrurile stăteau tocmai dimpotrivă: Dumnezeu ţinea în viaţă 
pentru lucrarea pe care o voia El, pe cel care după 
pronosticurile oamenilor trebuia să fi trecut de mult la 
Domnul. 

In al doilea rînd, tot timpul anutui dar mai ales vara, lucra 
printre turiştii şi vizitatorii frumoasei staţiuni Montreux. 
Primea chiar în casa lui persoane care voiau să-şi petreacă 
concediul în vestita staţiune. Cei care urmau să locuiască în 
casa lui erau anunţaţi de la început că este vorba de o casă 
creştinească; că înainte de micul dejun se citeşte Biblia şi se 
cîntă cîntări creştineşti; că la masă se face rugăciune, că în 
această casă nu se fumează, iar la ora 10 seara se încuie uşa. 
Niciodată nu a înţeles ca sfinţenia să se limiteze la sine însuşi, 
ci a extins-o totdeauna şi asupra familiei sale, asupra casei 
sale, asupra tuturor relaţiilor sale. Niciodată în viaţă nu a avut 
de a face cu cineva dacă nu era cuprins în lucrarea lui 
Dumnezeu. Nu a avut de a face decît cu adunări creştineşti, cu 
case de odihnă pentru credincioşi, cu editori creştini. Domnul 
Isus Hristos şi lucrarea Lui au fost toată viaţa lui Dumitru 
Cornilescu. Altceva nu ştia. De aceea era foarte mult solicitat 
de credincioşii de pretutindeni, să ţină predici, să conducă 
cercuri pentru tineret sau bătrîni, să participe la întruniri 
creştineşti de toate felurile. Deoarece vara era ocupat la 
Montreux, călătorea pe distanţe scurte mai ales iarna. 

Dar toată vara, în casa sa, făcea zilnic adunare pentru 
vizitatori. Era plin de gîndurile lui Dumnezeu în aşa măsură, 
încît totdeauna avea de împărtăşit ceva altora. Şi o făcea cu o 
mare putere a Duhului .şi într-un mod aşa de atractiv, încît 
oricine îl auzea pentru prima dată se hotăra să facă orice să-l 
mai asculte din nou. Predicile sale nu erau savante, docte; nu 
erau rostite într-o limbă greoaie, inteligibilă numai pentru 
m iniţiaţi. Dimpotrivă, cele mai alese gînduri le îmbrăca într-un 

limbaj simplu, curgător, accesibil oricui, dar în acelaşi timp 
foarte corect. 

Niciodată nu a făcut distincţie între denominaţiile creştine. 
Era fericit să-şi petreacă timpul şi să se îmbărbăteze cu oricine, 
de orice limbă şi denominaţie creştină, care stătea pe temelia 
cea tare a Evangheliei, care chema Numele Domnului dintr-o 
inimă curată. Nu a participat niciodată la discuţii asupra 
părerilor îndoielnice şi nu a supus pe nimeni unui tratament 
diferenţiat pe baze denominaţionale. Dimpotrivă iubea pe toţi 

cei răscumpăraţi prin sîngele Domnului Isus, ca pe fraţii săi. 

% 

Datorită odihnei, armoniei în căsnicie, îngrijirii deosebite 
pe care şi-o acorda şi de care se bucura din partea soţiei, a 
climatului foarte prielnic de la Montreux, sănătatea i s-a 
îmbunătăţit simţitor. Vara făcea plajă pe peluza din spendida 
lui grădină, tot timpul lua medicamente indicate de doctori, 
ducea o viaţă cu totul şi cu totul ponderată, fără nici un fel de 
exces. In acest fel, în jurul vîrstei de 70 de ani se simţea mai 
bine ca oricînd. 

Datorită tensiunii arteriale i s-a recomandat să mănînce un 
regim special. Dumnezeu i-a făcut parte să intre în legătură cu 
un dietetician vestit din Elveţia, care i-a devenit un bun 
prieten. Cornilescu îl servea pe medic cu cele spirituale, iar 
acesta îi acorda - în schimb - cea mai aleasă îngrijire trupească. 

Datorită îmbunătăţirii sensibile a stă/ii sănătăţii, la 70 de 
ani a dat jos proteza de la mîna dreaptă. In acest fel, mîhnirea 
pe care o avea că nu-şi poate folosi pentru Dumnezeu mîna, 
aşa cum ar fi vrut, s-a transformat în bucurie. Deşi bătrîn, 
bolnav, consumat de mulţimea greutăţilor şi împotrivirilor 
vieţii, a început iar să lucreze din plin. Cum? In multe feluri... 

PRIVIND ÎNAPOI SPRE TARA LUI 

* 


„Căci aşa vorbeşte Domnul: 

„Nu se va mai întoarce..ci va muri în locul 
unde este„ şi nu va mai vedea ţara aceasta ." 

Ieremia 22:11-13 

Toată viaţa a avut pe inimă România şi lucrarea 
lui Dumnezeu din această ţară. Acolo îi rămăsese 
inima, acolo unde împlinise lucrarea tinereţii sale. 
Avea în ţară fraţi şi surori de trup, dar mai ales mii de 
fraţi şi surori în Domnul. Aceştia nu numai că nu 
l-au uitat niciodată, dar mulţi dintre ei îi cereau sfaturi asupra 
celor mai diferite probleme personale, creştineşti, de adunare 
etc. Un mod binecuvîntat în care a lucrat în această perioadă, 
a fost prin scrisori. Multă îmbărbătare a adus credincioşilor 
din România pe această cale. Era fericit ori de cîte ori putea să 
citească cîteva rînduri de la unul din cei cu care a lucrat în 
primul pătrar al acestui veac în ţara lui, de la cei care au fost 
primele roade ale descoperirilor pe care i le-a făcut Dumnezeu 
din Biblie precum şi de la urmaşii acestora. Se bucura de 
asemenea foarte mult cînd vreun creştin din ţară sau de pe 
orice continent, i se adresa ca aceluia care i-a pus prima dată în 
mînă Cuvîntul lui Dumnezeu, prin care L-a cunoscut pe 
Mîntuitorul. 

S-a bucurat mult de scrisorile primite din partea unui 
credincios, care îi amintea cu patos de minunatele zile 
petrecute în 1923 la biserica „Cuibul cu Barză 1 ' şi mai ales la 
adunările de marţi şi joi seara ţinute în şcoala din apropierea 
acesteia. A fost adînc mişcat de cele cîteva scrisori trimise de 
Emil Constantinescu din care afla noutăţi din ţară, despre 
mersul lucrării lui Dumnezeu în România, despre familia 
fratelui său Gheorghe Cornilescu care trecuse la Domnul, fără 
să-l fi văzut vreodată timp de 45 de ani,,, Amintiri plăcute i¬ 

au readus înaintea ochilor scrisorile trimise de unii din primii 
cameni cîştigaţi pentru Dumnezeu prin lucrarea pe care o 
tăcuse în ţară. De asemenea menţiunile pe care Vasile 
Ieodorescu le-a făcut pe unele din scrisorile acestora, i-au 
reamintit anii dinaintea primului Război Mondial. 

In multe din aceste scrieri şi în altele trimise de persoane mai 
puţin cunoscute, era invitat mereu să viziteze ţara în care s-a 
născut, adunarea Ia temelia căreia a pus prima piatră. Toate 
chemările lor au rămas fără răspuns! Atunci nu înţelegeam 
dece, cu atît mai mult cu cît eu însumi i-am făcut nu numai o 
invitaţie, ci i-am arătat şi posibilitatea efectuării ei, inclusiv 
grija de cele materiale. Acum însă înţeleg de ce nu s-a putut şi 
că aşa cum a îngăduit Dumnezeu a fost mai bine. 

•: - -V - , ;• ; . 

Cu siguranţă însă că cel mai mult l-a impresionat şi l-a 

turburat scrisoarea plină de disperare scrisă de»o credincioasă 
după moartea fratelui său Gh. Cornilescu. Ii sunau în urechi 
vorbele puternice care ziceau: „Dumneavoastră să vă amintiţi 
ce răspundere aveţi faţă de sufletele noastre, fiindcă la casa 
zidită de Dv. am venit să ne adăpostim ... 

Amintiţi-vă că sînteţi român şi că viaţa noastră are atîta 
nevoie de binecuvîntările Evangheliei, ale luminii spirituale ,.. 
Acestei ţări îi sînteţi dator prin naştere să-i slujiţi cu toată 
trecerea pe care o aveţi în locurile cereşti si cu toate darurile 
Dv.“ 

Nimic mai mişcător decît aceste cuvinte din inimă! Cu 
siguranţă că nu există credincios din România care să nu fi 
gîndit Ia fel. Două lucruri erau însă potrivnice acestei dorinţe 
arzătoare a credincioşilor români: mai întîi faptul că 
Dumnezeu a vrut altfel şi în al doilea rînd, starea sănătăţii 
aceluia care rămăsese în mintea şi în inima lor „ca un vulcan 14 , 
care deabea împlinise 30 de ani cînd i-a părăsit. Acum însă 
avea 70 de ani, fusese sortit morţii de medici încă de la 50 şi 
numai harul lui Dumnezeu l-a păstrat pentru credincioşii din 
ţara lui adoptivă şi într-un fel şi pentru români, pînă la 
frumoasa vîrstă de 85 de ani. Nu s-a lăsat însă impresionat de 

nici o chemare, oricît a fost ea de entuziastă sau 
deznădăjduită. O viaţă de om şi încă una foarte lungă, trăită 
exclusiv în slujba lui Dumnezeu, îl învăţase că singur 
Dumnezeu este cel care face lucrarea, că pentru aceasta El se 
poate folosi de unul sau de altul, iar uneori de nici unul. 
Adesea regreta că nu a învăţat mai devreme acest lucru, pentru 
că ar fi fost scutit de multe necazuri şi ar fi putut fi mai de folos 
Domnului. Ceea ce noi greşim din neştiinţă, dar de bună 
credinţă, El corectează în vieţile noastre şi în istoria adunării 
lui Dumnezeu, de care este legată lucrarea noastră. Aceasta 
este o învăţătură de seamă pe care Domnul l-a învăţat pe 
Dumitru Cornilescu şi prin care El ne învaţă şi pe noi. 

De asemenea se bucura de scrisorile fraţilor credincioşi 
români de orice denominaţie, din ţara sa şi de peste hotare. I- 
au scris mai ales românii credincioşi din Europa Apuseană, iar 
mai tîrziu, în condiţii deosebite pe care le vom expune în 
continuare, i-au scris mai mulţi credincioşi din America. 


j 

O ALTĂ USĂ DESCHISĂ - AMERICA 

.• 

iu .. .. . ■ j * ' i.J 

„...mi se deschisese acolo o usă in Domnul." 

. --Vi, ■ t ■ li,:*: . ’ 2Cor. 2:12 

Dacă Dumnezeu închide o uşă undeva... El deschide 
alta... Cu voia Lui unele uşi pot fi închise o vreme pentru 
slujitorii Lui, dar Dumnezeu are totdeauna „o uşă deschisă pe 
care nimeni nu o poate închide...“ (Apoc, 3:8). Dumitru 
Cornilescu îndeplinea toate condiţiile pe care le cere 
Dumnezeu pentru aceasta: „.. .căci ai puţină putere şi ai păzit 
Cuvîntul Meu şi n-ai tăgăduit numele Meu .. 

După ce a trecut de 70 de ani, Dumitru Cornilescu s-a 
hotărît să întrerupă orice activitate şi să se odijinească ultimii 
ani pe care îi mai avea de trăit. Odihnă binemeritată!... Putea 
însă un spirit aşa de viu să aibă odihnă? Desigur, nu! 

Cu ocazia uneia din călătoriile sale în Europa, fratele 
Dănilă Pascu şi soţia, din Cleveland, Ohio, Statele Unite ale 
Americii, au vizitat pe Dumitru şi Anna Cornilescu, la ei 
acasă, în vara anului 1960. Locuiau încă în vila lor de lingă 
Montreux. Au discutat, s-au bucurat şi mai ales fraţii din 
America au fost impresionaţi să audă prin viu grai ceea ce cei 
mai mulţi credincioşi ştiu numai din citite: nemuritoarea 
povestire a tinereţii lui Dumitru Cornilescu - „Cum m-am 
întors la Dumnezeu şi cum am spus şi altora." Din păcate nu li s- 
a putut oferi un exemplar din această broşură, pentru că 
autorul ei nu mai avea niciunul. Spiritul practic american a 
fost însă la lucru. Ea a fost descoperită curînd în casa unui 
frate din Jugoslavia şi publicată apoi în editura Luminătorul a 
Bisericii Baptiste Române din Cleveland. Această cărţulie a 
provocat în rîndurile baptiştilor români din America dorinţa 
de a cunoaşte personal, la ei acasă, pe „omul lui Dumnezeu 
care ne-a tradus Biblia în cea mai frumoasă limbă română" 
cum scria fratele D. Pascu în ediţia americană a acestei 

broşuri. Din nou spiritul practic a fost la lucru, spre 
binecuvîntarea a şute şi mii de fraţi români de peste ocean. 

In vara anului 1964, pe and se găseau la Geneva la un 
congres internaţional, Dănilă Pascu şi soţia au vizitat din nou 
familia Cornilescu, de această dată invitîndu-i să facă o vizită 
de cîteva luni, credincioşilor români din nordul şi nord-estul 
Statelor Unite ale Americii. Invitaţia nu a fost acceptată. 
Toate planurile neobositului lucrător erau să se odihnească, 
iar nu să călătorească si să lucreze. ... 

• 1 ■ ■ ■' .r ■. : s -x . . v; f i 

In anul următor Dumitru Cornilescu şi-a pus în aplicare 
planul de a se pensiona, a doua oară, mutîndu-se din vila sa, 
într-o casă mică, exclusiv pentru odihnă. Avea 75 de ani. Din 
nou a refuzat invitaţia în America; însă la insistenţele fratelui 
Dănilă, a consultat un medic, şi apoi pe al doilea; dar aceştia 
nu l-au încurajat deloc să facă o călătorie aşa de lungă şi 
obositoare. I s-a explicat ca promisiunile făcute de americani, 
că se va putea odihni în America, nu se vor realiza: „Acolo 
viaţa este prea trepidantă, americanii prea întreprinzători şi o 
astfel de călătorie v-ar putea fi fatală" spuneau ei. A refuzat 
din nou! - 

Iată însă că la 1 septembrie 1965 urma să aibă Ioc la Detroit, 
Convenţia Baptiştilor Români din S.U.A. Creştinii americani 
voiau măcar să-l vadă pe legendarul Cornilescu la convenţia 
lor. „Nu vei avea nici o obligaţie.... Să fii văzut şi atît“, i se 
spunea mereu. Cuvintele celui de al doilea medic din Europa, 
care îl văzuse ultima dată, îi sunau în urechi: „Americanii nu 
invită pe nimeni degeaba... Vei locui într-un oraş mare, cu 
zgomot, cu smog... Vei fi exploatat la maximum... Vei fi 
ţinut treaz pînă la miezul nopţii, cum fac americanii... Vei 
muri acolo, iar noi avem nevoie de Dv. aici în Europa, la Dv. 
acasă ...“ Mesaje telefonice şi scrise nu conteneau să sosească, 
cu aceeaşi întrebare din ce în ce mai insistentă: „Vii?" 

Al treilea doctor consultat asupra oportunităţii unei 
asemenea călătorii în starea în care se afla, a fost nu numai de 
părere să meargă, ba chiar arătîndu-se entuziasmat, îi spunea: 

„Ar fi o greşală să pierdeţi o asemenea ocazie unică. Iată aici 
medicamentele necesare pentru cele trei luni şi Dumnezeu să 
vă aibă în paza Sa!“ 1 - ■■ - - î -' v ' 

Dar mai erau numai cîteva zile pînă la convenţie, iar familia 
Cornilescu, care de 25 de ani nu părăsise niciodată ţara, nu 
avea paşapoarte noi, ci tot pe acela în care soţia era trecută 
alături de soţul ei. Intervenţii de sus, intervenţii din partea 
unui senator american, bagaje făcute în grabă şi Dumitru 
Cornilescu a ajuns în America cu trei zile înainte de convenţie. 

Tot. ce-i spuseseră primii doctori s-a întîmplat întocmai: 
călătorii.una după alta, adunări repetate, unele pînă la miezul 
nopţii, predici nenumărate, căldură, hrană diferită, suprasolicitare 
şi multe altele pe care ei nu le-au prevăzut. Dar şi al treilea 
doctor a avut dreptate: Dumnezeu l-a avut în paza Sa şi a fost 
o posibilitate unică pentru creştinii americani să se întîlnească 
cu un frate aşa de deosebit. 

■ A vizitat adunările baptiste din Cleveland, Detroit şi 
împrejurimi, pe cele din Canada; a predicat în adunări, în case, 
la întîlniri frăţeşti, în tabere de vară şi în alte locuri. A fost pus 
de mai multe ori să vorbească la radio... I s-au cerut mereu 
articole pentru a fi publicate imediat sau după aceea în 
revistele creştinilor români din America. Trei luni de activitate 
neobosită, care l-a înviorat. Era o activitate pe măsura lui la 
tinereţe, dar Dumnezeu cînd vrea să facă o lucrare, poate să 
întărească pe aleşii lui ca „vulturul". 

După trei luni de activitate neobosită s-a întors acasă 
sănătos şi a continuat sa lucreze pentru cei din ţara lui 
adoptivă, încă 10 ani.V. 

DIN NOU ACASĂ ... LA LUCRU 


„Domnul ..,' 

va da din nou putere mădularelor tale; vei fi ca o 
grădină bine udată, ca un izvor ale cărui ape nu 
seacă." Isaia 58:1 i 

întors din zgomotoasa Americă în patria sa adoptivă- 
Elveţia, viaţa şi lucrarea lui Dumitru Cornilescu au cunoscut 
un nou impuls. Două lucruri au contribuit îndeosebi la 
aceasta: dorinţa lui nestinsă de a face ceva pentru poporul 
român şi îmbunătăţirea stării sale fizice. 

Călătoria în America l-a făcut să înţeleagă că şi dacă nu se 
va mai putea întoarce vreodată la poporul său, pe care l-a iubit 
şi îl mai iubea încă cu o dragoste înflăcărată, Dumnezeu poate 
să-l folosească încă pentru românii de peste hotare, iar prin 
radio, pentru cei din România. 

Experienţa călătoriei în America, binecuvîntările avute de 
alţii din ea şi cele pe care le-a experimentat el personal şi soţia 
sa, l-au făcut să reconsidere planurile sale de viitor şi să se 
gîndească Ia noi proiecte. 

La aceasta a contribuit apoi faptul că dăduse jos 
proteza care atîţia ani îl , împiedicase să facă ceea 
ce considera că este chemarea sa - să scrie. Şi acum 
iată-I din nou putînd să scrie... A făcut-o cu precauţie în 
ultimii ani şi fără niciun menajament în timpul călătoriei în 
America. Şi în loc să se simtă obosit sau neproductiv, a 
constatat că se bucură de o vigoare binecuvîntată pentru el şi 
pentru alţii. 

înainte de plecarea sa din America, fratele Thomas Todor 
din Hollywood, California, îi scria: 

„Am dori foarte mult să vă avem cu noi, aici, în California, 
pentru o lună sau două. Nimic nu ne-ar face mai fericiţi decît 

să vă avem cu noi pentru a ne bucura de părtăşie frăţească în 
casa noastră. Să vă conduc să vizitaţi frumoasa Californie, şi 
mai presus de toate să avem împreună părtăşie cu fraţii şi 
surorile în Domnul Hristos din această parte a Americii. Am 
stat de vorbă cu mai mulţi fraţi care au avut ocazia să vă 
asculte şi care mi-au povestit despre binecuvîntările de care au 
avut parte în acest fel." 

Thomas Todor îi face apoi invitaţia de a veni în mod special 
în California, cu altă ocazie, dacă nu poate rămîne în 
continuare în America. Dar Cornilescu nu a rămas şi nici nu s- 
a mai întors. ■ 

La numai două săptămîni după plecarea lui către casă, am 
avut eu însumi ocazia să vizitez S.U.A. şi să aflu în mod direct 
despre impresia puternică pe care a lăsat-o în urma lui şi 
despre binecuvîntările primite prin el, de românii din jurul 
Marilor Lacuri. 

- - ■ ir -* v * 

I-am scris atunci o scrisoare de apreciere pentru rolul pe 
care l-a avut în propria mea educaţie creştinească, a părinţilor 
mei şi a întregului neam românesc. Totodată i-am făcut în 
mod insistent invitaţia de a vizita România, arătîndu-i cît de 
mult este dorit acolo, cît de necesară şi de binecuvîntată ar fi o 
asemenea vizită, mai ales acum, cînd asociatul său în lucrare - 
Tudor Popescu trecuse la Domnul. Intre altele i-am scris aşa: 
„Cărţile Dv. au reprezentat primele manuale pe care mi-am 
făcut educaţia religioasă ... Biblia tradusă de Dv. constituie 
baza renaşterii spirituale a multor români după primul Război 
Mondial şi pînă în prezent. Ea a reprezentat o cotitură nu 
numai în rîndul cărturarilor şi celor interesaţi de religie, ci a 
multor oameni din popor. Mama mea a învăţat să citească 
numai ca să poată citi Biblia. Prin limbajul simplu, precis, 
revelator al Bibliei tradusă de Dv., Dumnezeu a pus la 
îndemîna acestui popor planul Său de mîntuire pentru oameni 
şi a contribuit la formarea spirituală a poporului nostru". 

In scrisoarea de răspuns şi-a exprimat, cu modestia-i 
caracteristică, mulţumirea pentru aprecierile aduse, dar a 

refuzat proiectul unei vizite în România, pe motive de 
sănătate. 

Intre timp, amintirea călătoriei în America şi rezultatele ei 
exprimate în scrisori de mulţumire şi noi invitaţii îl fac să 
regrete că nu a stat mai mult acolo. Mai mult, este îndemnat 
chiar să se gîndească la o stabilire definitivă în această ţară, 
pentru anii care îi mai avea de trăit şi de lucrat pentru Stăpînul 
său. Animatorul acestor propuneri şi planuri este din nou 
Dănilă Pascu din Cleveland, care s-ar fi bucurat să aibă 
condeiul şi glasul binecuvântatului lucrător în via Domnului, 
la lucru pentru programul său de radio şi pentru revista pe 
care o edita la Cleveland. 

Planurile au rămas însă numai planuri şi după cît se pare 
neîmpărtăşite de Dumitru Cornilescu. Ţara lui adoptivă- 
Elveţia ştersese urmele necazurilor şi nemulţumirilor pe care 
la avusese în ţara lui de origină. Devenise cetăţeanul acestei 
ţări ninunate care i-a fost refugiu, cîmp de activitate şi adăpost 
binecuvîntat pentru o jumătate de veac. 

De aceea. Dumitru Cornilescu s-a reîntors la viaţa lui 
obişnuită, la scrierile lui, la predicile sale în public sau la radio, 
la participarea sa la conferinţe şi întruniri creştineşti, din 
diferite case de odihnă şi la părtăşia cu Domnul său, cu soţia şi 
cu credincioşii cei mai apropiaţi. 

După întoarcerea din America, Dumitru Cornilescu a 
continuat să scrie predici şi să le înregistreze pentru programul 
de radio creştin din Cleveland, condus de Dănilă Pascu. Şi a 
făcut lucrul acesta aproape neîntrerupt pînă spre sfârşitul 
vieţii. Chiar în prezent, Ia cîţiva ani după moarte, unele din 
predicile sale mai pot fi auzite la acest post de radio. Totodată, 
în revista baptiştilor români din America „Luminătorul 1 *, 
predicile sale au fost publicate timp de cîţiva ani după ce a 
vizitat această ţară. In acest fel, el a scris peste 150 de predici 
s scurte pentru radio, pline de harul mîntuitor acordat de 

Dumnezeu oamenilor în persoana Domnului Isus, şi de 
îmbărbătare sfintă pentru cei mîntuiţi. Multe din ele se ocupă 

de subiectele fundamentale ale doctrinei creştine. Altele sînt 
serii de predici înfăţişînd elementele de bază ale creştinismului, 
pe marginea unui text din Biblie. 

înseşi titlurile date predicilor sale sînt grăitoare prin ele 
însele. Astfel cităm; „Atraşi la cruce**, „Mîntuirea a fost 
desăvîrşită**, „Răstignit cu Hristos**, „Noi avem un mare 
preot 1 *, „învoit cu Dumnezeu* 1 , „Părtaşi ai slavei Lui“, 
„Biruinţa asupra lumii* 1 , „Pot totul**, „Atîrnarea de Tatăl 1 *. 
Dintre ciclurile de predici cu continuare cităm ciclul: 
„Naaman Sirianul 1 * format din 16 predici, începînd cu predica 
intitulată „Nefericire strălucitoare** care descrie starea 
nenorocită a unui general iepros şi sfîrşind cu predica; 
„Fericita întoarcere acasă**, după ce a fost curăţit de lepra lui. 

In aceşti ultimi 10 ani din viaţă a publicat de asemenea 
cîteva zeci de predici şi cuvinte de îmbărbătare în limba 
germană, pe care le-a folosit la desele lui întîlniri cu 
credincioşii din Elveţia şi cu cei ce îl vizitău din alte ţări, 
precum şi cu ocazia invitaţiilor pe care le avea de a vorbi în 
case de sănătate. 

Prin intermediul prietenilor pe care i-a făcut în America, 
Dumitru Cornilescu a fost descoperit sau redescoperit de alţi 
credincioşi din Europa şi America preocupaţi de lucrarea 
pentru România. Astfel s-a întîlnit cu pastorul român stabilit 
în Franţa - Jeremia Hodoroabă şi cu Dr. Peter Trutza stabilit 
în Florida, Statele Unite ale Americii. Aceştia l-au vizitat de 
cîteva ori, i-au înregistrat mai multe predici pe bandă şi le-au 
transmis prin posturile de radio creştine din Bonaire - Caraibe 
şi din Monte Carlo-Monaco. In acest fel, nu numai creştinii 
români din America, dar şi cei din România au avut ocazia să 
asculte o serie de predici transmise de Dumitru Cornilescu la 
radio. 

Vorbise ultima dată publicului român, în ţară, pe cînd avea 
în jur de 30 de ani, cu înflăcărarea unui deschizător de 
drumuri. Revenea acum, după aproape o jumătate de veac, cu 
profunzimea şi calmul unei experienţe de octogenar, care 

umblase o viaţă întreagă cu Dumnezeu. Toţi aceia care ştiau 
lucrarea pe care o făcuse, sau cel puţin faptul că el este cel prin 
care Dumnezeu a pus Biblia în mîna poporului nostru, au fost 
mişcaţi de predicile lui domoale, blînde, dar pline de 
conţinutul trăirii unei vieţi de credinţă. 


â 


92 


RECUNOŞTINŢĂ 

' - n. . ’■ < * . J 

„Fiindcă Mă iubeşte - zice Domnul ... îl voi 
sătura cu viaţă lungă, si-i voi arăta mîntuirea 
Mea." 

Ps. 91:14,16 

Sînt foarte greu de descifrat mobilurile cele mai ascunse ale 
vieţii şi lucrării unui om al lui Dumnezeu ca Dumitru 
Cornilescu, care a făcut tot ce a fost cu putinţă să se ascundă, 
să nu-şi etaleze lucrarea şi să nu primească recunoştinţa 
oamenilor. 

Cel mai bun prieten al său şi poate singurul prieten înainte 
de căsătorie, i-a fost însuşi Mîntuitorul. Lucrul acesta rezultă 
în mod evident din părtăşia pe care a avut-o cu El toată viaţa, 
din felul de viaţă de deplină predare pe care a dus-o, precum şi 
din mărturia puternică a predicilor şi îndemnurilor pe care le- 
a dat toată viaţa celor ce-1 ascultau, Atît cei ce l-au cunoscut 
îndelung, cît şi cei care au avut cu el doar convorbiri scurte, au 
rămas cu convingerea că el trăia o viaţă de strînsă legătură cu 
Domnul Hristos. Acelaşi lucru rezultă foarte evident din 
experienţa de 35 de ani pe care soţia lui a avut-o alături de el. 

Dumnezeu a voit însă ca o viaţă aşa de lungă, plină de 
zbucium fizic şi sufletesc şi trăită într-o asemenea smerenie, să 
aibă parte de o frumoasă răsplătire nu numai în cer, ci chiar şi 
aici pe pămînt. Cea mai mare răsplătire i-au fost desigur, aşa 
cum o mărturisea singur, anii liniştiţi de după retragerea lui Ia 
Montreux, Aici, numai cu soţia sa iubitoare, el mărturisea că a 
trăit cea mai fericită perioadă din viaţă. 

Dumnezeu a voit însă ca Dumitru Cornilescu să aibă şi 
bucuria recunoaşterii publice a lucrării sale pentru România şi 
mai ales pentru lucrarea de a fi tradus Biblia şi a fi pus-o în 
mîna poporului de pretutindeni care vorbeşte limba română. 

In acest scop. Dumnezeu s-a folosit de iniţiativa predicatorului 
român losif Ţon. Găsindu-se la studii Ia Colegiul Baptist din 
cadrul universităţii Oxford - Anglia, acesta a vizitat Societatea 
pentru Răspîndirea Bibliei în Anglia şi Străinătate, unde a citit 
corespondenţa avută cu România în anii în care Dumitru 
Cornilescu a tradus şi tipărit Biblia. Cu această ocazie el a 
descoperit că Biblia lui Cornilescu împlineşte 50 de ani de la 
apariţie - în anul 1971. Totodată a aflat că autorul ei trăieşte în 
Elveţia. Mişcat de istoria palpitantă a traducerii şi tipăririi 
celei mai măreţe cărţi care s-a tipărit vreodată în limba 
română,'losif Ţon î-a vizitat pe Dumitru Cornilescu în 
Elveţia, în vara anului 1970. Cu această ocazie a aflat istoria 
fascinantă a unei vieţi, a unei lucrări şi a unei cărţi care era 
normal să atragă în mod deosebit atenţia unui om plin de 
iniţiativă. 

Intr-adevăr, losif Ţon ia cîteva iniţiative. Mai întîi 
semnalează apropiata aniversare Ia Socitatea pentru Răspîn¬ 
direa Bibliei în Anglia şi Străinătate, propunînd sărbătorirea 
ei. De fapt, urma să aibă loc o dublă sărbătorire, pentru că în 
1971 Dumitru Cornilescu împlinea 80 de ani. O coincidenţă 
frumoasă şi o propunere de sărbătorire bine meritată pentru 
un lucrător zelos care s-a bucurat aşa de puţin de recunoştinţa 
oamenilor o viaţă îndelungată! 

losif Ţon a scris apoi un articol despre această dublă 
aniversare în revista „European Baptist 11 şi o scrisoare pe care 
a multiplicat-o în 50 de copii şi a trimis-o pastorilor din 
România ale căror adrese le cunoştea. In această scrisoare, ca 
şi în cea trimisă lui Dumitru Cornilescu însuşi, losif Ţon 
spunea: .... 

„Pentru noi anul acesta trebuie să fie o deosebită 
sărbătoare, căci această aniversare cuprinde în ea evenimente 
de mare importanţă.“ 

s Iniţiativa lui losif Ţon a fost binevenită. Mai multe biserici 

din România şi America, pastori şi simplii credincioşi au scris 
scrisori de adîncă recunoştinţă faţă de Dumnezeu şi simţită 

apreciere faţă de traducător, pentru binecuvîntarea pe care 
Biblia în traducerea lui Cornilescu a adus-o în viaţa lor, în 
particular, şi în viaţa poporului român, în general. 

In scrisorile primite, credincioşii îşi exprimau aprecierea 
pentru acela care a pus în mîna poporului român de 
pretutindeni Bibia, Cartea Cărţilor, Cuvîntul lui Dumnezeu, 
în cea mai limpede şi mai frumoasă limbă românească. Pentru 
două generaţii de oameni, Cuvîntul Sfînt a fost cunoscut, 
gustat, citit în fiecare zi, aşa cum l-a formulat sărbătoritul, cu 
tot harul cu care l-a umplut Dumnezeu, cu multă trudă, cu 
entuziasm divin şi măiestrie literară neegalată. Ei menţionau 
faptul că istoria creştină românească va păstra pentru 
totdeauna numele aceluia care a realizat marea operă de 
traducere a Bibliei în limba română frumoasă,’scrisă pe 
înţelesul tuturor. Ei şi-au exprimat convingerea că această 
lucrare măreaţă este scrisă în cer, în cartea faptelor. 

Mulţi pastori, lucrători în via Domnului în ţară şi peste 
hotare, credincioşi care citiseră Biblia îri fiecare zi timp de 
aproape 50 de ani, au realizat cu această ocazie recunoştinţa 
pe care o datoresc aceluia care îşi închinase viaţa luminării 
poporului român, prin Sfînta Scriptură. Unii recunosc 
nepăsarea lor atîta timp pentru acela care le-a făcut cel mai 
mare bine pentru viaţa aceasta şi pentru cea viitoare: ie-a 
oferit Biblia, prin citirea căreia s-au întors la Dumnezeu şi au 
primit în fiecare zi putere de viaţă prin recitirea ei. 

Cu ocazia primirii acestor scrisori. Dumitru Cornilescu are 
sentimentul restabilirii legăturii cu poporul său, simţămîntul 
reintegrării lui în neamul căruia şi-a dedicat sufletul, talentul 
şi energia tinereţii sale. Culege astfel, tîrziu, roadele de 
recunoştinţă ale cititorilor săi români. 

Aniversarea este organizată de secretarul general al 
Departamentului de traduceri al Societăţii Biblice pentru 
Răspîndirea Bibliei în Anglia şi Străinătate, canon R.W.F, 
Wooton. La începutul anului 1971 acesta scrie lui Dumitru 
Cornilescu următoarea scrisoare: 

Iubite Domnule Cornilescu, 

Cunosc numele Dv. de mai mulţi ani, în legătură cu 
traducerea românească a Bibliei şi am citit o serie de 
scrisori care se găsesc în arhiva societăţii, legate de 
această lucrare. Dar numai cu puţin timp în^urmă am 
aflat, prin intermediul Rev. Iosif Ton, despre împlinirea 
în curînd a"50 de ani de la traducerea Bibliei şi despre 
faptul că Dv. trăiţi în Elveţia. Aceste lucruri mi-au 
stimulat interesul în mod cu totul deosebit, şi întorcî ndu- 
mă la arhivă am aflat mult mai mult despre istoria 
traducerii Bibliei în româneşte şi despre legăturile Dv. cu 
societatea noastră. Am fost puternic impresionat de cele 
ce am citit, de scrisoarea trimisă mie de Iosif Ton, 
descriind viaţa şi lucrarea Dv., şi de broşura „Cum m-am 
întors la Dumnezeu şi cum am spus şi altora“. 

îmi pare bine că va trebui să merg de două .ori la 
Geneva în această , primăvară. Sper foaite mult să am 
ocazia să vă întîlnesc 

Şi într-adevăr, s-au întîlnit. Mai întîi în luna martie, cînd 
canon Wooton a cunoscut pentru prima dată pe Dumitru 
Cornilescu personal şi apoi pe 5 aprilie, în ziua aniversării. 

Sărbătorirea aniversării s-a făcut în prezenţa membrilor 
Comitetului de traduceri al Uniunii Internaţionale a 
Societăţilor Biblice, prezidat de Dr. Oliver Beguin - secretarul 
general al uniunii. Au fost prezenţi de asemenea cu această 
ocazie: secretarul Societăţii Biblice Elveţiene, secretarul 
Federaţiei Mondiale Luterane, secretarul Federaţiei Bisericilor 
Reformate şi alte personalităţi oficiale ale vieţii creştine 
internaţionale şi elveţiene. 

Sărbătoarea a început cu un prînz dat în cinstea lui 
Dumintru Cornilescu la vestitul „Centre des rencontres “ din 
localitatea Cartigny, de Iîngă Geneva. După prînz, canon 
R.W.F. Wooton a prezentat viaţa şi opera lui Dumitru 
Cornilescu, a vorbit despre munca sa de traducător de 

literatură engleză creştină în limba română încă de pe vremea 
cînd era student la teologie Ia Bucureşti şi a expus aspecte din 
activitatea de cinci ani pentru traducerea Bibliei în limba 
română modernă. A insistat apoi asupra faptului că în acea 
perioadă, cînd era călugăr ortodox, el a descoperit din 
Evanghelie, pas cu pas, calea mîntuirii şi a căpătat singur, fără 
ajutorul cuiva, o viaţa nouă, o viaţa de legătură personală cu 
Domnul Isus Hristos. El a devenit astfel un om nou, un om 
născut din nou, înainte de a fi sfîrşit să traducă Epistola către 
Romani. După aceea, cu optica nouă dată de calitatea de copil 
al lui Dumnezeu, el a revizuit cele patru Evanghelii şi'cartea 
Faptele Apostolilor deja traduse, şi a continuat traducerea cu 
fiorul temerii de Dumnezeu şi al dragostei nemăsurate faţă de 
nevoile spirituale ale poporului său nemîntuit. 

Vorbitorul a arătat apoi cum la apariţia traducerii, criticii 
vremii au caracterizat Biblia lui Cornilescu ca „net superioară 
oricărei alte traduceri, fiind prezentată într-o limbă suplă şi 
curgătoare, care lipseşte oricărei alte traduceri; fiind expusă 
într-o limbă care vorbeşte înseşi inimilor oamenilor. 11 Pentru 
prima dată poporul român a căpătat astfel o Biblie în limba 
vorbită, înţeleasă de oricine,fără nicio dificultate. împotrivirea 
născută în România faţă de mişcarea creştinească determinată 
de lucrarea traducătorului, l-a obligat pe acesta să părăsească 
ţara în 1923 şi să nu se mai întoarcă acolo, niciodată. Dar 
lucrarea începută de el a continuat în ţara sa de origine - 
România, iar Biblia Iui s-a răspîndit între timp în milioane de 
exemplare la toţi .cei ce vorbesc limba română de pe tot 
pămîntul. De aceea autorul acestei traduceri a fost 
supranumit - Luther al României.- 

După terminarea cuvîntării sale, canon Wooton a înmînat 
sărbătoritului o diplomă prin care Dumitru Cornilescu este 
numit preşedinte de onoare pe viaţă al Societăţii Biblice 
Britanice, precum şi o ediţie de lux a ultimei traduceri a Bibliei 
în limba engleză, publicată de acestă societate. 

La sfîrşit. Dumitru Cornilescu a vorbit în termeni 
impresionanţi despre orele lungi de muncă neobosită pentru 

traducerea Bibliei şi despre roadele binecuvîntate ale acestei 
lucrări şi şi-a manifestat mulţumirea pentru recunoştinţa 
k acordată. ; 

Aniversarea a fost menţionată în presa elveţiană, sub titlul 
„Martin Luther al României". 

A fost o aniversare de neuitat şi o frumoasă răsplătire! Dar 
mai presus de toate, Dumitru Cornilescu s-a bucurat de 
conştiinţa lucrării împlinite şi de rezultatele ei binecuvîntate: 
cîştigarea sufletelor românilor pentru Hristos. S-au împlinit 
astfel cu el cuvintele proorocului Isaia de la cap. 53, vers. 10- 
11: ,,.!.va vedea o sămînţă de urmaşi, va trăi multe zile şi 
lucrarea Domnului va propăşi în mîinile Lui. Va vedea rodul 
muncii sufletului Lui şi se va înviora." 

După această aniversare, octogenarul a continuat ca şi 
înainte să scrie, să vorbească la radio, să participe la cursuri, să 
ţină predici în case de odihnă. 

Dar vremea plecării sale la Domnul era aproape. După 
patru ani, care nu s-au deosebit prea mult de cei anteriori în 
ceea ce priveşte prospeţimea şi activitatea pentru Domnul său, 
Dumitru Cornilescu a fost chemat acasă! Era 27 august 1975. 

Numai cîteva zile înainte de moarte s-a simţit mai obosit, şi 
a avut dureri mai intense decît de obicei. Nu se neliniştea 
pentru sine, ci pentru soţia care rămînea singură. Treizeci şi 
cinci de ani fusese fericit alături de ea, iar acum ştia că merge la 
Mîntuitorul sau iubit, fără ea. 

După dorinţa sa, a fost îngropat extrem de simplu şi fără 
nici o publicitate. Cel care cîndva, cu 50 de ani în urmă, 
răscolise o ţară, pleca acum pe ultimul său drum, singur. Dar 
îşi făcuse datoria din plin. Nu aşteptase recunoştinţă de la 
nimeni şi pleca acum să primească răsplătirea veşnică a 
Domnului său, căruia ti închinase toată viaţa. 

Iar rămăşiţele lui pămînteşti se odihnesc în cimitirul din 
Montreux, vizitate zilnic de aceea care a fost în ultima parte a 
vieţii lui, singurul sprijin pămîntesc, singurul prieten şi 
confident - Anna Cornilescu. 

„Pe măsură ce-L cunoşti pe Domnul Hristos, 
înveţi sa te cunoşti pe tine însuţi“ 

D. Cornilescu 


Partea a cincea 

O VIAŢĂ SFÎNTĂ - O CALE DE URMAT 


„Am fost răstignit împreună cu Hristos şi 
trăiesc ... dar nu mai trăiesc eu, ci Hristos 
trăieşte în mine 


Gal. 2:20 

O VIATĂ SFÎNTĂ 

„Perii albi sînt o cunună de cinste, ea se găseşte 
pe calea neprihănirii." Prov, 16:31 

Dumnezeu are pentru fiecare din credincioşii Lui o lucrare; 
prin fiecare din ei are de transmis un mesaj. Ce anume? Cînd? 
Cît timp durează? Cît de important este? Răspunsul la aceste 
întrebări este treaba lui Dumnezeu. Rolul nostru, obligaţia 
noastră de oameni credincioşi? Una singură: ascultarea! 
Atunci, la timpul cînd Dumnezeu ne pune într-un anumit loc, 
pentru o anumită lucrare, să fim gata să o împlinim. El este 
suveran să ne folosească pe fiecare aşa cum crede El de 
cuviinţă, iar noi nu avem dreptul să comentăm hotărîrile Lui. 
El poate să folosească pe unii din credincioşii Lui pentru o 
lucrare care să dureze toată viaţa, pe alţii pentru o lucrare de 
numai un an, sau numai o zi!... Noi putem aprecia unele 
lucrări ca fiind foarte importante, iar altele mai puţin 
importante; unele foarte interesante, iar altele mai puţin; 
unele pe care împlinindu-le ni s-ar cuveni o răsplată mai mare 
decît pentru altele. Dar toate acestea sînt gînduri şi măsuri 
omeneşti. Pentru Dumnezeu însă contează un singur lucru: să 
faci numai ceea ce El îţi dă de făcut, atunci cînd El te pune să 
faci, cu înţelepciunea şi puterea pe care ţi le pune El la 
dispoziţie; iar cînd El te pune deoparte, să ştii din nou să 
asculţi şi să rămîi liniştit acolo unde a hotărît El. 

Nouă ne place să lucrăm, sa facem multe lucrări, să le vedem 
roadele. Ni se pare foarte greu să stăm deoparte atunci cînd 
Domnul ne spune: „Acum, lucrarea ta s-a terminat!' 4 . 
Ascultarea se învaţă însă numai într-o viaţă de părtăşie 
permanentă cu Domnul îsus. Aşa ajungi să-I cunoşti gîndurile 
şi dorinţele, ce-1 place şi ce aşteaptă El de la tine. Aşa învăţăm 
că El vrea mai mult să-L ascultăm decît să facem lucrări pe 
care nu ni le-a dat El. 

Mulţi dintre cei care au cunoscut îndeaproape viaţa lui 
Dumitru Cornilescu şi-au pus această întrebare: „Cum se 
poate ca un om al lui Dumnezeu ca el, care a înfăptuit o 
lucrare creştinească atît de importantă pentru o ţară întreagă 
într-un timp record, să-şi trăiască apoi tot restul vieţii în 
anonimat, fără să mai realizeze lucruri la fel de izbitoare, deşi 
a mai trăit o jumătate de veac?“ întrebarea pare să fie 
îndreptăţită şi neînţelegerea justificată, pentru că discordanţa 
dintre cele două părţi ale vieţii lui Dumitru Cornilescu nu se 
referă numai la lucrarea lui, ci chiar şi la caracterul lui, la acea 
parte din personalitatea omului despre care ştim că nu se 
schimbă. ' ■■a) r: ztiCr • * .. 

Cei patru-cinci ani în care a tradus Biblia rămîn pentru toţi 
cei care l-au cunoscut, chiar şi cei mai apropiaţi, o enigmă: 
Nimeni, nici chiar soţia lui, nu ştie multe lucruri cu privire la 
această perioadă din viaţa lui. Cum a fost posibil ca un singur 
om, într-un timp atît de scurt, să facă o lucrare atît de mare, de 
grea şi de importantă? Niciodată nu se mai întîmplase aşa 
ceva. Nu numai că a realizat această lucrare singur, într-un 
timp record şi fără să aibă o pregătire specială, dar era şi 
bolnav, nu ştia ebraica, trăia într-o ţară cu posibilităţi foarte 
reduse şi mai ales era în necunoştinţă totală despre elementele 
esenţiale ale mîntuirii. Toate aceste carenţe trebuiau rezolvate 
din mers şi au fost rezolvate! Cum a fost posibil? Desigur că 
dacă privim la Dumnezeu ca autor al acestei lucrări, nimic nu 
mai este de mirare, nimic nu mai pare extraordinar. 
Dumnezeu cu resursele Lui, cu capacitatea Lui, cu dorinţa Lui 
de a aduce lumina în acest colţ de lume cuprins de întunerec ... 
şi atît! 

Au urmat apoi cîţiva ani în care călugărul solitar s-a 
manifestat ca un excepţional organizator, energic şi 
efervescent. Ocupîntu-se de tipărirea Bibliei a avut de a face cu 
oficialităţile din ţară şi de peste hotare, cu cele mai de seamă 
feţe bisericeşti, pe care a trebuit să le înfrunte fără 
compromisuri. După aceea a urmat lupta dusă pentru a-1 
lămuri şi a-1 convinge să se întoarcă la Dumnezeu pe însuşi 

prietenul său, Tudor Popescu. Apoi, împreună cu el, lupta şi 
munca extenuantă pentru înfiriparea şi întărirea bisericii lui 
Dumnezeu din România. 

In toată activitatea pe care a dus-o în anii aceia a fost 
neobosit,'năvalnic, inepuizabil; un canal deschis prin care 
Dumnezeu îşi revărsa pe pămîntul spiritual al României tot 
belşugul binecuvîntărilor Lui cereşti. 

A venit însă un moment în care Dumnezeu a socotit că rolul 
lui Dumitru Cornilescu în această lucrare şi în acest loc, s-a 
sfîrşit. De aceea l-a luat din ţara lui, dintre puţinii prieteni 
credincioşi pe care şi-i făcuse, din familia Iui, din adunarea 
care de abea se înfiripase şi care avea atîta nevoie de el şi l-a 
pus în alt loc. Din acel moment, viaţa acestui om al lui 
Dumnezeu intră în umbră: puţin cunoscută, puţin semnificativă! 
De ce? Pentru că aşa a hotărît Dumnezeu! 

Lucru important şi demn de luat în seamă este faptul că 
Dumitru Cornilescu a înţeles foarte bine voia lui Dumnezeu 
cu privire la el. Dumnezeu l-a scos din lucrarea pentru alţii şi 1- 
a crescut pe el însuşi, l-a maturizat, l-a copt. în suferinţele unei 
boli fără leac, departe de toţi fraţii şi surorile de trup şi în 
Domnul, departe de poporul pe care l-a iubit şi pentru care a 
făcut atît de mult, fără să poată auzi măcar o slovă din 
melodioasa limbă românească, despărţit de toţi şi toate a avut 
minunata revelaţie a întîlnirii lui cu Dumnezeu, pentru alte 
raţiuni decît iertarea de păcate... Atunci cînd a apărut mare 
în faţa oamenilor, nu era decît un învăţăcel înaintea lui 
Dumnezeu. Iar atunci cînd a dispărut dinaintea privirilor 
oamenilor, cînd pentru ei se numeşte că nu a mai făcut nimic, a 
devenit un titan în aprecierea Celui Prea înalt. 


ă 

O CALE DE URMAT 


„După ce a fost găsit bun, va primi cununa vieţii, 
pe care a făgăduit-o Dumnezeu celor ce-L 
iubesc." . Iacov 1:12 

A rămas puţin de la el in afară de Biblie: un mănunchi de 
predici publicate în cîteva broşuri! Cantitativ - foarte puţin! 
Sînt însă portiţe prin care aflăm ce a gîndit, ce a crezut, cum a 
trăit Dumitru Cornilescu în această lungă perioadă a vieţii lui; 
şi despre aceste lucruri aş vrea să spun cîteva cuvinte. 

Ajuns în Elveţia prin forţa împrejurărilor, el a trebuit să 
rămînă acolo ca într-un fel de exil. Lăsase în ţară totul. Era aici 
numai cu Domnul său, care i se descoperise ca Mîntuitor cu 
cîţiva ani în urmă, în liniştea şi singurătatea unei chilii de 
călugăr. Dumnezeu l-a lăsat să spună şi altora vestea bună a 
Evangheliei pe care o aflase, să arunce sămînţa bună într-un 
pămînt care o aştepta. 

Apoi l-a scos din nou din mijlocul oamenilor, l-a luat 
deoparte, ca să-l înveţe miezul vieţii de credinţă, o lecţie care 
nu se poate învăţa decît în doi. Cunoştea puţin atunci, dar 
Dumnezeu voia să-i descopere mult. „Experimentarea 
personală şi intimă a harului lui Dumnezeu este singura 
temelie a vieţii creştine", scria el, şi aceasta a fost temelia celor 
50 de ani de viaţă care au urmat. Tot ce a lăsat scris este 
îmbibat de această realitate a vieţii lui. 

„Puterea unei vieţi de credinţă se arată în lupta cu 
vrăjmaşul. Ea ne este dată în orele de meditaţie, cînd facem 
linişte în noi înşine pentru a asculta glasul lui Dumnezeu." De 
la oameni învăţăm să vorbim, iar de la Dumnezeu învăţăm să 
tăcem. Cît de important este să ştim şi să putem să facem să 
tacă toate glasurile înăuntrul nostru, ca să se facă auzit numai 
glasul iui Dumnezeu şi pe acela să-l ascultăm. 

Care sînt urmările acestei ascultări? Iată ce citim în 
meditaţiile lui: „O viaţă de comuniune intimă cu Dumnezeu 
nu rămîne fără niciun efect: ea se traduce printr-o asemănare 
tot mai mare cu modelul divin; sîntem transformaţi în chipuri 
asemenea Lui." 

„Viaţa de comuniune cu Dumnezeu îşiresfrînge binecuvîntarea 
asupra întregei noastre fiinţe. Nobleţea spirituala iluminează 
viaţa şi o face să strălucească.“ 

„Şi ce izvoare de apă vie sînt în El! Iertare dumnezeiască şi 
înfiere, pace, legătură cu Dumnezeu, firea dumnezeiască 
chiar, iată cîteva din comorile acestei stări binecuvîntate de 
care ne bucurăm aici. Şi cînd ne gîndim Ia ele, ni se 
înflăcărează inimile şi cîntarea înfloreşte pe buzele noastre. 11 

In toţi aceşti ani pe care i-a petrecut departe de ţară. 
Domnul Isus a fost pentru Dumitru Cornilescu nu numai un 
Mîntuitor care l-a eliberat de un trecut păcătos, ci un prieten 
real şi desăvîrşit. Iată ce scrie cu privire la acest lucru: „In Isus 
găsim plinătatea unei prietenii adevărate, de fond... Eu am 
găsit în Mîntuitorul meu un prieten căruia îi spun totul, cu 
care împart totul. Nu există nimeni în această lume mare care 
să merite mai mult ca El încrederea mea. Prietenia Lui mă 
umple de o fericire negrăită. Cum as putea să mă simt 
vreodată singur sau sărac alături de El?“ 

Din părtăşia acestei prietenii divine a învăţat multe lucruri, 
pe care le-a menţionat apoi în scrierile lui: „Rugăciunea este de 
fapt punerea noastră de acord cu Dumnezeu, pentru ca să 
atingem împreună cu El un ţel comun". Cît de puţini cunosc ce 
înseamnă în viaţa practică această „punere de acord" despre 
care vorbeşe el aici, această armonie care se realizează numai 
„împreună cu EI", într-un „ţel comun 11 ... 

In viaţa de credinţă trebuie să ştim să-L deosebim pe 
Domnul Isus Hristos de lucruri care nu sînt ale Lui, şi să fim 
J una cu El în lucrurile Lui. Fiindcă „este periculos să separăm 

problemele spirituale de interesele noastre trecătoare 11 . 

„Acela care ştie să se lege de Domnul Isus şi să fie 
nedespărţit de El, nu se va găsi niciodată în impas." 

„Pe măsură ce înaintăm în viaţa de credinţă, învăţăm să-L 
deosebim pe Domnul Hristos de toate celelalte lucruri". , 

încă două lucruri importante în legătură cu viaţa de 
părtăşie cu Domnul, găsite în meditaţiile lui: „Este imposibil 
să-ţi faci provizii de har. El ne este dat din plin, dar numai 
pentru momentul prezent." „Nu există nimic mai delicat decît 
comuniunea cu Domnul Isus. Este suficient un lucru de nimic 
pentru a o tulbura." 

In prezenţa lui Dumnezeu, orice lucru din viaţa celui 
credincios capătă semnificaţie veşnică: „Credinciosul trans¬ 
formă toate experienţele vieţii lui în valori veşnice: întocmai ca 
un arbore care îşi pregăteşte, din toate şărurile pămîntului, 
hrana sa". 

i : *! ' . î],2 J r î »TÎ S ''1 

Dar care este drumul spre această viaţă de părtăşie intimă 
cu Dumnezeu? Răspunsul lui este simplu şi clar: „Există un 
singur drum care duce la legătura personală şi ia o încredere 
nelimitată în Domnul Isus: drumul ascultării!" 

* i ) ; ‘1 ; L ' 1 . \«i ’ ,, * 1 . * 

Ce este ascultarea, D. Cornilescu a învăţat, desigur, de la 
prietenul său, Domnul Isus Hristos: „Şi ce jertfă a fost pentru 
Fiul lui Dumnezeu să se facă Fiul Omului!... Parcă-L aud pe 
Tatăl zicînd: „Du-Te Fiule şi scapă pe păcătoşii pe care i-am 
pedepsit în mînia Mea! Pedeapsa e grea, mînia împotriva 
păcatului e mare, dar Tu poţi şi trebuie să-i scapi de ea, prin 
moartea şi prin sîngele Tău!" Şi parcă II aud pe Fiul 
răspunzînd: „Da, Tată, vreau din toată inima, vreau să fac ce 
zici Tu. Ce vrei Tu este ce vreau şi Eu. Şi pleacă El, Fiul lui 
Dumnezeu cel prea slăvit şi prea sfint, da, pleacă şi ia chip de 
rob şi se face Fiul Omului". 

Trăind o viaţă de ascultare după modelul Domnului 
Hristos şi prin El , D. Cornilescu obişnuia să-şi noteze scurte 
meditaţi şi gînduri pe măsură ce le asimila: 

“A şti să asculţi de Dumnezeu înseamnă să fii de acord ca El 
să-ţi coordoneze toate planurile tale omeneşti." 

„Acela care stă să discute un ordin divin, nu este demn de 
numele de creştin". 

„Nimic nu ne îndreptăţeşte să credem că Domnul Hristos ne 
va însoţi în toate experienţele în care dorim să ne aventurăm. 
Din contră, noi trebuie să-L urmăm pe El, acolo unde vrea să 
ne ducă." ’ ■ , 

„Acela care nu ascultă în viaţa lui de cuvintele Domnului 
Isus: „Nu vă îngrijoraţi de nimic...", să nu se aştepte 
niciodată să aibă pace în sufletul său." 

„Dumnezeu cunoaşte drumul pe care ne conduce. Nu ar fi 
nepotrivit să nu ne încredem total în El, cu privire la viaţa 
noastră? Nu este nici necesar, nici important să înţelegem 
întotdeauna căile Lui! Să ştim să-L ascultăm şi El Se va îngriji 
de tot ceea ce "ne priveşte." 

^ * * 

„Este foarte important să ştim să mergem cu Dumnezeu: 
fără să grăbim pasul şi fără să rămînem în urmă". 

Cornilescu a mers la pas cu Dumnezeu, s-a odihnit Ia 
picioarele Domnului Isus. A trăit pe pămînt cu seva pe care şi- 
a tras-o din cer, şi ea răzbate în tot ce a scris: 

„Domnul Isus nu vrea să fie pentru noi o ideie abstractă, în 
care să credem doar, ci o persoană vie, pe care în fiecare zi să o 
cunoaştem într-un fel nou, slăvit!" 

„Domnul Isus ne cunoaşte mai bine decît ne cunoaştem noi 
înşine. El se roagă în mod special pentru noi cînd ne simţim 
slabi şi descurajaţi. El cunoaşte toate greutăţile pe care le 
întîmpinăm, toate pericolele care ne ameninţă şi ne aude 
suspinurile...“ 

Ce privilegiu de a putea începe fiecare zi cu această 
siguranţă şi convingere: „Azi, Dumnezeu vrea din nou să mă 
binecuvinteze. Fără îndoială însă că binecuvîntarea divină 
este deseori diferită *de ceea ce ne închipuim sau dorim noi. 
Dar nu e mai puţin adevărat că toţi aceia care se lasă în mîinile 
Sale bînecuvîntate, văd slava lui Dumnezeu." „Ce mare iubire 

ne arată Dumnezeu că vrea să meargă cu noi în viaţă! Acesta 
este şi numele pe care L-a dat îngerul Domnului Isus: Emanuel 
- adică Dumnezeu este cu noi. Isus este Dumnezeu şi are toată 
puterea. Dacă merge cu noi înseamnă că toată puterea Lui 
merge cu noi. Atunci nu mai este nici o greutate în viaţa 
noastră în care El nu ne-ar putea ajuta. Dumnezeu cel 
Atotputernic îmi făgăduieşte să meargă cu mine! Cum aş 
putea şovăi să merg cu El?" 

„Domnul Isus merge cu noi nu numai ca Dumnezeu, ci ca 
Dumnezeu care S-a făcut om, a trăit pe pămînt, şi a trecut prin 
tot ce trebuie să trecem şi noi, dar ca biruitor.. 

„Viaţa este cu totul altfel cînd mergi cu Isus. El este un prieten 
bun care nu ne Iasă niciodată singuri... Ia-ţi locul la 
picioarele Domnului Isus!" 

Cel care împarte cu Dumnezeu viaţa lui de fiecare zi ajunge 
în armonie cu cerul şi cu el însuşi, ajunge să se bizuiască în 
totul numai pe Domnul, să nu se mai teamă de nimic, să-L 
slăvească şi să-L înalţe în lăuntrul lui pe Acela pe care L-a 
acceptat, nu numai ca Mîntuitor, ci şi ca Domn şi Stăpîn al 
vieţii. 

Iată ce citim în scrierile lui Dumitru Cornilescu: 

„Isus, care a fost răstignit odată, este astăzi împăratul 
împăraţilor. Regele regilor. Domnul domnilor. El este 
Sţăpînul şi Cîrmuitorul istoriei lumii; de aceea nu ne temem de 
nimic, nici chiar atunci cînd ne pare că vine potopul peste 
lumea aceasta, căci El linişteşte furtuna şi este Domn şi Stăpîn 
peste inimile noastre." 

„Dacă un suflet II primeşte pe Domnul Hristos ca Stăpîn şi 
scop unic în viaţă, toate eforturile lui se coordonează în ordine 
şi armonie spre acest ţel." 

„Nu este totul să ai credinţă. Nu este esenţial ca acestă credinţă 
să fie mare. Este însă foarte important ca slăbiciunea noastră 
să se bizuiască pe puterea Mîntuitorului si sa se încreadă în 
El." 

„Dacă Hristos nu este singura şi cea mai importantă 
preocupare a mea, nu voi ajunge niciodată la plinătatea după 
care inima mea este atît de însetată/ 4 . 

„Ce durere pentru Mîntuitorul nostru să ne vadă înaintînd cu 
greu sub povara greutăţilor care ne apasă, în loc să le aruncăm 
'asupra-Lui!“ -• -i ; - . 

O viaţă trăită în prietenie cu Dumnezeu i-a dat lui D. 
Cornilescu o viziune nouă, pozitivă asupra multor lucruri. 
Care dintre noi nu ştie, de exemplu, că ispita este un lucru rău, 
negativ, cel mai mare duşman în viaţă de credinţă? Sau că 
necazurile şi împrejurările mărunte din viaţa noastră de 
fiecare zi sînt lucruri care ne trag în jos, ca un balast nedorit? 
Dar iată ce scrie el: 

„Ce este ispita? Este ocazia oferită de Dumnezeu pentru a ne 
scoate biruitori asupra Celui Rău... Dumnezeu ne dă 
posibilitatea de a învinge exact în momentul în care duşmanul 
vrea să ne dea lovitura de graţie ... Să nu uităm că ispita, prin 
ea însăşi nu este un păcat, ci numai un prilej de izbîndă... Să 
înaintăm în viaţă cu convingerea că este posibil să ieşim 
biruitori din toate cursele duşmanului nostru. Vom avea 
biruinţa pentru că ea ne-a fost asigurată în Domnul. 
Dumnezeu pune toata puterea Lui Ia dispoziţia noastră, 
pentru a biruifiecare ispită. Nu este acest lucru minunat? Să ne 
luăm curaj ca sa biruim cu bucurie în fiecare zi“. . 

„Toate ispitele au asupra noastră efectul pe care noi îl 
acceptăm. Dacă le privim ca pe nişte nenorociri, ele ne vor 
doborî. Dacă, din contră, le vom vedea ca pe nişte ocazii de a 
pune la încercare credincioşia lui Dumnezeu şi a Domnului 
nostru Isus Hristos, ele ne vor umple viaţa de o mare bucurie. 14 

„împrejurările mărunte din viaţa noastră de toate zilele sînt 
amănunte pe care, într-o zi, Dumnezeu le va uni; ele vor 
constitui o operă măreaţă: perfecţiunea caracterului nostru 
creştin! Vom fi miraţi de valoarea pe care o vor căpăta 
greutăţile pe care le-am întîlnit aici, jos, pe pămint. Ele sînt 
instrumentele transformării noastre după chipul şi asemănarea 

Domnului Isus. Să nu pierdem din vedere acest lucru şi să nu 
privim nici oamenii, nici împrejurările în care ne găsim, dintr- 
un punct de vedere omenesc. Aţintindu-ne privirile asupra 
scopului veşnic, să devenim copii ai Iui Dumnezeu fericiţi, 
purtători de biruinţe în orice împrejurare. ,.. Prin suferinţe, 
dragostea lui Dumnezeu ne conduce spre maturitate şi 
frumuseţe spirituală. 14 .. . •. •. • •_ ... .. . _■ 

In loc de ispită - prilej de izbîndă. 7. în loc de nimicnicia vieţii 
de fiecare zi auzim de perfecţiunea caracterului creştin, de 
fericire, biruinţă, frumuseţe spirituală, dragostea Iui Dumnezeu. 

Acestea sînt gîndurile lui Dumnezeu, mesajul Domnului Isus 
Hristos, pentru timpul în care avem de trăit pe acest pămînt. 

Dumitru Cornilescu a fost înainte de toate un evanghelist. 
Predicile lui erau simple, clare, curate. Iţi aduceau vestea bună 
a iertării în forma cea mai apropiată de sufletul omului 
împrovărat de păcate. Cineva care l-a ascultat vorbind a spus 
despre felul cum vorbea: “Mesajul lui este limpede ca apa de 
izvor de stîncă, continuu, cristalin, de care te apropii cu 
încredere că nu va izbucni în clocote; răcoritor, dătător de 
linişte şi asigurare. 14 . ' 

Ca evanghelist, mesajul lui era întotdeauna uimitor de 
simplu: „Domnul Isus a venit, a trăit şi a murit pe pămînt, 
fiindcă voia să caute pe oamenii pierduţi... De la 
miazănoapte la miazăzi, şi de la apus la răsărit, cutreiera ţara 
întotdeauna cu acelaşi gînd: să caute suflete... In orice clipă, 
în orice, zi El era gata să-asculte necazurile oamenilor, căci El 
venise să caute pe fraţii Săi... 

Şi după cum căuta sufletele cînd trăia pe pămînt, tot aşa le 
caută şi azi. Şi de-a lungul veacurilor El a căutat totdeauna să 
mîntuiască sufletele oamenilor 41 . 


Cînd adresa ascultătorilor chemarea la mîntuire, la 
Domnul Isus, o făcea într-un mod foarte personal, 
individualizat, voind parcă să-l atingă pe fiecare în situaţia în 
care se găsea, şi să-l pună faţă în faţă cu Domnul Hristos: . 

„Cum te-a mai căutat El pe drumurile greşite ale vieţii tale! 
Da, te-a căutat! Cînd erai bolnav în pat şi stăteai înaintea 
porţilor veşniciei - ţi-aduci aminte? - atunci El te căuta. Cînd te 
găseai în nevoia aceea - ai uitat? - şi ai strigat către El ca să te 
scape şi l-ai făgăduit că ai să te predai Lui - îţi aduci aminte? - 
El te căuta! Cînd ai auzit o predică bună şi ai simţit că te mişcă 
la inimă şi ziceai: „Asta e pentru mine“, atunci El te căuta! 
Cînd cineva ţi-a pus în mînă o foaie creştină, în tren, în 
autobuz, sau pe stradă, atunci El te căuta. Ti-aduci aminte 
cînd stăteai la mormîntul acelei fiinţe iubite, cînd după 
moartea ei te simţeai singur-singurel pe lume şi părăsit de 
Dumnezeu şi de toţi şi ţi se părea că viaţa nu mai are nici un 
rost pentru tine?, atunci El te căuta. Da, da. El te-a căutat de 
multe ori! “ 

Sa-u: „Pe cine chemă El la Sine? Pe cei trudiţi şi împovăraţi! 
Adică pe orice om, de orice limbă, de orice naţie, de orice 
vîrstă, de orice stare, numai să aibă nevoie de odihnă. 

Pe cei trudiţi să le dea uşurare. Pe cei împovăraţi să le poarte 
povara. Pe cei fricoşi, cei ce au teamă, să le dea iertarea. Pe cei 
înlănţuiţi de vreo apucătură păcătoasă, să le dea biruinţă şi 
izbăvire din robia păcatului. Pe cei împovăraţi, cu răspunderi 
mari în casă, copii, afaceri, să-i intărească şi să le dea odihnă în 
neliniştea lor. Pe cei împovăraţi care se simt singuri pe lume, să 
le dea prietenia şi tovărăşia Lui. Pe cei în desnădejde să le dea 
curaj şi nădejde. Oricare ar fi povara ta, Isus te cheamă... El 
dă odihnă. El o dă fiecăruia personal, nu uita! El îmi dă mie 
odihna de care eu am nevoie şi ţie odihna de care tu ai nevoie.“ 

Predicile de evanghelizare pe care D. Cornilescu le-a ţinut 
după ce s-a întors la Dumnezeu, în perioada cît a fost în ţară, 
erau pline de energia de care el însuşi era cuprins. El punea 
înaintea oamenilor pedeapsa lui Dumnezeu dacă nu voiau să 
se întoarcă la EL Ar fi vrut parcă să se pocăiască toţi, atunci, 
cînd le spunea el. 

In a doua parte a vieţii lui, vorbea şi scria cuprins de cu totul 
alte sentimente. Vorbea numai despre dragostea nesfîrşită a 

lui Dumnezeu faţă de cel păcătos, despre bucuria şi fericirea 
de care ai parte cînd II cunoşti pe Domnul Isus, despre viaţa de 
plinătate care urmează unei predări totale. Este adevărat 
cuvîntul care spune că: „Din prisosul inimii vorbeşte gura.. 

EI vorbea despre lucrurile de care îi era plină inima. 

II apropia pe păcătos cu dragoste, de dragostea lui Dumnezeu: 

■ .. r 

„Prietene, se prea poate ca păcatele tale să fie roşii ca sîngele, şi 
vina ta să fie nespus de mare. Eu nu vreau să spun că păcatele 
tale sînt mici şi că vina ta nu e mare. Dar numai una îţi spun: 
dacă vrei să îţi zugrăveşti starea în care te găseşti cu un singur 
cuvînt, poţi să spui doar: sînt pierdut! Mai mult decît pierdut 
nu poţi fi şi nici mai puţin. Aşa e! Dacă da, atunci vestea 
aceasta bună este tocmai pentru tine. Pentru că Fiul Omului a 
venit să caute şi să mîntuiască ce era pierdut. Şi aşa eşti tu, 
pierdut!... Iubitul meu prieten, eşti tu pierdut? Atunci tu eşti 
tocmai bine venit la Isus!...“ Sau: „„Dumnezeul nostru nu 
este un Dumnezeu aspru şi nemilos, ci un Dumnezeu care 
suferă cînd noi plîngem şi se bucură împreună cu noi cînd 
sîntem fericiţi...“ 

De ce vorbea el aţît de mult despre dragostea lui Dumnezeu 
pentru cel păcătos? Pentru că ea este o dragoste cu totul 
deosebită, singura care poate naşte dragostea păcătosului 
pentru Dumnezeu. Iată ce spunea D. Cornilescu: „Dragostea 
faţă de Domnul Hristos nu poate fi impusă. Ea se naşte acolo, 
la cruce, cînd ochii păcătosului se deschid şi văd imensitatea 
dragostei Lui!“ sau: „Isus ne iubeşte ca cel mai devotat prieten. 
Dragostea Lui nu depinde de valoarea noastră, ci este esenţa 
fiinţei Lui...“ 

„Niciodată o fiinţă umană nu a strigat la Dumnezeu fără să 
primească răspuns...“ 

„Mulţi oameni cînd aud că-i caută Isus, fug ca de foc. Se tem 
de El. De ce? Pentru că îşi închipuie că Isus îi va mustra pentru 
tot ce au făcut în viaţă şi le va citi pomelnicul tuturor păcatelor 
săvîrşite. Şi apoi, aşa cred ei, vor începe o viaţă fără bucurie. 

Să fie oare adevărat? Nu! De o mie de ori nu!... Domnul Isus 
a venit să mîntuiască, nu să piardă oameni. EI vrea să-i facă 
fericiţi, nu nefericiţi. O, sărmane suflet, nu mai fugi, căci El te 
caută numai ca să te facă fericit 

El prezintă oamenilor un Hristos care ne poate salva din 
orice stare, mîngîietor, neschimbat în dragoste şi credincioşie, 
care face totul pentru noi şi în locul nostru: „Cînd în viaţă vin 
împrejurări grele, atunci Dumnezeu ne iese în ajutor. El ne 
ridică, ne ia în braţele Sale şi ne ascultă plîngerea. Apoi, fără să 
ne reproşeze nimic. El ne pune pe frunte sărutul Său, care 
mîngîie şi vindecă 11 ... 

„Puterea păcatului care ne înfăşoară este atît de mare, încît noi 
nu vom avea niciodată puterea să ne smulgem din el pentru a 
apuca mîna întinsa a Domnului Isus. Toate eforturile noastre 
vor rămîne zadarnice. De aceea, Mîntuitorul S-a aplecat pînă 
la noi. A coborît între noi. El întinde spre noi mîinile Sale, într- 
un semn suprem de dragoste. Dacă le privim prin credinţă, le 
vom simţi întotdeauna destul de puternice pentru a ne 
salva. 11 ... 

„Dacă devenim orbi cu privire la frumuseţea lui Dumnezeu şi 
insensibili la binecuvîntările Sale, înseamnă că un nor din 
viaţă noastră acoperă slava Sa. Cu toate acestea. El rămîne 
mereu acelaşi, neschimbat în dragoste şi credincioşie.. 

„Cînd vezi un om care se căzneşte să devină mai bun prin 
eforturile sale, este de datoria ta să mergi la el şi să-i spui: 
„Vino Ia Isus, vino şi ai să vezi!“... 

D. Cornilescu punea mult accentul pe predarea totală, în 
braţele Domnului Isus, fără nicio reticenţă, pentru ca apoi să- 
L putem avea în totul pentru noi: 

„în fond, care este preţul unei vieţi creştine? Singurul răspuns 
exact este: totul! Nu este suficient să-I dăm lui Dumnezeu 
jumătate, un sfert, sau trei sferturi din viaţa noastră. Nu! 
Domnul Isus pretinde să-I dăm inima noastră în întregime. 
Trebuie să-I dăm totul, pentru ca să primim totul. Numai 

acela care I se predă Mîntuitorului în întregime este capabil să 
trăiască o viaţa creştină autentică. Unii se pot speria la gîndul 
acesta... De aceea în viaţa noastră acest lucru nici nu a 
devenit o realitate; şi nu este de mirare că ne-am oprit şi nu mai 
sîntem capabili să înaintăm. 11 .. - l . . . 

„Ce trebuie să înţelegem prin acest tot pe care îl aşteaptă 
Dumnezeu de la noi? Tot înseamnă foarte exact tot. 
Dumnezeu nu face joc de cuvinte. 11 Predîndu-I lui Dumnezeu 
în întregime viaţa noastră, binecuvîntările care decurg de aici 
sînt nelimitate: „Secretul bucuriei creştine stă în a-L accepta 
pe Domnul Isus Hristos în inimă, în a-I acorda o încredere 
nelimitată şi a asculta în totul de El.Sau cum citim în altă 
parte: „Cîţi oameni sînt gata să cadă de oboseală în lupta pe 
care acestă viaţă o reprezintă pentru ei. Ah! Să nu uităm 
niciodată că, chiar acum, în momentul de faţă, Dumnezeu este 
lîngă noi. EI ne înconjoară din toate părţile şi ne dă putere să 
trecem biruitori prin toate greutăţile care se ridică înaintea 
noastră. Dumnezeu este deasupra noastră şi ne binecuvintează. 
El este dedesubt şi ne poartă în braţele Sale pline de dragoste şi 
de har. La dreapta şi la stînga El este sprijinul nostru. 
Dumnezeu este înaintea noastră şi ne conduce pe drumul cel 
bun, ca să nu ne rătăcim. El este în spatele nostru, ca să nu 
rămînem în urmă. Poate, cîteodată privim cu îngrijorare la 
viitor. Să avem curaj la gîndul că Dumnezeu S-a aşezat între 
noi şi viitorul nostru... El este ajutorul nostru în orice vine 
din partea oamenilor sau a propriei noastre inimi. 11 

D. Cornilescu nu propovăduia numai un Hristos care a 
murit pentru păcatele noastre, ci unul viu, care trăieşte pentru 
noi: „El ne-a făgăduit că va fi cu noi pînă la sfîrşitul lumii. Fie 
zile de nenorocire, fie zile însorite, fie zile întunecoase; 
pururea şi pretutindeni El este cu noi ca să ne ajute, sa ne 
îmbărbăteze, să ne dea putere şi tot ce ne trebuie în fiecare 
clipă. Să scriem şi noi cu cretă pe perete în necazuri şi în nevoi: 
„El este viu, 11 „El trăieşte 11 şi apoi să ne vedem de drum plini de 
bucurie şi de mîngîiere. 11 în alt loc, întîlnim aceste cuvinte: 
„Moartea L-a ţinut numai o scurtă vreme sub puterea ei pe 

Domnul nostru iubit, pe Prinţul vieţii. La urmă a trebuit să-I 
dea drumul... De aceea atîta bucurie în văzduh, în cer şi pe 
pămînt... Viaţa a biruit! Biruinţa Lui este biruinţa noastră. 
Cum să nu săltăm de bucurie la această veste de biruinţă?. 
Da, iubiţilor, avem un Mîntuitor viu!... Stergeţi-vă lacrimile 
voi toţi cei întristaţi!“ . 

Am putea spune că o trăsătură dominantă a predicilor de 
evanghelizare ale lui D. Cornilescu este bucuria. Intîlnim în 
mod constant şi din plin această ideie în cele ce spunea şi scria. 
Iată numai cîteva exemple: 

„In Dumnezeu noi avem plinătate de bucurie. Psalmistul ne 
arată unde este adevăratul izvor al bucuriei cînd spune: „.. .îi 
adăpi din izvorul desfătărilor Tale. 11 Dumnezeu ne-a pregătit 
un şuvoi de bucurii multiple şi variate, care nu trec odată cu 
lumea, ci durează veşnic. Numai Dumnezeu poate să ne dea 
adevărata viaţă: o viaţă de o profunzime şi de o intensitate pe 
care cu greu ne-o putem imagina.“ 

„O, iubitule, cînd Mîntuitorul vine, nu zăbovi! Deschide-I, 
deschide-I repede uşa inimii tale! Fă şi tu ca vameşul Zacheu: 
el l-a primit cu bucurie... Nu-L izgoni, căci izgoneşti fericirea 
ta; ba încă fericirea veşnică. Primeşte-L şi vei avea fericirea ... 
Hotărăşte-te acum să începi o viaţă nouă cu El şi vei avea o 
sărbătoare adevărată! “ „Zaci şi tu, prietene dragă, în carcera 
păcatului şi a vinei nelegiuirilor tale? 11 Ascultă vestea cea 
bună: Fiul Omului a venit să te scape. Bucură-te şi veseleşte- 
te!“ 

„Dacă cineva care aude vestea aceasta are încă un Mîntuitor 
mort, să se bucure, căci poate avea de acum un Mîntuitor viu, 
iubitor şi milostiv. Vino şi tu, prietene, la acest Mîntuitor 
minunat şi bucură-te de toate binecuvîntările pe care ţi le dă 
El.“ 

„Un Mîntuitor viu! Noroade, să ne bucurăm şi să ne veselim! 11 

El arată oamenilor că această bucurie şi fericire este deplină şi- 
1 însoţeşte pe cel credincios pînă în ultima clipă a vieţii sale pe 


pămînt, pentru ca să continuie apoi, în chip desăvîrşit, în 
veşnicie..„Vedeţi, ceea ce nu poate da slava acestei lumi, dă 
Isus fiecărui om care-L primeşte. O fericire adevărată, 
deplină, adîncă, veşnică,.. Ea rămîne neclintită chiar şi în 
clipa morţii. Chiar şi la moarte copiii lui Dumnezeu sînt 
fericiţi, căci ei ştiu că pentru ei moartea înseamnă o mare 
moştenire. Ei intră într-o slavă şi într-o fericire pe care nici un 
om nu a văzut-o, nici o ureche nu a auzit-o, şi nici ia inima 
omenească nu s-a suit. Aceasta e fericirea pe care a pregătit-o 
Dumnezeu celor ce-L iubesc. 11 

„Şi cînd te gîndeşti că fericirea aceasta pe pămînt nu este nimic 
alături de fericirea care ne aşteaptă sus în cer, în casa Tatălui 
ceresc. Ea e numai o arvună. Acolo nu va mai fi nici o urmă de 
păcat şi vom vedea pe Isus faţă în faţă şi vom fi asemenea Lui. 
O, ce fericire mare este aceasta. 11 

„Vezi, prietene drag, o asemenea fericire a pregătit Isus celor 
ce-I primesc ca Mîntuitor; o fericire veşnică! 11 

„Un izvor nesecat - iată ce trebuie să fie bucuria noastră în 
Domnul. Ea trebuie să crească mereu, să curgă din belşug, 
pentru a se vărsa, întocmai unui fluviu puternic, în marea 
veşniciei 11 . 

In predicile Lui D. Cornilescu întîlnim ideia că mîntuirea 
căpătată prin sîngele Domnulu Isus este veşnica şi totodată 
desăvîrşită: la ea nu mai este nimic de adăugat, nimic de 
scăzut, şi nu poate fi anulată de nimeni şi de nimic: 

„înţelegem acum, ce deplină iertare ne-a dăruit Domnul? El 
ne-a luat păcatele, le-a acoperit cu scump sîngele lui Isus şi nu 
le va mai ţine în seamă în veci de veci 11 . 

„Dumnezeu ori ne şterge vina, fără să putem face ceva din 
partea noastră, ori trebuie să pierim sub povara fărădelegilor 
noastre... El ne iartă păcatele, fără ca noi să putem aduce sau 
face ceva. El poate să ierte, pentru că Isus a plătit totul...“ 

„Nu ştim ce ne va aduce viitorul. Dar ştim cu certitudine un 
lucru care ne este deajuns: că dragostea lui Dumnezeu va 
birui.“ 

„Dragostea şi credincioşia lui Dumnezeu cu privire la noi nu 
se schimbă. Bl îşi duce la împlinire planurile Sale, în ciuda 
împotrivirii şi a păcatelor noastre". 

Am văzut că el vorbeşte de fericire în clipa morţii, pregătită 
de Dumnezeu pentru cei ce-L iubesc, şi totodată Vorbeşte de 
viaţa veşnică în prezent: Mîntuirea înseamnă să ai viată 

veşnică şi viaţa veşnică începe aici pe pămînt, din clipa în care 
primeşti pe Isus în inima ta.“ 

Viaţa lui D. Cornilescu a fost plină de modestia pe care 
nummcunoaşterea lui Dumnezeu o poate da. E] spunea: „Pe 
măsură ce-L cunoşti pe Domnul Hristos, înveţi să te cunoşti 
pe tine însuţi." Şi cunoscîndu-se pe sine, acest minunat om al 
iui Dumnezeu a căutat să rămînă neîncetat în umbra 
Prietenului său divin pe care l-a văzut întotdeauna nespus de 
mare. Toată viaţa lui a căutat să-L facă cunoscut oamenilor pe 
Domnul Isus Hristos, aşa cum L-a cunoscut el: „Prinţul 
vieţii , „Domnul vieţii", „Prietenul desăvîrşit“... 

In viaţaJui a învăţat să meargă la pas cu Dumnezeu, să 
depmda m totul de El, să dea şi să primească totul de la El De 
ce. Ne mărturiseşte singur: „Noi avem nevoie de toate 
bogăţiile dragostei şi înţelepciunii lui Dumnezeu, căci numai o 
viaţă din belşug exercită atracţie asupra altora": 

Seminarul Teologic Ortodox din Bucureşti, absolvit de Dumitru Comilcscu in 1912 


The Orthodoxical Tkeologic High Schooî of Bucharest. from whk h 



Institut Teologic universitar din Bucureşti, absolvit dc Dumitru Corn dese u in 1916 
Ue Orthodox Theoiogicai Seminary of Bucharesl from whkh Dumitru Cornilcseu 


graduated in 1916 

Dumitru Corn desen diacon ia Biserica Cuibul cu Barză. 1920 
Dumitru Corni lescu, Deacon, ai îhe Lark’s Nest Church, 1920 




















wurnimrraTiii "iiitihuuiNiii Ml Dumitru Corni lese u în Elveţia, 1941 

Tudor Popescu preot la Biserica Cuibul cu Barza, 1920 Dumitru Corniiescu in Smtzeriand, 1941 

Tudor Popescu, priest, ai the Lark's Nest Church, 1920 





















Tudor Popescu predicator la adunarea Creştinilor după Evanghelie 
di ti strada Ca rol Da vila. Bucureşti; aproximativ 1941 

Tudor Popescu. preacher. ai fhe Chrisiian Accordmp îo the Pilde Church, 
Car ol D a vi la Street, Bucharcst; a boul 1941 






Tudor Popescu către sfirşitul vieţii t 1960 
Tudor Popescu at the cad of his tije and ministry, 1960 

